പാറക്കടവ്, പത്തേക്കര് പ്രദേശങ്ങളില് ജലക്ഷാമം | Madhyamam\nHomechevron_rightHot Wheelschevron_rightപാറക്കടവ്, പത്തേക്കര് ...\ndate_range 29 March 2012 12:13 PM GMT\nപാറക്കടവ്, പത്തേക്കര് പ്രദേശങ്ങളില് ജലക്ഷാമം\nകാഞ്ഞിരപ്പള്ളി: പാറക്കടവ്, പത്തേക്ക൪ പ്രദേശങ്ങളിൽ ജലക്ഷാമം. വെള്ളമെത്തിക്കുന്നതിന് പഞ്ചായത്ത് അധികൃത൪ തയാറാകുന്നില്ലെന്ന് നാട്ടുകാ൪. പാറക്കടവ്, കെ.എം.എ കോളനിക്ക്സമീപത്തെ പഞ്ചായത്ത് കിണറിലെ വെള്ളത്തിന് ഒന്നരമാസമായി സ്വമേധയാ റേഷൻ ഏ൪പ്പെടുത്തിയിരിക്കയാണ്. ഇവിടെ നിന്ന് രണ്ട് ദിവസം മൂന്നുകലം വെള്ളം വീതം ഓരോ വീട്ടുകാ൪ക്കും അവകാശപ്പെട്ടതാണ്.\nവെള്ളം സുലഭമായി ലഭിക്കുമെന്ന് ജനങ്ങളെ വിശ്വസിപ്പിച്ച് തുടങ്ങിയ കപ്പപറമ്പ് നാച്ചി കോളനി പദ്ധതിൽ നിന്ന് ഒരു വ൪ഷത്തിലേറെയായി വെള്ളം കിട്ടുന്നില്ലെന്ന് ഗുണഭോക്താക്കൾ പറയുന്നു. വെള്ളം ലഭിക്കുമെന്ന പ്രതിക്ഷയിൽ ഓരോ വീട്ടുകാരും 1000 രൂപ മുതൽ 6000 വരെയാണ് പദ്ധതിക്കായി മുടക്കിയത്.\nജലക്ഷാമം ഏറെ അനുഭവപ്പെടുന്ന കല്ലുങ്കൽ, നാച്ചി കോളനികൾ, പാറക്കടവ്, പൂതക്കുഴി, വട്ടകപ്പാറ, പേട്ടവാ൪ഡ്, ബംഗ്ളാവുപറമ്പ് കോളനി എന്നിവിടങ്ങളിലെ ആയിരത്തോളം കുടുംബങ്ങളിൽ വെള്ളമെത്തിക്കുക എന്നതാണ്പദ്ധതിയുടെ ആരംഭത്തിൽ ഉദേശിച്ചിരുന്നത്. എം.പി, എം.എൽ.എ ഫണ്ടുകളും ത്രിതല പഞ്ചായത്ത് ഫണ്ടുകളും ജനങ്ങളിൽ നിന്ന് സംഭാവനയായും ഗുണഭോക്തൃ വിഹിതവുമായി 68 ലക്ഷം രൂപ മുടക്കിയാണ് പദ്ധതി നടപ്പാക്കിയത്. കപ്പപറമ്പിലും വഴേപറമ്പിലും കുളങ്ങൾ നി൪മിച്ച് വട്ടകപ്പാറ മലയിലും നാച്ചികോളനിക്ക് സമീപവും ജലസംഭരണ ടാങ്കുകൾ നി൪മിച്ചു. നടത്തിപ്പ് ചുമതല സൊസൈറ്റിക്ക് കൈമാറുകയും ചെയ്തു. എന്നാൽ, തുടക്കത്തിൽ തന്നെ പ്രശ്നങ്ങളായി. കണക്ഷൻ നൽകിയ 700 ഓളം വീടുകൾക്ക് മഴക്കാലത്തുപോലും മുടക്കം കൂടാതെ വെള്ളം നൽകാൻ കഴിയാതെ വന്നതോടെ വിതരണം ആഴ്ചയിലൊരിക്കലാക്കി. വേനൽ തുടങ്ങിയാൽ പൈപ്പിൽവെള്ളം എപ്പോൾ വരുമെന്ന് ആ൪ക്കും പറയാൻ കഴിയാത്ത അവസ്ഥയാണ്. വിതരണത്തിന് ആവശ്യമായ വെള്ളം ലഭ്യമാകുമോ എന്ന് നോക്കാതെ പദ്ധതി നടപ്പാക്കിയതാണ് പ്രശ്നമായത് .\nപദ്ധതിക്ക് ആവശ്യമായ വെള്ളം സംഭരണ കിണറ്റിൽ എത്തിക്കുന്നതിന് ചിറ്റാ൪പുഴയുടെ തീരത്ത് ഈരാറ്റുപേട്ട റോഡിൽ വളവുകയത്ത് കിണ൪ നി൪മിക്കുന്നതിന് എം.പി ഫണ്ടിൽ നിന്ന് 10 ലക്ഷം അനുവദിച്ചിരുന്നു. ഒന്നര വ൪ഷംമുമ്പ് ആരംഭിച്ച കിണ൪ നി൪മാണം ഇനിയും പൂ൪ത്തിയായില്ല. പഞ്ചായത്തിലെ വിവിധ വാ൪ഡിലായി 40 ഓളം കുഴൽക്കിണറുകൾ നി൪മിച്ചുവെങ്കിലും ജനങ്ങൾക്ക് പ്രയോജനപ്പെട്ടത് മൂന്നോ നാലോ മാത്രം. വെള്ളം ലഭിക്കാതെ വന്നതോടെ ഉപേക്ഷിച്ച നിരവധി കുഴൽക്കിണറുകളും ഇവിടെ ഉണ്ട്.


ഹണിട്രാപ്പിലൂടെ 46 ലക്ഷം തട്ടി സ്പെയർ പാർട്സ് കട തുടങ്ങിയ വിരുതന്മാർ ഒടുവിൽ അകത്ത് | | 46 lakh was snatched through Honeytrap\nFriday, April 29, 2022 4:02 PM IST\nകൊച്ചി: ഹണി ട്രാപ്പിലൂടെ സ്വകാര്യ സ്ഥാപനത്തിലെ മാനേജരുടെ പക്കല്‍നിന്നു 46 ലക്ഷം രൂപ തട്ടിയെടുത്ത കേസില് അറസ്റ്റിലായ സഹോദരങ്ങൾ കൈക്കലാക്കിയ പണം ഉപയോഗിച്ചു ബിസിനസ് തുടങ്ങി.\nകൊട്ടാരക്കരയില് വണ്ടികളുടെ സ്പെയര് പാര്‍ട്സിന്‍റെ സ്ഥാപനമാണ് ഇവര് തുടങ്ങിയത്. ഒരു ആഡംബര കാറും സ്വര്‍ണാഭരണങ്ങളും വാങ്ങിയതായി പ്രതികള് പോലീസിനു മൊഴി നല്‍കിയിട്ടുണ്ട്. പ്രതികളെ കസ്റ്റഡിയില് വാങ്ങി കൂടുതല് ചോദ്യം ചെയ്യുന്നതിനായി തിങ്കളാഴ്ച അപേക്ഷ നല്‍കും. വരും ദിവസങ്ങളില് കൂടുതല് പരാതികള് ലഭിച്ചേക്കുമെന്നാണ് പോലീസ് നിഗമനം.\nഹണിട്രാപ്പു കേസുമായി ബന്ധപ്പെട്ട് കൊട്ടാരക്കര കോട്ടപ്പടി ഗോകുലം വീട്ടില് ഹരികൃഷ്ണന് (28), സഹോദരന് ഗിരികൃഷ്ണന് (25) എന്നിവരെയാണ് മരട് പോലീസ് അറസ്റ്റ് ചെയ്തത്. മരട് സ്വദേശിയും സ്വകാര്യ സ്ഥാപനത്തിലെ മാനേജരുമായ 48കാരനായ പരാതിക്കാരനെ പ്രതികള് വ്യാജ പേരുകളില് സ്ത്രീകളാണെന്ന വ്യാജേന വലയിലാക്കുകയായിരുന്നു.\nഫേസ്ബുക്കിലൂടെയും വാട്സാപ്പിലൂടെയും ചാറ്റ് ചെയ്തും സ്ത്രീകളുടെ ശബ്ദത്തില് വോയ്സ് മെസേജുകള് അയച്ചും പരാതിക്കാരനില്‍നിന്നു പ്രതികള് നഗ്നചിത്രങ്ങള് കൈക്കലാക്കി. ഇവ ഭാര്യയ്ക്കും ബന്ധുക്കള്‍ക്കും അയച്ചുകൊടുക്കുമെന്നു ഭീഷണിപ്പെടുത്തി 2021 മുതല് പല ബാങ്ക് അക്കൗണ്ടുകളിലൂടെയാണ് 46,48,806 രൂപ പ്രതികള് കൈക്കലാക്കിയത്.\nശബ്ദവ്യതിയാനം ലഭിക്കുന്നതിനായി പ്രതികള് പ്രത്യേകതരം ആപ്പുകള് ഫോണില് ഇന്‍സ്റ്റാള് ചെയ്താണ് സ്ത്രീകളുടെ ശബ്ദത്തില് പരാതിക്കാരനു വോയ്സ് മെസേജുകള് അയച്ചിരുന്നതെന്നു പോലീസ് പറഞ്ഞു.\nപരാതിക്കാരനെ വിശ്വസിപ്പിക്കുന്നതിന് എറണാകുളം കലൂരിലുള്ള ഫ്ളറ്റിലുള്ള രണ്ട് സ്ത്രീകളുടെ വിലാസമാണ് നല്‍കിയിരുന്നത്. ഫ്ളാറ്റിലേക്കു ക്ഷണിച്ചതനുസരിച്ചു പരാതിക്കാരന് എത്തിയപ്പോഴാണ് അങ്ങനെ ഒരു വിലാസം നിലവിലില്ലെന്നു മനസിലായത്. താന് ചതിക്കപ്പെട്ടെന്നു മനസിലാക്കി പോലീസില് പരാതിപ്പെടുകയായിരുന്നു.\nകൊട്ടാരക്കരയില്‍നിന്നാണ് പ്രതികളെ അറസ്റ്റ് ചെയ്ത്. ഇവര്‍ക്കെതിരെ കൊട്ടാരക്കര, രാമങ്കരി, വാകത്താനം, ഓച്ചിറ, ചങ്ങനാശേരി, ചിങ്ങവനം, പള്ളിക്കല് എന്നീ പോലീസ് സ്റ്റേഷനുകളില് വഞ്ചനാ കേസുകള് നിലവിലുണ്ട്.\nമരട് പോലീസ് ഇന്‍സ്പെക്ടര് ജോസഫ് സാജന്, എസ്ഐമാരായ റിജിന് എ. തോമസ്, ഹരികുമാര് , എഎസ്ഐ രാജിവ് നാഥ്, സിപിഒമാരായ അരുണ്‍രാജ്, പ്രശാന്ത് ബാബു, വിനോദ് വാസുദേവന് എന്നിവരടങ്ങിയ അന്വേഷണ സംഘമാണ് പ്രതികളെ അറസ്റ്റ് ചെയ്തത്.


nasa-sold computer without deleting data\nഎച്ച്.സി.എല് കേരളത്തില് റിസര്‍ച്ച് സെന്റര് തുടങ്ങുന്നു\nWednesday 8th December 2010 9:28am\nവിവരങ്ങള് നീക്കം ചെയ്യാതെ നാസയുടെ കംപ്യൂട്ടറുകള് വിറ്റതായി റിപ്പോര്‍ട്ട്\nWednesday 8th December 2010 9:23am\nഫ്‌ളോറിഡ: സുപ്രധാന വിവരങ്ങളും രേഖകളും ഹാര്‍ഡ് ഡ്രൈവില് നിന്നു നീക്കം ചെയ്യാതെ നാസയിലെ കംപ്യൂട്ടറുകള് വിറ്റതായി റിപ്പോര്‍ട്ട്. ബഹിരാകാശ വാഹന വിക്ഷേപണവുമായി ബന്ധപ്പെട്ട വിവരങ്ങളാണ് കംപ്യൂട്ടറുകളില് ഉണ്ടായിരുന്നത്. ഫ്‌ളോറിഡ, ടെക്‌സാസ്, കാലിഫോര്‍ണിയ, വിര്‍ജീനിയ എന്നിവടങ്ങളിലെ നാസ കേന്ദ്രത്തില് നിന്നാണ് കംപ്യൂട്ടറുകള് വിറ്റത്.\nനാസയ്ക്കു സംഭവിച്ച ഈ വിഴ്ച നാസയുടേയും ബഹിരാകാശ വാഹനങ്ങളുടേയും സുരക്ഷയ്ക്കു ഭീഷണിയാകുമെന്നാണ് സൂചന. നാസയിലെ ഐ.ടി വിഭാഗത്തിന്റെ ഈ അശ്രദ്ധ രഹസ്യവിവരങ്ങള് ചോരാന് കാരണമാകുമെന്നതാണ് അന്വേഷണ ഉദ്യോഗസ്ഥരുടെ ആശങ്ക. കെന്നഡി ബഹിരാകാശ കേന്ദ്രത്തില് നിന്നും ഇത്തരത്തില് പതിനാല് കംപ്യൂട്ടറുകള് പുറത്തുപോയിട്ടുണ്ടെന്നാണ് റിപ്പോര്‍ട്ട്.


അല്‍ബദീഅ് (അതുല്യന്) – Islam Padasala\nഅല്ലാഹു സൃഷ്ടികര്‍മം നിര്‍വഹിക്കുന്നത് മുന് മാതൃകയില്ലാതെയാണ്. അതുപോലെ അല്ലാഹു സത്തയിലും ഗുണങ്ങളിലും കര്‍മങ്ങളിലും അവന് തുല്യരായി ആരുമില്ല. വീണ്ടും ഈ സൃഷ്ടി ജാലങ്ങളെ മടക്കിക്കൊണ്ടുവരാനും കഴിവുറ്റവനാണ് അല്ലാഹു. അതുപോലെ അല്ലാഹുവിന്റെ അസ്തിത്വനു തുല്യമായി യാതൊന്നും അവന് മുമ്പോ ശേഷമോ ഉണ്ടായിട്ടില്ല. ”അവന് ആകാശഭൂമികളെ മൗലികമായി ആവിഷ്‌കരിച്ചവനാകുന്നു. അവന് ഒരു കാര്യം തീരുമാനിച്ചാല് ‘അത് ഭവിക്കട്ടെ’ എന്നരുളുകയേ വേണ്ടൂ. അപ്പോള് അത് സംഭവിക്കുകയായി”. (അല്‍ബഖറ: 117)


1 USD ലേക്ക് PKR ᐈ മാറ്റുക $1 യു.എസ്. ഡോളർ അകത്ത് പാക്കിസ്ഥാനി റുപ്പീ\n1 USD ലേക്ക് PKR\nനിങ്ങൾ പരിവർത്തനംചെയ്തു 1 🇺🇸 യു.എസ്. ഡോളർ ലേക്ക് 🇵🇰 പാക്കിസ്ഥാനി റുപ്പീ. ഏറ്റവും കൃത്യമായ ഫലം നിങ്ങളെ കാണിക്കുന്നതിനായി ഞങ്ങൾ അന്താരാഷ്ട്ര വിനിമയ നിരക്ക് ഉപയോഗിക്കുന്നു. കറൻസി പരിവർത്തനം ചെയ്യുക 1 USD ലേക്ക് PKR. എത്ര $1 യു.എസ്. ഡോളർ ലേക്ക് പാക്കിസ്ഥാനി റുപ്പീ? — Re.167 PKR.അതിലേക്ക് നോക്ക് റിവേഴ്സ് കോഴ്സ് PKR ലേക്ക് USD.നിങ്ങൾ ഒരുപക്ഷേ താൽപ്പര്യമുള്ളതായിരിക്കാം USD PKR ചരിത്ര ചാർട്ട്, ഒപ്പം USD PKR ചരിത്രപരമായ ഡാറ്റ വിനിമയ നിരക്ക്. പരീക്ഷിക്കാൻ മടിക്കേണ്ടതില്ല കൂടുതൽ പരിവർത്തനം ചെയ്യുക...\nമാറ്റുക 1 യു.എസ്. ഡോളർ ലേക്ക് പാക്കിസ്ഥാനി റുപ്പീ\nനിരക്ക് പ്രകാരം: Re.167.000 PKR (0.803)0.483%\nവിപരീതം: $0.00599 USD\nനിനക്കറിയുമോ? ഒരു വർഷം മുമ്പ്, ആ ദിവസം, കറൻസി നിരക്ക് യു.എസ്. ഡോളർ ലേക്ക് പാക്കിസ്ഥാനി റുപ്പീ ആയിരുന്നു: Re.158.925. അതിനു ശേഷം, എക്സ്ചേഞ്ച് റേറ്റ് ഉണ്ട് വർദ്ധിച്ചു 8.08 PKR (5.08%).\n50 യു.എസ്. ഡോളർ ലേക്ക് പാക്കിസ്ഥാനി റുപ്പീ100 യു.എസ്. ഡോളർ ലേക്ക് പാക്കിസ്ഥാനി റുപ്പീ150 യു.എസ്. ഡോളർ ലേക്ക് പാക്കിസ്ഥാനി റുപ്പീ200 യു.എസ്. ഡോളർ ലേക്ക് പാക്കിസ്ഥാനി റുപ്പീ250 യു.എസ്. ഡോളർ ലേക്ക് പാക്കിസ്ഥാനി റുപ്പീ500 യു.എസ്. ഡോളർ ലേക്ക് പാക്കിസ്ഥാനി റുപ്പീ1000 യു.എസ്. ഡോളർ ലേക്ക് പാക്കിസ്ഥാനി റുപ്പീ2000 യു.എസ്. ഡോളർ ലേക്ക് പാക്കിസ്ഥാനി റുപ്പീ4000 യു.എസ്. ഡോളർ ലേക്ക് പാക്കിസ്ഥാനി റുപ്പീ8000 യു.എസ്. ഡോളർ ലേക്ക് പാക്കിസ്ഥാനി റുപ്പീ3000 ഫിലിപ്പീനി പെസോ ലേക്ക് യു.എസ്. ഡോളർ141 യു.എസ്. ഡോളർ ലേക്ക് ഫിലിപ്പീനി പെസോ7000 ഫിലിപ്പീനി പെസോ ലേക്ക് യു.എസ്. ഡോളർ11000 യു.എസ്. ഡോളർ ലേക്ക് ഇന്ത്യൻ രൂപ500 Telegram Open Network ലേക്ക് ഇന്ത്യൻ രൂപ2100 യു.എസ്. ഡോളർ ലേക്ക് ദക്ഷിണാഫ്രിക്കൻ റാൻഡ്0.01 Blackmoon Crypto ലേക്ക് റഷ്യൻ റൂബിൾ54043 റഷ്യൻ റൂബിൾ ലേക്ക് ബെലാറുഷ്യൻ റൂബിൾ1 യൂറോ ലേക്ക് യു.എസ്. ഡോളർ500 കംബോഡിയൻ റീൽ ലേക്ക് റഷ്യൻ റൂബിൾ500 യു.എസ്. ഡോളർ ലേക്ക് ഇറാനിയൻ റിയാൽ16500 മെക്സിക്കൻ പെസോ ലേക്ക് ഇന്ത്യൻ രൂപ35 യു.എസ്. ഡോളർ ലേക്ക് അസർബൈജാനി മനത്1100 നോർവീജിയൻ ക്രോണെ ലേക്ക് ന്യൂ തായ്‌വാൻ ഡോളർ\nഎക്സ്ചേഞ്ച് നിരക്കുകൾ അപ്ഡേറ്റുചെയ്തു: Tue, 14 Jul 2020 07:35:01 +0000.


Baahubali2trailer reactions - തരംഗമായി ബാഹുബലി-2 ട്രെയിലർ; അതിഗംഭീരമെന്ന് പ്രേക്ഷകർ\nപ്രേക്ഷക ഹൃദയം കവർന്ന് ബാഹുബലി-2 ട്രെയിലർ. ട്രെയിലറിനെയും ചിത്രത്തേയും പുകഴ്‌ത്തി സമൂഹ മാധ്യമങ്ങളിൽ പോസ്റ്റുകൾ നിറയുകയാണ്. യൂട്യൂബിൽ ട്രെയിലർ കണ്ട് നിരവധി രാജ്യങ്ങളിൽ നിന്നുളളവരാണ് റിവ്യൂ നൽകിയിരിക്കുന്നത്.\nകട്ടപ്പ എന്തിന് ബാഹുബലിയെ കൊന്നു എന്ന വലിയ ചോദ്യത്തിനുളള ഉത്തരം കിട്ടാനായി പ്രേക്ഷകർ ആകാംഷയോടെ കാത്തിരിക്കുന്ന ബാഹുബലി-2 എന്ന ചിത്രത്തിന്റെ ട്രെയിലർ ഇറങ്ങിയപ്പോൾ മുതൽ തരംഗമാവുകയാണ്. ട്രെയിലറിനെയും ചിത്രത്തേയും പുകഴ്‌ത്തി സമൂഹ മാധ്യമങ്ങളിൽ പോസ്റ്റുകൾ നിറയുകയാണ്. യൂട്യൂബിൽ ട്രെയിലർ കണ്ട് നിരവധി രാജ്യങ്ങളിൽ നിന്നുളളവരാണ് റിവ്യൂ നൽകിയിരിക്കുന്നത്.\nപ്രേക്ഷക പ്രതികരണങ്ങൾ കാണാം: //www.youtube.com/channel/UCm24bw5p1zvnmPlH-mD68rQ\nഎല്ലാവരും ഒരേ സ്വരത്തിൽ പറയുന്നതും ട്രെയിലർ ആകാംഷ വർദ്ധിപ്പിച്ചെന്നാണ്. ബാഹുബലിയുടെ രണ്ടാം ഭാഗത്തിനായി കഴിഞ്ഞ ഒന്നര വർഷമായുളള കാത്തിരിപ്പിന് ഈ വരുന്ന ഏപ്രിൽ 28ന് വിരാമമാകുമ്പോൾ നിരവധി ചോദ്യങ്ങൾക്കും ഉത്തരം ലഭിക്കുമെന്നുളള ആശ്വാസത്തിലാണ് ഇവർ.\nഇന്ത്യയിൽ മാത്രമല്ല, ഇന്ത്യയ്‌ക്ക് പുറത്തും ബാഹുബലിക്ക് നിരവധി ആരാധകരുണ്ടെന്നതാണ് ഏറ്റവും രസകരമായ വസ്‌തുത. ബാഹുബലിയുടെ ആദ്യ ഭാഗം കണ്ട നാൾ മുതൽ രണ്ടാം ഭാഗത്തിനായി കാത്തിരിക്കുകയായിരുന്നുവെന്നാണ് ഒരു ഇസ്രയേലി യുവതി പറയുന്നത് തന്നെ ഇതിനുദാഹരണം. ട്രെയിലറിന്റെ പ്രതികരണവുമായി യുഎസ്, ഓസ്ട്രേലിയ, ജർമനി, ഇസ്രയേൽ തുടങ്ങി നിരവധി രാജ്യങ്ങളിൽ നിന്നുളളവരാണ് അധികവും യൂട്യൂബിൽ റിവ്യൂ നൽകിയിരിക്കുന്നതും.\nനാളിതുവരെയുളള ഏറ്റവും മികച്ച ട്രെയിലറാണ് ബാഹുബലിയുടേത് എന്നുതുടങ്ങി ചിത്രത്തെ വാനോളം പുകഴ്‌ത്തുന്ന പ്രേക്ഷകരുടെ ആകാംഷയെല്ലാം ഇതിലൂടെ വ്യക്തമാണ്. ഒരു പക്ഷേ മറ്റൊരു ചിത്രത്തിനായും ഇത്രയേറെ പ്രേക്ഷകർ കാത്തിരിന്നിട്ടുമുണ്ടാകില്ല. ഏതായാലും യുദ്ധവും പ്രണയവും നിറഞ്ഞ ബാഹുബലിയുടെ ഓരോ സീനും പ്രേക്ഷകരെ കണ്ണിമ ചിമ്മാതെ പിടിച്ചിരുത്തുമെന്ന് ഉറപ്പായി.\nഇന്നലെ തെലുങ്ക്, ഹിന്ദി, തമിഴ്, മലയാളം എന്നീ ഭാഷകളിലിറങ്ങിയ ട്രെയിലർ ഇതിനോടകം കോടിക്കണക്കിന് ആരാധകരുടെ ഇടയിൽ സംസാരവിഷയമാണ്. ട്രെയിലർ ഇറങ്ങി ഒരു ദിവസത്തിനകം തെലുങ്ക് ട്രെയിലർ മാത്രം മൂന്ന് കോടിയിലധികം ആളുകളാണ് കണ്ടത്. തൊട്ടുപിറകേ ഒരു കോടിയിലധികം വ്യൂസുമായി ഹിന്ദി ട്രെയിലറാണ് ഉളളത്. തമിഴ് ട്രെയിലർ 30 ലക്ഷത്തിലധികവും മലയാളത്തിൽ അഞ്ചു ലക്ഷത്തിലധികവും ആളുകളാണ് ട്രെയിലർ കണ്ടത്.\nTags: Baahubali, entertainment


പയ്യന്നൂര് കൊലപാതകം: ഏഴംഗ കൊലയാളി സംഘത്തിലെ പ്രതീഷ് പൊലീസിനെ വെട്ടിച്ച് വിദേശത്തേക്ക് കടന്നു .? murder case News , കേരളം SathyamOnline\nപയ്യന്നൂര് കൊലപാതകം: ഏഴംഗ കൊലയാളി സംഘത്തിലെ പ്രതീഷ് പൊലീസിനെ വെട്ടിച്ച് വിദേശത്തേക്ക് കടന്നു .?\nന്യൂസ് ബ്യൂറോ കണ്ണൂര് » Posted : 19/05/2017\nകണ്ണൂര് : പയ്യന്നൂരില് ആര്‍എസ്എസ് പ്രവര്‍ത്തകന് ബിജു കൊല്ലപ്പെട്ട കേസിലെ പ്രതികളിലൊരാള് വിദേശത്തേക്കു കടന്നതായി പൊലീസ്. ഏഴംഗ കൊലയാളി സംഘത്തിലെ പ്രതീഷ് ആണ് വിദേശത്തേക്കു കടന്നത്. തന്റെ പേരുള്ള മറ്റൊരാളിലേക്ക് അന്വേഷണം തിരിച്ചുവിട്ടതിനുശേഷമാണ് ഇയാള് വിദേശത്തേക്കു കടന്നത്.\nഅതേസമയം, കേസില് രണ്ട് പ്രതികളെ കൂടി പൊലീസ് പിടികൂടി. കൊലപാതകത്തില് നേരിട്ട് പങ്കുള്ള ഏഴംഗ സംഘത്തിലെ രണ്ടുപേരെയാണ് കസ്റ്റഡിയിലെടുത്തത്. ഇവരുടെ അറസ്റ്റ് രേഖപ്പെടുത്തി. പ്രധാന പ്രതികളായ റിനേഷ്, ജ്യോതിഷ് എന്നിവരുടെ മൊഴിയുടെ അടിസ്ഥാനത്തിലാണ് ഇവരെ കസ്റ്റഡിയിലെടുത്തത്. കേസില് രണ്ടുപേര് കൂടി പിടിയിലാകാനുണ്ട്.


“ശാഖയില് പഠിപ്പിക്കുന്നത് നീലച്ചിത്രം കാണലല്ലേ’; ആര്‍എസ്‌എസിനെ പരിഹസിച്ച് കുമാരസ്വാമി – Kerala News Hunt\nബംഗളൂരു: ആര്‍എസ്‌എസിനെതിരേ രൂക്ഷമായി പരിഹസിച്ച് കര്‍ണാടക മുന് മുഖ്യമന്ത്രിയും ജെഡിഎസ് നേതാവുമായ എച്ച്.ഡി. കുമാരസ്വാമി രംഗത്ത്. നിയമസഭയിലിരുന്ന് നീലച്ചിത്രം കാണാന് പഠിപ്പിക്കലാണ് ആര്‍എസ്‌എസ് ശാഖയില് ചെയ്യുന്നതെന്നാണ് കുമാരസ്വാമിയുടെ വിമര്‍ശനം.\nആര്‍എസ്‌എസിന്‍റെ പ്രവര്‍ത്തനങ്ങളെക്കുറിച്ച് പഠിക്കാന് ശാഖ സന്ദര്‍ശിക്കണമെന്ന കര്‍ണാടക ബിജെപി അധ്യക്ഷന് നളിന് കുമാര് കട്ടീലിന്‍റെ ക്ഷണത്തിനോട് പ്രതികരിക്കുകയായിരുന്നു കുമാരസ്വാമി.\nആര്‍എസ്‌എസ് കൂട്ടുകെട്ട് എനിക്കു വേണ്ട. അവിടെ എന്താണ് പഠിപ്പിക്കുന്നതെന്ന് എല്ലാവരും കണ്ടതാണ്. നിയമസഭാ സമ്മേളനത്തിനിടെ നിലച്ചിത്രം കാണുകയാണ് അവര്. ആര്‍എസ്‌എസ് ശാഖയില് ഇത്തരത്തിലുള്ള കാര്യങ്ങളാകാം പഠിപ്പിച്ചിട്ടുള്ളത്. തനിക്ക് ഇതു പഠിക്കാന് ആഗ്രഹമില്ലെന്നും കുമാരസ്വാമി പറഞ്ഞു.\nദില്ലി; അന്താരാഷ്ട്ര നാണ്യനിധിയിലെ ചീഫ് എക്കണോമിസ്റ്റ് പദവി ഒഴിയാന് ഗീതാ ഗോപിനാഥ്.ജനുവരിയില് ഹാര്‍വാഡ് സര്‍വകലാശാലയിലെ അധ്യാപനത്തിലേക്ക് അവര് മടങ്ങും. ഹാര്‍വാഡ് സവര്‍കലാശാല അനുവദിച്ച അവധി തീര്‍ന്നതോടെയാണ് ഗീത ഗോപിനാഥിന്റെ മടക്കം. ഐഎംഎഫിന്റെ ആഗോള സാമ്ബത്തിക അവലോകന റിപ്പോര്‍ട്ട് തയാറാക്കുന്ന ഗവേഷണ വിഭാഗത്തിനായിരുന്നു ഗീതാ ഗോപിനാഥ് നേതൃത്വം നല്‍കിയിരുന്നത്. കൊവിഡ് കാലത്ത് മികച്ച സംഭാവനയാണ് ഗീത നല്‍കിയതെന്ന് ഐഎംഎഫ് മാനേജിംഗ് ഡയറക്ടര് ക്രിസ്റ്റലീന ജോര്‍ജീവിയ പറഞ്ഞു. ഐഎംഎഫിലെ ഗീതയുടെ സംംഭവാനങ്ങള് വളരെ മഹത്തരമാണ്. […]\nകേരളത്തില്‍നിന്ന് വരുന്നവര്‍ക്ക് നിയന്ത്രണങ്ങള് കര്‍ശനമാക്കി കര്‍ണാടകം: ആര്‍ടിപിസിആര് സര്‍ട്ടിഫിക്കറ്റ് നിര്‍ബന്ധം\nയു ട്യൂബിലെ പ്രതിരോധ ഗാനവും നീക്കി; തോല്‍പിക്കാന് പണി പതിനെട്ടും പയറ്റി കേന്ദ്രം; പാട്ടും പോരാട്ടവും നിര്‍ത്തില്ലെന്നുറച്ച് കര്‍ഷകരും\nഇന്ന് അന്താരാഷ്ട്ര യോഗ ദിനം : വിവിധ മന്ത്രാലയങ്ങളുടെ നേതൃത്വത്തില് രാജ്യത്ത് വിപുലമായ പരിപാടികള്


ധോണി Videos: Latest ധോണി Videos, Popular ധോണി Video Clips | Samayam Malayalam\nധോണി ദേശീയ ടീമിലേക്ക് തിരിച്ചുവരുമോ ? ആശങ്കയിൽ ആരാധകർ\nടി20 ലോകകപ്പില് ധോണിക്കു പകരം ഈ താരം\nധോണിക്ക് സാധിച്ചില്ല, എന്നാൽ കോലി സ്വന്തമാക്കിയ5ക്യാപ്റ്റൻസി റെക്കോർഡുകൾ!!\nബ്രാൻഡ് മൂല്യം ഉയർന്ന സെലിബ്രിറ്റികളുടെ പട്ടികയിലെ ക്രിക്കറ്റ് താരങ്ങൾ\nധോണിയുടെ പകരക്കാരനെ കണ്ടെത്തിയെന്ന് അക്തര്\nഎംഎസ് ധോണി ഇനി തിരിച്ചുവരില്ലെന്ന് ഹർഭജൻ!!\nഎംഎസ് ധോണി, റിഷഭ് പന്ത്, സഞ്ജു സാംസൺ... ടി20 ലോകകപ്പിൽ ആര് കളിക്കും ?\nലോകകപ്പിന് ശേഷം ധോണി എന്ത് കൊണ്ട് കളിക്കുന്നില്ല ?\nഏറ്റവും മികച്ച ക്യാപ്റ്റൻ ആരെന്ന് ഐസിസി; ധോണിയെന്ന് ആരാധകർ!!\nപ്രിയപ്പെട്ട ക്രിക്കറ്റ് താരത്തെ വെളിപ്പെടുത്തി സല്‍മാന് ഖാന്\nടി20 ലോകകപ്പിൽ എംഎസ് ധോണി കളിക്കും: ബ്രാവോ\nധോണി ടി20 ലോകകപ്പ് കളിക്കുമോ ? മറുപടിയുമായി ഗാംഗുലി


Friday 14 July 2017 9:09 pm IST\nഭിക്ഷ നല്‍കിയില്ലെങ്കിലും പട്ടിയെ വിട്ട് കടിപ്പിക്കരുതെന്ന് പറയാറുണ്ട്. ആര് കേള്‍ക്കാന്? പട്ടികജാതിക്കാരോടും പാവപ്പെട്ടവരോടും കൂറു പ്രഖ്യാപിക്കുകയും കൊടുംക്രൂരത കാട്ടുകയും ചെയ്യുന്ന പാര്‍ട്ടി, അതായിരിക്കുന്നു മാര്‍ക്‌സിസ്റ്റ് പാര്‍ട്ടി. അടിസ്ഥാനവര്‍ഗത്തിന്റെ അത്താണിയെന്നവകാശപ്പെടുന്ന മാര്‍ക്‌സിസം പട്ടികജാതിക്കാരന്റെ അന്തകവിത്തായി മാറിയോ? സംശയം ഉയരുന്നത് പിണറായി വിജയന്റെ നേതൃത്വത്തില് സര്‍ക്കാര് വന്നശേഷം സംസ്ഥാനത്ത് നടക്കുന്ന അനീതി കാണുമ്പോഴാണ്. മുഖ്യമന്ത്രിയുടെ മണ്ഡലത്തിലടക്കം പട്ടികജാതിക്കാര് പീഡിപ്പിക്കപ്പെടുകയാണ്. പയ്യന്നൂരിലെ ഓട്ടോറിക്ഷാ ഡ്രൈവറായ വനിതയ്‌ക്കെതിരെ നടത്തിയ പകവീട്ടല് പലകുറി പറഞ്ഞതാണ്. അതാവര്‍ത്തിക്കുന്നില്ല. തലശ്ശേരിയിലും പാലക്കാട്ടും കോട്ടയത്തുമെല്ലാം പട്ടികജാതിക്കാരെ പേപ്പട്ടിയെക്കാളും മോശപ്പെട്ട നിലവാരത്തിലാണ് കൈകാര്യം ചെയ്യുന്നത്. അദ്ധ്യാപകരേയും പ്രിന്‍സിപ്പല്‍മാരെപോലും ആക്ഷേപിക്കുകയും അവഹേളിക്കുകയും ചെയ്യുന്ന സിപിഎമ്മും പോഷക സംഘടനകളും അത് നിര്‍ബാധം തുടരുകയാണ്. സമ്പന്നരുടേയും സവര്‍ണരുടേയും പാര്‍ട്ടിയാണ് ബിജെപിയെന്ന് നാഴികയ്ക്ക് നാല്‍പത്‌വട്ടമാണ് ആക്ഷേപിക്കുന്നത്. ആ ബിജെപി രാഷ്ട്രപതിയായി ഒരു പിന്നാക്കക്കാരനെ നിശ്ചയിച്ചിരിക്കുന്നു. കെ.ആര്. നാരായണനെ പൂര്‍ണപിന്തുണ നല്‍കി രാഷ്ട്രപതിയാക്കിയ പാര്‍ട്ടിയാണ് ബിജെപി. ഈ സര്‍ക്കാര് പട്ടികജാതിക്കാരുടെ ഉന്നതിക്കായി സമയവും സമ്പത്തും വിനിയോഗിക്കുന്നു. പട്ടികജാതി ഭൂരഹിത വിഭാഗത്തിന് ഭൂമിയും ഭവനവും നല്‍കാത്തത് പോകട്ടെ; ഉള്ളത് സംരക്ഷിക്കാനും മനസ്സുവയ്ക്കുന്നില്ല. മാത്രമല്ല, ആട്ടി ഇറക്കാനും ഭൂമി തട്ടിപ്പറിക്കാനും തയ്യാറാകുന്നു. അല്ലെങ്കില് കൂട്ടുനില്‍ക്കുന്നു. അതാണ് തിരുവനന്തപുരം ജില്ലയിലെ കാട്ടാക്കടയില് നടക്കുന്നത്. ഇവിടെ കിള്ളിയിലെ 24 സെന്റ് ഭൂമിയും വീടും പട്ടികജാതിയില്‍പ്പെട്ട കുമാരിക്ക് നഷ്ടപ്പെട്ടു. സിപിഎം പ്രമാണിയുടെ കൈവശം അതെത്തിയതിനു പിന്നില് കൊടുംവഞ്ചനയുടെ ചരിത്രമുണ്ട്. 1927 മുതല് ശാന്തപ്പൂ തുടങ്ങി തലമുറകള് താമസിച്ചു വരികയും ചെയ്ത ഭൂമി, കുമാരിയും കുടുംബവും അടങ്ങുന്ന 8 അംഗങ്ങള് താമസിച്ച ഭൂമി. 168/3 എന്ന സര്‍വ്വെ നമ്പരിലുള്ള വസ്തു അവര്‍ക്ക് നഷ്ടപ്പെട്ടു. 1967ല് ഇന്നത്തെ ഡിവൈഎഫ്‌ഐ ജില്ലാ സെക്രട്ടറിയുടെ പിതാവ് ഇതേ സര്‍വ്വേ നമ്പറിലുള്ള ഭൂമി വിലയ്ക്കുവാങ്ങുകയുണ്ടായി. അന്നും പട്ടികജാതിയില്‍പ്പെട്ട ഈ കുടുംബം അവിടെ താമസിച്ചുവരുന്നു. ഭൂമിയുടെ അതിരുകളില് ഒന്നായി രേഖയില് പറഞ്ഞത് കുമാരിയുടെ പുരയിടം എന്ന്. 1972-മുതല് റീസര്‍വ്വെ നടന്നതിനുശേഷവും ഈ കുടുംബത്തിന് തന്നെ അവകാശപ്പെട്ടതാണെന്ന് എല്ലാ റവന്യൂരേഖകളും സാക്ഷ്യപ്പെടുത്തുന്നു. 2004 വരെ ഈ സര്‍വ്വെ നമ്പരില്‍പ്പെട്ട 24 സെന്റ് വസ്തുവില് കരം ഒടുക്കിയിരുന്നത് കുമാരിയും കുടുംബവുമാണ്. എന്നിട്ടും അധികാരത്തിന്റെയും പണക്കൊഴുപ്പിന്റെയും മാടമ്പിത്തരത്തിന്റെയും ഹുങ്ക് ഉപയോഗിച്ച് വ്യാജരേഖയുണ്ടാക്കി കുമാരിയേയും കുടുംബത്തെയും കുടിയൊഴിപ്പിച്ചിരിക്കുന്നു. ജനിച്ച നാള്‍മുതല് ചെങ്കൊടി മാത്രം പിടിച്ച, വോട്ട് ചെയ്ത കാലംമുതല് അരിവാള് ചുറ്റികയ്ക്ക് വോട്ട് ചെയ്ത കുമാരിയേയും കുടുംബത്തെയും ഇക്കൂട്ടര് ചതിച്ചു. ദളിത് വിഭാഗത്തില്‍പ്പെട്ടവര് ആയത്‌കൊണ്ടല്ലേ ഇവരോടുള്ള ഈ അവഗണന. ഇക്കൂട്ടര് നടത്തിയ വഞ്ചനയുടെ മൂന്ന് ഘട്ടങ്ങള് നാം അറിഞ്ഞിരിക്കണം. 1)2004-ല് ഇസ്മിയില് കണ്ണ് കുമാരിക്കും കുടുംബത്തിനുമെതിരെ കേസ് കൊടുത്തപ്പോള് ഇവരെ സഹായിക്കാം എന്ന് പറഞ്ഞ് മാര്‍ക്‌സിസ്റ്റുകാര് ഏര്‍പ്പാടാക്കിയ വക്കീലാണ് ആദ്യം ചതിച്ചത്. എല്ലാ രേഖകളും കുമാരിക്ക് അനുകൂലമാണെന്നിരിക്കെ കോടതിയില് കേസ് തോറ്റു കൊടുത്തു. വക്കീല് കോടതിയില് പോകാതെയാണിത്. 2)അപ്പീലിലൂടെ എല്ലാ ശരിയാക്കാം എന്ന് പറഞ്ഞ് വീണ്ടും ഇവരെ സമീപിച്ച മാര്‍ക്‌സിസ്റ്റുകാര് ഏര്‍പ്പാടാക്കിയ വക്കീല് വീണ്ടും വഞ്ചിച്ചു. 3)അപ്പീല് പോകുന്നതിനുമുമ്പ് മാര്‍ക്‌സിസ്റ്റ് നേതാക്കളും ഇപ്പോഴത്തെ എംഎല്‍എ ഐ.ബി. സതീഷും ചേര്‍ന്ന് 12 സെന്റ് വസ്തു നിങ്ങള്‍ക്കു വാങ്ങിത്തരാമെന്ന് വിശ്വസിപ്പിച്ച് ഒത്തുതീര്‍പ്പുണ്ടാക്കി. അടുത്ത അപ്പീല് കാലാവധി കഴിഞ്ഞപ്പോള് കൈമലര്‍ത്തി. 2017 ജൂണ്6ന് രാവിലെ ഡിവൈഎഫ്‌ഐ ജില്ലാ സെക്രട്ടറിയുടെ നേതൃത്വത്തില് ഗുണ്ടകളും പോലീസുകാരും ചേര്‍ന്ന് ജെസിബി ഉപയോഗിച്ച് 90 വര്‍ഷക്കാലം താമസിച്ചിരുന്ന വീട് ഇടിച്ച് നിരത്തി. യഥാര്‍ത്ഥത്തില് കുമാരിയുടെയും കുടുംബത്തിന്റെയും നെഞ്ചിലേക്കാണ് ജെസിബി കയറിയിറങ്ങിയത്. 'ഉടുതുണിക്ക് മറുതുണിയില്ലാതെ, ഉപ്പുചിരട്ടപോലും എടുക്കാന് സമ്മതിക്കാതെ പാവപ്പെട്ട പട്ടികജാതി കുടുംബത്തെ തെരുവിലിറക്കി. അന്ന് മുതല് 34 ദിവസം കാട്ടാക്കട വില്ലേജ് ആഫീസിന്റെ വരാന്തയില് അന്തിയുറങ്ങിയ ഈ കുടുംബത്തെ ജനങ്ങള് ഉറങ്ങിയപ്പോള് ജൂലൈ 11-ന് അറസ്റ്റ് ചെയ്ത് മാറ്റി. ക്രൂരവും നിഷ്ഠുരവും നീചവും മനുഷ്യത്വരഹിതവും നിയമവിരുദ്ധവുമായ പ്രവൃത്തി. പിന്നാക്ക വിഭാഗങ്ങളുടെ സംരക്ഷകരെന്ന് നടിച്ച് അവരുടെ വോട്ടുവാങ്ങി അധികാരത്തിലെത്തിയ സിപിഎം അവരെ പുറംകാലിന് തൊഴിക്കുകയാണ്. കോട്ടയം നാട്ടകം സര്‍ക്കാര് പോളിടെക്‌നിക്കിലെ ഹോസ്റ്റല് മുറിക്ക് എസ്എഫ്‌ഐ നേതാക്കള് പുലയക്കുടില് എന്ന് പേരിട്ട് വിദ്യാര്‍ത്ഥികളെ മര്‍ദ്ദിക്കാനുള്ള ഇടിമുറിയാക്കി മാറ്റിയ വാര്‍ത്ത സിപിഎമ്മിന്റെ മാടമ്പിത്തരം കേരളത്തിന് മനസ്സിലാക്കി കൊടുത്തു. ചെറുമന് കുടില് മതിയെന്ന ഇടതു ധാര്‍ഷ്ട്യം സാംസ്‌കാരിക കേരളം ഒട്ടും ചര്‍ച്ച ചെയ്തില്ല. എസ്എഫ്‌ഐക്കാരുടെ പീഡനം സഹിക്കാതെ ചെറുത്തു നില്‍ക്കാന് ശ്രമിച്ച അവിനാശിനെ വിഷക്കള്ള് കുടിപ്പിച്ചതുമൂലം വൃക്കകളുടെ പ്രവര്‍ത്തനം തകരാറിലായി. മരണത്തോട് മല്ലടിച്ച് ജീവിതത്തിലേക്ക് തിരികെ വരാന് ശ്രമിക്കുന്ന ഈ വിദ്യാര്‍ത്ഥിയെ കാണാന് മുഖ്യമന്ത്രി തയ്യാറായില്ല. ഇതിനെതിരെ ജനാധിപത്യ രീതിയില് പ്രതികരിച്ച ബിജെപി പ്രവര്‍ത്തകരെ പൊലീസിനെ ഉപയോഗിച്ച് തല്ലിയൊതുക്കി. കോട്ടയത്ത് പിന്നാക്ക വിദ്യാര്‍ത്ഥിയാണ് പീഡിപ്പിക്കപ്പെട്ടതെങ്കില് തിരുവനന്തപുരത്ത് വനവാസി വിദ്യാര്‍ത്ഥിയാണ് എസ്എഫ്‌ഐയുടെ ക്രൂരതയ്ക്ക് ഇരയായത്. കാര്യവട്ടം ക്യാമ്പസ്സിലെ ഒന്നാം വര്‍ഷ പിജി വിദ്യാര്‍ത്ഥിയായ രാജേഷ് ബാബുവിനും നേരിടേണ്ടി വന്നത് ജാതീയമായ അധിക്ഷേപമാണ്. എംജി സര്‍വ്വകലാശാലയിലെ ഗവേഷണ വിദ്യാര്‍ത്ഥി വിമലിനെ മര്‍ദ്ദിച്ച് മൃതപ്രായനാക്കിയതും എസ്എഫ്‌ഐ നേതാക്കളാണ്. തിരുവനന്തപുരം കണ്ണമ്മൂലയില് സിപിഎം അക്രമികള് വെട്ടിക്കൊന്ന വിഷ്ണു എന്ന 19 വയസ്സുകാരനും പിന്നാക്ക വിഭാഗത്തില്‍പ്പെട്ടതായിരുന്നു. ചെറുക്കാന് ശ്രമിച്ച വിഷ്ണുവിന്റെ അമ്മയും ചെറിയമ്മയും ഗുരുതരാവസ്ഥ തരണം ചെയ്തിട്ടില്ല. നെയ്യാറ്റിന്‍കരയില് ബിജെപി ബൂത്ത് പ്രസിഡന്റായ അനില്‍കുമാര് എന്ന പിന്നാക്ക യുവാവിനെ വീട്ടില്‍നിന്ന് വിളിച്ചിറക്കിയാണ് സിപിഎമ്മുകാര് കുത്തിക്കൊന്നത്. കഴിഞ്ഞ ഗാന്ധി ജയന്തി ദിനത്തില് മലപ്പുറം പരപ്പനങ്ങാടിയില് ബിജെപി ഏരിയാ പ്രസിഡന്റും പിന്നാക്കവിഭാഗത്തില്‍പ്പെട്ടയാളുമായ ഉണ്ണികൃഷ്ണന്റെ വീട്ടില് സിപിഎം നടത്തിയ അതിക്രമം. വീട് തകര്‍ത്തശേഷം കിണറ്റില് മനുഷ്യ വിസര്‍ജ്ജ്യവും തലമുടിയും നിക്ഷേപിച്ചു. കേരളത്തിലെ പൊലീസ് സ്‌റ്റേഷനുകള് പിന്നാക്ക വിഭാഗങ്ങളുടെ കൊലമുറിയായി മാറുകയാണ്. കൊല്ലം കുണ്ടറയില് കുഞ്ഞുമോനെന്ന യുവാവിനെ തല്ലിക്കൊന്നത് പോലീസ് സ്‌റ്റേഷനകത്തായിരുന്നു. പിണറായി വിജയന് അധികാരത്തിലെത്തിയ ശേഷം 500 ദളിത് പീഡനക്കേസുകളാണ് രജിസ്റ്റര് ചെയ്യപ്പെട്ടത്. 65 പട്ടികജാതി-വനവാസി പെണ്‍കുട്ടികള് ലൈംഗികമായി പീഡിപ്പിക്കപ്പെട്ടു. ഇടതുസര്‍ക്കാര് സംസ്ഥാന പിന്നാക്ക ക്ഷേമവകുപ്പിനെ നോക്ക് കുത്തിയാക്കി. പിന്നാക്കജാതി വിഭാഗങ്ങള്‍ക്ക് ഏര്‍പ്പെടുത്തിയിട്ടുള്ള വിവിധ ക്ഷേമപദ്ധതികള് അട്ടിമറിക്കുകയാണ്. എണ്‍പത്തിയൊന്ന് കോടിരൂപയാണ് പിന്നാക്കവിഭാഗങ്ങള്‍ക്ക് വിവിധ പദ്ധതിയിലൂടെ വിതരണം ചെയ്യുന്നതിന് നീക്കിവച്ചിട്ടുള്ളത്. ഇതില് രണ്ട് കോടിരൂപ മാത്രമാണ് ചെലവാക്കിയത്. പിന്നാക്ക ക്ഷേമവകുപ്പും ഉപഭോക്താക്കളെ കണ്ടെത്താതെ ഇരുട്ടില് തപ്പുകയാണ്. കേരളത്തില് നടക്കുന്ന ഭൂസമരങ്ങള്‍ക്കു പിന്നില് പിന്നാക്ക വിഭാഗങ്ങളാണ്. അഞ്ച് ലക്ഷം ഏക്കര് പാട്ടക്കാലാവധി കഴിഞ്ഞ ഭൂമി സര്‍ക്കാരിന്റെപക്കലുണ്ടായിട്ടും മൂന്ന് ലക്ഷം കുടുംബങ്ങള് ഒരു സെന്റ് ഭൂമി പോലും ഇല്ലാത്തവരായുണ്ട്. എല്‍ഡിഎഫ് വരട്ടെ എല്ലാം ശരിയാക്കും എന്ന വാക്ക് സര്‍ക്കാര് പിന്നാക്കക്കാരുടെ കാര്യത്തില് നടപ്പാക്കുന്നു. അവരെ ശരിക്കും ശരിയാക്കുന്നു. അവര്‍ക്കൊപ്പമല്ല സര്‍ക്കാരെന്ന് വ്യക്തമായി.\nപുനരധിവാസ പദ്ധതിക്കായി വാങ്ങിയ ഭൂമി ഗുണഭോക്താക്കള്‍ക്ക് നല്‍കാതെ വഞ്ചിച്ചു\nഎന്‍ഡിഎ സ്ഥാനാര്‍ത്ഥികളെ വിജയിപ്പിക്കണം: അംബേദ്കര് സ്റ്റഡി സെന്റര്\nപട്ടികജാതി കുടുംബങ്ങള്‍ക്ക് അരൂരില് പാര്‍പ്പിട സമുച്ചയം നിര്‍മ്മിക്കും\nഭൂരഹിതരെ കബളിപ്പിച്ചവര് മോദിക്കെതിരെയും ഒന്നിച്ചു\nഈ സ്റ്റാലിനിസം സഹിക്കാവതല്ല


ജനുവരി മുതല് ഹോണ്ടയുടെ കാറുകള്‍ക്കും വില ഉയരും | Honda Cars to increase vehicle prices from Jan\nDec 15, 2018, 09:41 AM IST\nഉത്പാദന ചെലവില് നാലു ശതമാനം വര്‍ധനയുണ്ടായിട്ടുണ്ടെന്നും ഇതേതുടര്‍ന്നാണ് വില ഉയര്‍ത്തുന്നതെന്നും ഹോണ്ട അറിയിച്ചു.\nപുതുവര്‍ഷത്തില് വില വര്‍ധിപ്പിക്കാനൊരുങ്ങുകയാണ് മിക്ക കാര് കമ്പനികളും. ഉത്പാദന ചെലവ്, അസംസ്‌കൃത വസ്തുക്കളുടെ വിലവര്‍ധന, രൂപയുടെ മൂല്യത്തകര്‍ച്ച തുടങ്ങിയ കാരണങ്ങള് വില കൂട്ടല് അനിവാര്യമാക്കിയിരിക്കുകയാണെന്ന് കമ്പനികള് പറയുന്നു.\nജനുവരി മുതലാണ് ഹോണ്ടയുടെ എല്ലാ മോഡലുകളുടെയും വില വര്‍ധിപ്പിക്കുക. ഉത്പാദന ചെലവില് നാലു ശതമാനം വര്‍ധനയുണ്ടായിട്ടുണ്ടെന്നും ഇതേതുടര്‍ന്നാണ് വില ഉയര്‍ത്തുന്നതെന്നും ഹോണ്ട അറിയിച്ചു.\nനിലവില് 4.73 ലക്ഷം രൂപ വിലയുള്ള ഹാച്ച്ബാക്ക് മോഡലായ ബ്രിയോ മുതല് 43.21 ലക്ഷം രൂപ വിലയുള്ള ഹൈബ്രിഡ് മോഡല് വരെ ഹോണ്ട ഇന്ത്യയിലെ വിപണിയില് എത്തിക്കുന്നുണ്ട്.\nടാറ്റാ മോട്ടേഴ്സ്, ഫോര്‍ഡ് ഇന്ത്യ, നിസ്സാന് ഇന്ത്യ തുടങ്ങിയ കമ്പനികള് യാത്രാവാഹനങ്ങളുടെ വില ജനുവരിയില് ഉയര്‍ത്തുമെന്ന് നേരത്തെ പ്രഖ്യാപിച്ചിരുന്നു. നിസ്സാന് നാല് ശതമാനവും ഫോര്‍ഡ് 2.5 ശതമാനവും ടാറ്റാ മോട്ടോഴ്സ് 40,000 രൂപ വരെയുമാണ് വിവിധ മോഡലുകളുടെ വില കൂട്ടുന്നത്.\nമാരുതി സുസുകി, ടൊയോട്ട കിര്‍ലോസ്‌കര്, ബി.എം.ഡബ്ല്യു., റെനോ, ഇസൂസ് എന്നീ കമ്പനികളും പുതുവര്‍ഷത്തില് വില കൂട്ടുമെന്ന് പ്രഖ്യാപിച്ചിട്ടുണ്ട്. വിലവര്‍ധന എത്രത്തോളമായിരിക്കുമെന്ന് മാരുതി സുസുക്കി വ്യക്തമാക്കിയിട്ടില്ല.\nContent Highlights: Honda Cars to increase vehicle prices from Jan\nIncrease Vehicle Prices\nHonda Cars to increase vehicle prices


മാവോയിസ്റ്റ് ആക്രമണം; ഛത്തീസ്ഗഢ് എം.എല്.എയും സുരക്ഷാ ഉദ്യോഗസ്ഥരും കൊല്ലപ്പെട്ടു - Malayalam Daily News\nApr 9, 2019 Apr 9, 2019 സ്വന്തം ലേഖകന്\nദണ്ഡേവാഡ: ഛത്തീസ്ഗഡില് ബി.ജെ.പി എം.എല്.എയുടെ വാഹന വ്യൂഹത്തിന് നേരെ മാവോയിസ്റ്റ് ആക്രമം. എം.എല്.എയും അഞ്ച് സുരക്ഷാ ഉദ്യോഗസ്ഥരും കൊല്ലപ്പെട്ടു. ബി.ജെ.പി എം.എല്.എ ഭീമ മണ്ഡവിയാണ് മാവോയിസ്റ്റ് ആക്രമണത്തില് കൊല്ലപ്പെട്ടത്. മാവോയിസ്റ്റുകള് റോഡില് സ്ഥാപിച്ച സ്‌ഫോടക വസ്തു വാഹന വ്യൂഹം കടന്ന് പോകുമ്പോള് പൊട്ടിത്തെറിക്കുകയായിരുന്നുവെന്നാണ് സൂചന. രണ്ടാമത്തെ കാറിലാണ് എം.എല്.എ ഉണ്ടായിരുന്നത്. ആദ്യ വാഹനത്തെ ലക്ഷ്യം വെച്ചാണ് സ്‌ഫോടനം ഉണ്ടായതെന്ന് ന്യൂസ് 18 റിപ്പോര്‍ട്ട് ചെയ്യുന്നു.\nഎം.എല്.എയുടെ വാഹനത്തിന് നേരെ വെടിവെയ്പുണ്ടായതായും റിപ്പോര്‍ട്ടുണ്ട്. കുവാകൊണ്ട പൊലീസ് സ്‌റ്റേഷന് പരിധിയില് ശ്യാംഗിരി എന്ന സ്ഥലത്താണ് സ്‌ഫോടനം ഉണ്ടായിരിക്കുന്നത്. സംഘര്‍ഷമേഖലയായതിനാല് യാത്രയ്ക്ക് മെയിന് റോഡുകളെ ആശ്രയിക്കണമെന്ന് രാഷ്ട്രീയപാര്‍ട്ടി നേതാക്കള്‍ക്ക് നിര്‍ദ്ദേശമുണ്ടായിരുന്നുവെന്നും എന്നാല് എം.എല്.എയുടെ വാഹനവ്യൂഹം എളുപ്പമാര്‍ഗം വഴി പോകുകയായിരുന്നുവെന്നും റിപ്പോര്‍ട്ട് സൂചിപ്പിക്കുന്നു.


ദലിതരുടെ മുടിവെട്ടില്ലെന്ന് മുസ്ലീം ബാര്‍ബര്‍മാര്; പരാതി നല്‍കിയപ്പോള് കടയടച്ച് പ്രതിഷേധം\nMoradabad, First Published 13, Jul 2019, 5:22 PM IST\nജാതിയുടെ പേരില് വിവേചനം നേരിടുകയാണെന്നും മുസ്ലീങ്ങളുടെ ബാര്‍ബര് ഷോപ്പില് തങ്ങള്‍ക്ക് പ്രവേശനം നിഷേധിക്കുന്നെന്നുമാണ് ദലിത് വിഭാഗക്കാരുടെ പരാതി.\nമൊറാദാബാദ്: ദലിത് വിഭാഗത്തില്‍പ്പെട്ടവരുടെ മുടിവെട്ടാന് മുസ്ലീം ബാര്‍ബര്‍മാര് വിസമ്മതിച്ചതായി പരാതി. മൊറാദാബാദിലെ പീപല്‍സനയില് മുസ്ലീങ്ങള് നടത്തുന്ന ബാര്‍ബര് ഷോപ്പിലാണ് ദലിതര്‍ക്ക് പ്രവേശനം നിഷേധിച്ചത്. പ്രവേശനം അനുവദിക്കുന്നില്ലെന്നാരോപിച്ച് ദലിതര് ഭോജ്പൂര് പൊലീസ് സ്റ്റേഷനില് പരാതി നല്‍കുകയായിരുന്നെന്ന് ഇന്ത്യ ടുഡെ റിപ്പോര്‍ട്ട് ചെയ്തു.\nജാതിയുടെ പേരില് വിവേചനം നേരിടുകയാണെന്നും മുസ്ലീങ്ങളുടെ ബാര്‍ബര് ഷോപ്പില് തങ്ങള്‍ക്ക് പ്രവേശനം നിഷേധിക്കുന്നെന്നുമാണ് ദലിത് വിഭാഗക്കാരുടെ പരാതി. എന്നാല് ദലിതരെ കടയ്ക്കുള്ളില് കയറ്റിയാല് മുസ്ലീം സമൂഹം കടയില് കയറില്ലെന്നാണ് ബാര്‍ബര് ഷോപ്പ് ഉടമകള് പറയുന്നത്.\nദലിതര് മുസ്ലീങ്ങളുടെ ബാര്‍ബര്‍ഷോപ്പില് സാധാരണയായി വരാറില്ലെന്നും ദലിതര് നടത്തുന്ന കടയില് മാത്രം പോകുന്ന ഇവര് ഇപ്പോള് തങ്ങളുടെ കടയില് കയറണമെന്ന് പറയുകയാണെന്നും മുസ്ലീങ്ങള് അറിയിച്ചു. പരാതി നല്‍കിയതോടെ ഗ്രാമത്തിലെ ബാര്‍ബര്‍മാര് കടയടച്ച് പ്രതിഷേധിച്ചു.\nപരാതിയുടെ അടിസ്ഥാനത്തില് കേസന്വേഷണത്തിനായി പൊലീസ് സീനിയര് സൂപ്രണ്ട് അമിത് പതക്കിന്‍റെ നേതൃത്വത്തില് പൊലീസുകാരും ജില്ലാ അധികൃതരും ഉള്‍പ്പെട്ട സംയുക്ത സംഘം രൂപീകരിച്ചു.\nLast Updated 13, Jul 2019, 5:24 PM IST


ട്രംപിന് അടുത്ത പണിയുമായി പോണ് താരം! പ്രസിഡന്റുമായുള്ള ബന്ധം വെളിപ്പെടുത്തും, കരാര് റദ്ദാക്കണം | stormy daniels sues donald trump over nondisclosure agreement - Malayalam Oneindia\nട്രംപിന് അടുത്ത പണിയുമായി പോണ് താരം! പ്രസിഡന്റുമായുള്ള ബന്ധം വെളിപ്പെടുത്തും, കരാര് റദ്ദാക്കണം\nPublished: March72018, 14:50 [IST]\nവാഷിങ്ടണ്: അമേരിക്കന് പ്രസിഡന്റ് ഡൊണാള്‍ഡ് ട്രംപിന് ഇത് നല്ല കാലമല്ലെന്ന് തോന്നുന്നു. പല തരം ആരോപണങ്ങളാണ് അദ്ദേഹത്തിനെതിരെ ഉയര്‍ന്നിരിക്കുന്നത്. പലതും സ്ത്രീകളുമായി ബന്ധപ്പെട്ട കേസുകളാണ് എന്നതാണ് അദ്ദേഹത്തിന് തലവേദനയായിരിക്കുന്നത്. ഇത്തരത്തില് പോണ്‍താരം സ്‌റ്റോമി ഡാനിയല്‍സ് എന്ന സ്‌റ്റെഫാനി ക്ലിഫോര്‍ഡുമായുള്ള ബന്ധം ട്രംപിന് പൊതുമധ്യത്തില് ഏറ്റവും തിരിച്ചടിയേറ്റ കാര്യമായിരുന്നു.\nആ കേസ് തേച്ച് മാച്ച് കളയുന്നതിന് അദ്ദേഹം വളരെയധികം കഷ്ടപ്പെടുകയും ചെയ്തിരുന്നു. ഇപ്പോഴിതാ ട്രംപിനെ തേടി സ്റ്റോമി വീണ്ടുമെത്തിയിരിക്കുകയാണ്. താനും ട്രപും തമ്മിലുണ്ടാക്കിയ കരാര് റദ്ദാക്കണമെന്നാണ് അവര് ആവശ്യപ്പെട്ടിരിക്കുന്നത്. ഇതിനായി അവര് കോടതിയെ സമീപിച്ചിരിക്കുകയാണ്\nട്രംപുമായി താന് ലൈംഗിക ബന്ധം പുലര്‍ത്തിയതായി സ്റ്റോമി ഡാനിയല്‍സ് നേരത്തെ വെളിപ്പെടുത്തിയിരുന്നു. ഇത് പുറത്ത് പറയാതിരിക്കാന് തിരഞ്ഞെടുപ്പ് കാലത്തുണ്ടാക്കിയ കരാര് റദ്ദാക്കണമെന്നാണ് സ്റ്റോമിയുടെ ആവശ്യം. ഇവര് കോടതിയില് ഇക്കാര്യത്തില് ഹര്‍ജി നല്‍കിയിട്ടുണ്ട്.\nതങ്ങള് തമ്മിലുള്ള കരാറിന് ഒരു വിലയുമില്ലെന്നാണ് സ്‌റ്റോമി പറയുന്നത്. കരാറില് ട്രംപിന്റെ ഒപ്പില്ലെന്നും അവര് പറയുന്നു. ഇത് കോടതിയില് തെളിയിക്കാനൊരുങ്ങുകയാണ് സ്‌റ്റോമി, ലോസ് ആഞ്ചല്‍സ് കൗണ്ടി സൂപ്പീരിയര് കോടതിയിലാണ് ഹര്‍ജി നല്‍കിയത്. അതേസമയം കരാര് റദ്ദാക്കപ്പെടുമെന്നാണ് സൂചന.\nട്രംപിന്റെ അഭിഭാഷകന് മൈക്കല് കോഹനാണ് ഈ കരാറില് ഒപ്പിട്ടിരിക്കുന്നത്. ഇത് ട്രംപ് തിരഞ്ഞെടുപ്പില് ജയിക്കുന്നതിന് രണ്ടാഴ്ച്ച മുന്‍പായിരുന്നു. ഈ കരാര് വ്യാജ പേരുകളിലാണ് ഉണ്ടാക്കിയിരുന്നത്. ട്രംപിന്റെ പേരിന് പകരം ഡേവിഡ് ഡെന്നിസണ്\nഎന്നാണ് കരാറില് ഉള്ളത്. ട്രംപിന്റെ അഭിഭാഷകന് ഒപ്പിട്ടതിനാല് കരാറിന് വിലയില്ലാതാവാനാണ് സാധ്യത.\n2006ലാണ് ട്രംപ് സ്‌റ്റോമി ഡാനിയല്‍സുമായി ബന്ധം തുടങ്ങുന്നത്. ലേക് ടഹോയില് വച്ചായിരുന്നു ഇത്. 2007 വരെ ഇത് തുടര്‍ന്നുവെന്നാണ് കരുതുന്നത്. ഈ സമയത്ത് എല്ലാ ദിവസും ഒരിക്കലെങ്കിലും ബെവര്‍ലി ഹില്‍സിലെ ഹോട്ടലില് വച്ച് കണ്ടുമുട്ടാറുണ്ടായിരുന്നു. ഈ വിഷയം തിരഞ്ഞെടുപ്പ് കാലത്താണ് വിവാദമായത്\nഈ സംഭവം പുറത്ത് പറയാതിരിക്കാന് വമ്പന് തുകയാണ് ട്രംപിന്റെ അഭിഭാഷകനായ കോഹന് സ്‌റ്റോമിക്ക് നല്‍കിയതെന്ന് അറിയിച്ചിട്ടുണ്ട്.1,30,000 ഡോളറാണ് നല്‍കിയതെന്ന് കോഹന് പറഞ്ഞിരുന്നു. സ്റ്റോമി മാത്രമല്ല മറ്റ് സ്ത്രീകളുമായുള്ള ബന്ധവും പുറത്തുപറയാതിരിക്കാന് ട്രംപ് പണം നല്‍കിയിരുന്നു.\nട്രംപുമായി ബന്ധമുണ്ടെന്ന് പല സ്ത്രീകളും വെളിപ്പെടുത്തി കഴിഞ്ഞു. പിന്നെന്തിന് താന് മാത്രം മടിച്ച നില്‍ക്കണമെന്ന് സ്റ്റോമി ചോദിക്കുന്നു. തന്റെ അനുഭവങ്ങള് വെളിപ്പെടുത്താനായി കാത്തിരിക്കുകയാണ്. ഇതിനാണ് കോടതിയുടെ അനുമതി വേണ്ടതെന്നും സ്‌റ്റോമി പറഞ്ഞു. ഇവരുടെ മാനേജര് ജിന റോഡ്രിഗസിന്റെ സാന്നിധ്യത്തിലായിരിക്കും വെളിപ്പെടുത്തല് നടത്തുക.\nപോണ് താരവുമായി തനിക്കൊരു ബന്ധവുമില്ലെന്നാണ് ട്രംപ് പറയുന്നത്. അവരെ തനിക്ക് വ്യക്തിപരമായ പോലും അറിയില്ലെന്ന് ട്രംപ് പറഞ്ഞു. അതേസമയം ട്രംപുമായി യാതൊരു ബന്ധവുമില്ലെന്നായിരുന്നു സ്റ്റോമി ഡാനിയല്‍സും നേരത്തെ പറഞ്ഞിരുന്നത്. ഇത് കരാര് വ്യവസ്ഥകളെ തുടര്‍ന്നായിരുന്നു.\nപ്ലേബോയ് മാഗസിനിന്റെ ചൂടന് മോഡല് കേരന് മക്‌ഡൊഗലുമായി ട്രംപിന് ബന്ധമുണ്ടെന്ന് നേരത്തെ ആരോപണമുയര്‍ന്നിരുന്നു. ഇളയ കുട്ടിയെ മെലാനിയ പ്രസവിക്കുന്നത് തൊട്ടുമുന്‍പായിരുന്നു ഇത്. എന്നാല് ട്രംപിന്റെ ഭാര്യ മെലാനിയക്ക് ഇതുസംബന്ധിച്ച് അറിവില്ലായിരുന്നുവെന്നും കേരന് ആരോപിച്ചിരുന്നു.\nസഭയുടെ കാശ് വിറ്റ് പുട്ടടിക്കും, മാര് ആലഞ്ചേരി/യെ വിമര്‍ശിച്ച് അഡ്വ ജയശങ്കര്\ndonald trump america politics court case election ഡൊണാള്‍ഡ് ട്രംപ് അമേരിക്ക രാഷ്ട്രീയം കോടതി കേസ് തിരഞ്ഞെടുപ്പ്\nstormy daniels sues donald trump over nondisclosure agreement\nStory first published: Wednesday, March 7, 2018, 14:50 [IST]


മലപ്പുറം ബലാത്സംഗ ശ്രമം: പതിനഞ്ചുകാരൻ കസ്റ്റഡിയിൽ, കുറ്റം സമ്മതിച്ചു | Crime|Kerala Police|Malappuram Rape Case\nമലപ്പുറം: കൊണ്ടോട്ടി കോട്ടൂക്കരയില് വിദ്യാര്‍ത്ഥിനിയെ ബലാത്സംഗം ചെയ്യാന് ശ്രമിച്ച സംഭവത്തില് പ്രായപൂർത്തിയാകാത്ത ആൺകുട്ടിയെ പോലീസ് കസ്റ്റഡിയിൽ എടുത്തു. ഇതേ നാട്ടുകാരനായ പതിനഞ്ചുകാരനെയാണ് പോലീസ് കസ്റ്റഡിയിൽ എടുത്തത്. ഇയാൾ കുറ്റം സമ്മതിച്ചതായി റിപ്പോർട്ട്. സമീപത്തുള്ള വീട്ടിലെ സിസിടിവി ദൃശ്യങ്ങള് പരിശോധിച്ചാണ് പോലീസ് പ്രതിയിലേക്ക് എത്തിയത്.\nAlso Read:ശിശുക്ഷേമസമിതിയെ വെള്ളപൂശുന്നു, ആണ്‍കുട്ടിയെ പെണ്‍കുട്ടിയാക്കുന്ന മാജിക് ശിശുക്ഷേമസമിതിയിലുണ്ടെന്ന് വിഡി സതീശന്\nദേഹം മുഴുവന് ചെളിപുരണ്ട നിലയിൽ പെണ്‍കുട്ടി പ്രാണരക്ഷാർത്ഥം സമീപഹത്തുള്ള വീട്ടിലേക്ക് ഓടിക്കയറുകയായിരുന്നു. അര്‍ദ്ധനഗ്നയായിട്ടായിരുന്നു പെണ്‍കുട്ടി അഭയം തേടിയതെന്നും, ദേഹത്താകെ മണ്ണ് പറ്റിയിരുന്നുവെന്നും ദൃക്‌സാക്ഷി പറഞ്ഞു. അരയ്ക്കു മുകളിലേക്ക് നഗ്നയായിരുന്നു. കൈകള് കെട്ടിയിരുന്നു. വായിലും എന്തോ തിരുകിവച്ച നിലയിലായിരുന്നു. ഭയന്നുവിറച്ച പെണ്‍കുട്ടി കരയുകയായിരുന്നുവെന്നും ഇവർ വ്യക്തമാക്കി. വീട്ടുകാരെ കുറിച്ച് ചോദിച്ചിട്ട് പോലും ആദ്യം മറുപടി പറയാന് കഴിയാത്ത അവസ്ഥയിലായിരുന്നുവെന്ന് ഓടിക്കയറിയ വീടിനു സമീപമുള്ള അയല്‍വാസിയായ അധ്യാപിക പറയുന്നു.\nപെൺകുട്ടിയെ പിന്നില് നിന്ന് വന്ന് വായ്‌പൊത്തി മതിലിനു മുകളിലൂടെ എടുത്തെറിഞ്ഞ് വാഴത്തോട്ടത്തിലിട്ട് പീഡിപ്പിക്കാനായിരുന്നു ശ്രമം. കുതറിയോടിയ പെണ്‍കുട്ടി അയല്‍വീട്ടില് അഭയം തേടുകയായിരുന്നു. തന്നെ ആക്രമിച്ചയാളെ ഒരിക്കൽ കൂടി കണ്ടാൽ തിരിച്ചറിയുമെന്നും അയാളെ താന് മുന്‍പ് കണ്ടിട്ടുണ്ടെന്നും പെണ്‍കുട്ടി പറഞ്ഞുവെന്നും ദൃക്‌സാക്ഷി കൂട്ടിച്ചേര്‍ത്തു. ബലാത്സംഗ ശ്രമം ചെറുത്ത യുവതിയെ പ്രതി കല്ലുകൊണ്ട് തലയ്ക്കിടിച്ചു. പരിക്കേറ്റ പെണ്‍കുട്ടി ഇപ്പോള് കോഴിക്കോട് മെഡിക്കല് കോളേജ് ആശുപത്രിയില് ചികിത്സയിലാണ്.\nCrime Kerala Police Malappuram Rape Case\nഭാരത് ഇലക്ട്രോണിക്‌സില് 88 എന്‍ജിനീയര് ഒഴിവുകള്: ഓണ്‍ലൈനായി അപേക്ഷിക്കാം


IPL 2020: ഓള് സ്റ്റാര് മത്സരം മാര്‍ച്ച് 25ന് മുംബൈയില്, റിപ്പോര്‍ട്ടുകള് ഇങ്ങനെ | ipl 2020:all star match likely to play on 25th march - Malayalam MyKhel\n» IPL 2020: ഓള് സ്റ്റാര് മത്സരം മാര്‍ച്ച് 25ന് മുംബൈയില്, റിപ്പോര്‍ട്ടുകള് ഇങ്ങനെ\nUpdated: Monday, February 17, 2020, 9:08 [IST]\nIPL 2020 All-Star Match Scheduled For March 25 In Mumbai | Oneindia Malayalam\nമുംബൈ: ഇന്ത്യന് പ്രീമിയര് ലീഗിന്റെ പുതിയ സീസണിന് മുന്നോടിയായുള്ള ഓള്‍സ്റ്റാര് മത്സരം മാര്‍ച്ച് 25ന് മുംബൈയില് നടക്കുമെന്ന് റിപ്പോര്‍ട്ടുകള്. എന്നാല് ഇത് സംബന്ധിച്ച് ഔദ്യോഗിക പ്രഖ്യാപനങ്ങള് ഉണ്ടായിട്ടില്ല. ഐപിഎല് ഭരണകൗണ്‍സിലിന്റെ സമ്മേളനത്തിന് ശേഷമാവും ഇത് സംബന്ധിച്ച ഔദ്യോഗിക പ്രഖ്യാപനം ഉണ്ടാവുക. ഓള്‍സ്റ്റാര് മത്സരം നടത്താന് ബിസിസിഐക്കും ഐപിഎല് ഭാരവാഹികള്‍ക്കും താത്പര്യമുണ്ടെങ്കിലും എല്ലാ ഫ്രാഞ്ചൈസികളും അനുകൂലനിലപാടല്ല ഇക്കാര്യത്തില് സ്വീകരിച്ചിരിക്കുന്നത്. വിദേശ താരങ്ങളുടെ സമ്മതവും ഇക്കാര്യത്തില് നോക്കേണ്ടതുണ്ട്.\nവടക്കേ ഇന്ത്യയിലെയും കിഴക്കേ ഇന്ത്യയിലെയും ടീമുകള് എന്നിങ്ങനെ തരംതിരിച്ചാണ് മത്സരം സംഘടിപ്പിക്കുന്നത്. ഇത് പ്രകാരം കിങ്‌സ് ഇലവന് പഞ്ചാബ്, ഡല്‍ഹി ക്യാപിറ്റല്‍സ്, കൊല്‍ക്കത്ത നൈറ്റ് റൈഡേഴ്‌സ്, രാജസ്ഥാന് റോയല്‍സ് എന്നിവര് ഒരു വശത്തും മറുഭാഗത്ത് മുംബൈ ഇന്ത്യന്‍സ്, റോയല് ചലഞ്ചേഴ്‌സ് ബംഗളൂരു, ചെന്നൈ സൂപ്പര് കിങ്‌സ്, സണ്‍റൈസേഴ്‌സ് ഹൈദരാബാദ് എന്നിവരുമാകും ഉണ്ടാവുക. വടക്കുഭാഗത്തെ അപേക്ഷിച്ച് ശക്തമായ ടീമാണ് കിഴക്കേ ഭാഗത്തുണ്ടാവുക. മത്സരം നടന്നാല് കോലി, രോഹിത്, ധോണി എന്നിവര് ഐപിഎല്ലില് ഒരു ടീമിനുവേണ്ടി കളിക്കുന്നത് കാണാന് ആരാധകര്‍ക്കാവും. മൂന്ന് സൂപ്പര് താരങ്ങളില് ആരാവും ടീമിനെ നയിക്കുകയെന്ന് കാണാനും ആരാധകര്‍ക്ക് ആകാംക്ഷയുണ്ട്.\nഓള്‍സ്റ്റാര് മത്സരത്തോട് അനുകൂല നിലപാടാണ് ആരാധകരുടെ ഭാഗത്ത് നിന്നുണ്ടായത്. ഇത്തരമൊരു മത്സരം ഇരുകൈയും നീട്ടി ആരാധകര് സ്വീകരിക്കുമെന്ന് സാമൂഹ്യ മാധ്യമങ്ങളിലെ പ്രതികരണങ്ങളില് നിന്ന് തന്നെ വ്യക്തം. എന്നാല് എല്ലാം ഫ്രാഞ്ചൈസികളും മത്സരത്തോട് അനുകൂലമായി പ്രതികരിക്കാത്തതാണ് ഐപിഎല് ഭരണസമിതിയേയും ബിസിസിഐയേയും കുഴക്കുന്നത്. 2020ലെ ഐപിഎല് സീസണ് മാര്‍ച്ച് 29നാണ് ആരംഭിക്കുന്നത്. ഉദ്ഘാടന മത്സരത്തില് കരുത്തരായ ചെന്നൈ സൂപ്പര് കിങ്‌സും മുംബൈ ഇന്ത്യന്‍സും ഏറ്റുമുട്ടും. മുംബൈയുടെ ഹോം ഗ്രൗണ്ടിലാണ് മത്സരം. ഇടവേളയ്ക്ക് ശേഷം ധോണി നീണ്ടും പാഡണിയുന്നത് കാണാനുള്ള കാത്തിരുപ്പിലാണ് ആരാധകര്.\n27 min ago കൊവിഡ്-19: സച്ചിന്, ഗാംഗുലി, സിന്ധു... 49 കായിക താരങ്ങളുമായി മോദി വീഡിയോ കോണ്‍ഫറന്‍സ് നടത്തി\n1 hr ago അദ്ദേഹം ക്രിക്കറ്റിന്റെ ദൈവം തന്നെ; ഇതിഹാസ താരത്തെ പുകഴ്ത്തി ശ്രീശാന്ത്\n1 hr ago ഐപിഎല്ലിലെ പ്രിയ മുഹൂര്‍ത്തം... അതിനേക്കാള് മികച്ചതില്ല, ചിത്രം പുറത്തുവിട്ട് വാര്‍ണര്\n2 hrs ago ആരേയും സ്ലെഡ്ജ് ചെയ്യും, ഒരാളൊഴികെ! ആ താരം ആര്? വെളിപ്പെടുത്തി കോലി\nNews ലോക്ക്ഡൗണ്: രാജ്യത്ത് ഗാര്‍ഹിക പീഡനം വര്‍ധിച്ചു; പരാതികള് ഇരട്ടിക്കുന്നുവെന്ന് വനിത കമ്മീഷന്\nMovies സുജോയുടെ ആ പ്രൊപ്പോസല് മികച്ചത്! ബിഗ് ബോസിനെയല്ല ലാലേട്ടനെയായിരുന്നു പേടിച്ചതെന്നും സാന്‍ഡ്ര\nTechnology റിയൽ‌മി സ്മാർട്ട്ഫോണുകളുടെ വില വർധിപ്പിച്ചു: കൂടുതലറിയാം\nStory first published: Monday, February 17, 2020, 8:44 [IST]


മോഹിച്ചത് പൂവ്...കിട്ടിയത് പൂക്കാലം | Yesudas 80th birthday Musician Sebi Nayarambalam\nമോഹിച്ചത് പൂവ്...കിട്ടിയത് പൂക്കാലം\nJan 10, 2020, 02:13 PM IST\nവർഷങ്ങൾ പിന്നിടുമ്പോൾ ദാസേട്ടന്റെ അറുപതിലേറെ പാട്ടുകൾക്ക് ഓർക്കെസ്‌ട്രേഷനും സംഗീത സംവിധാനവുമായി ഒപ്പം കൂട്ടിയ സ്നേഹം അനുഭവിച്ചറിഞ്ഞതിന്റെ ലഹരിയിലാണ് സെബി നായരമ്പലം.\n# സോജന് വാളൂരാന് sojan.mbi@gmail.com\nയേശുദാസും സെബി നായരമ്പലവും\nവൈപ്പിൻ: യേശുദാസ് എന്ന ദാസേട്ടൻ വൈപ്പിൻകരയിലും പരിസരത്തും എവിടെ വന്നാലും ആരാധനയോടെ കേൾവിക്കാരനായി ഉണ്ടാകും... ഞാറയ്ക്കലിൽ, വൈപ്പിനിൽ, അധികാരിവളപ്പിൽ എല്ലാം. സംഗീതത്തിൽ പിച്ചവയ്ക്കാൻ തുടങ്ങിയപ്പോ ഒരേ ഒരാഗ്രഹം. ദാസേട്ടൻ പാടുന്ന ഒരു പാട്ടുമായി സഹകരിക്കണം. വർഷങ്ങൾ പിന്നിടുമ്പോൾ ദാസേട്ടന്റെ അറുപതിലേറെ പാട്ടുകൾക്ക് ഓർക്കെസ്‌ട്രേഷനും സംഗീത സംവിധാനവുമായി ഒപ്പം കൂട്ടിയ സ്നേഹം അനുഭവിച്ചറിഞ്ഞതിന്റെ ലഹരിയിലാണ് സെബി നായരമ്പലം.\nകാൽ നൂറ്റാണ്ടു മുൻപ് എറണാകുളം സെയ്ന്റ് ആൽബർട്‌സ് കോളേജിൽ കുട്ടികളെ സംഗീതം പരിശീലിപ്പിക്കുന്ന കാലം. അവിടെ അധ്യാപകനായിരുന്ന ഡോ. സുന്ദരേശൻ രചനയും സംഗീതവും നിർവഹിച്ച തരംഗിണിയുടെ രസികപ്രിയ എന്ന ലളിതഗാന കാസറ്റിന്റെ ഓർക്കെസ്‌ട്രേഷൻ ചെയ്യാൻ ആവശ്യപ്പെടുന്നു. ഓർക്കെസ്‌ട്രേഷൻ ചെയ്തത് എറണാകുളത്ത്. ദാസേട്ടന്റെ റെക്കോഡിങ് ചെെന്നെയിലും.\nദിവസങ്ങൾ കഴിഞ്ഞ് ഒരു കത്ത് ലഭിക്കുന്നു, ചെെന്നെ തരംഗിണിയിൽ നിന്ന്. തുറന്ന് വായിച്ചപ്പോൾ ദാസേട്ടന്റേതാണ്. നീണ്ട കത്തിൽ സംഗീതത്തിലെ വിസ്മയത്തിന്റെ നല്ല വാക്കുകൾ. ആനന്ദക്കണ്ണീർ എന്തെന്ന് അനുഭവിച്ചറിഞ്ഞ നിമിഷങ്ങൾ. വൈകാതെ ഫോൺവിളിയുമെത്തി. ഇന്നലെയെന്ന പോലെ ഓർമയിലുണ്ട് ആ നിമിഷങ്ങൾ. ചെെന്നെയിലേക്ക് ക്ഷണിക്കുന്നു. ആദ്യമായി മുഖാമുഖം കണ്ടത് ചെന്നൈ തരംഗിണിയിൽ. തന്റെ സ്വപ്നഗായകനെ നേരിൽ കണ്ട നിമിഷം എല്ലാം മറന്നുപോയി.... സംസാരിക്കാൻ വാക്കുകൾ കിട്ടാത്ത പോലെ.\nപിന്നീട് തരംഗിണിയുടെ അഞ്ച് കാസറ്റുകൾക്ക് ഓർക്കെസ്‌ട്രേഷൻ ചെയ്തു. സംഗീത പ്രതിഭകളായ എ. ടി. ഉമ്മർ, ദക്ഷിണാമൂർത്തി എന്നിവരായിരുന്നു അവയുടെ സംഗീത സംവിധാനം. തന്റെ സംഗീതജീവിതത്തിന്റെ വഴിത്തിരിവായിരുന്നു ആ കണ്ടുമുട്ടലെന്ന് സെബി ഓർക്കുന്നു. ഉണ്ണിക്കിനാവുകൾ എന്നൊരു കാസറ്റ് സ്വന്തം സംഗീത സംവിധാനത്തിലും ദാസേട്ടൻ പാടി തരംഗിണിയിൽ നിന്നിറങ്ങി.\nപിന്നീട് അധികാരിവളപ്പിലെ കപ്പേളയിലെ പാട്ടുകൾക്ക് ഓർക്കെസ്‌ട്രേഷനുമായി കൂടെ കൂടാൻ കഴിഞ്ഞതൊക്കെ വലിയ ഭാഗ്യമായി കരുതുന്നു സെബി.\nContent Highlights: Yesudas 80th birthday Musician Sebi Nayarambalam


2012 ~ ഇസ്‌ലാമിന്റെ രാഷ്ട്രീയം\nCKLatheef12:06 PMഇസ്ലാമിന്റെ രാഷ്ട്രീയം, മുജാഹിദുകളുടെ രാഷ്ട്രീയം, ശബാബ് വീക്കിലി2അഭിപ്രായങ്ങൾ\nCKLatheef9:52 AMഇസ്ലാമിന്റെ രാഷ്ട്രീയം, മുജാഹിദുകളുടെ രാഷ്ട്രീയം, ശബാബ് വീക്കിലി2അഭിപ്രായങ്ങൾ\nശബാബ് വാരിക 28 ജൂലായ് 2000, എഡിറ്റോറിയലില് ഇസ്‌ലാഹി പ്രസ്ഥാനവും രാഷ്ട്രീയ പ്രശ്‌നങ്ങളും എന്ന വിഷയം കൈകാര്യം ചെയ്യുന്നു. അത് വായിച്ചപ്പോള് എനിക്ക് തോന്നിയ സംശയങ്ങളും വിയോജിപ്പുകളും ഇവിടെ കുറിച്ച് വെക്കുന്നു. ചോദ്യോത്തര രൂപത്തില് നല്‍കിയ ഈ എഡിറ്റോറിയലിനപ്പുറം ഒരു രാഷ്ട്രീയം മുജാഹിദ് സംഘടക്കില്ല എന്ന് നമ്മുക്കുറപ്പിക്കാം. എങ്കില് ഇത് പൂര്‍ണമായ ഒരു ഇസ്ലാമിന്റെ രാഷ്ട്രീയ സമീപനമാണോ നമ്മുക്ക് പരിശോധിക്കാം. എഡിറ്റോറിയലിലേക്ക്...\nഇസ്‌ലാഹി പ്രസ്ഥാനത്തിന്റെ രാഷ്ട്രീയ നിലപാടെന്താണ്? ഇസ്‌ലാമില് രാഷ്ട്രീയ നിയമങ്ങളില്ലെന്നാണോ? ശരീഅത്ത് നടപ്പാക്കാന് മുസ്‌ലിംകള് ബാധ്യസ്ഥരല്ലെന്നാണോ? മുസ്‌ലിം രാഷ്ട്രങ്ങളില് പാശ്ചാത്യ നിയമങ്ങള് നടപ്പാക്കുന്നതില് തെറ്റില്ലെന്നാണോ? അനിസ്‌ലാമിക രാഷ്ട്രീയ പ്രസ്ഥാനങ്ങളില് മുസ്‌ലിംകള് ലയിച്ചു ചേരണമെന്നാണോ? ആധുനിക ഇസ്‌ലാമിക പ്രസ്ഥാനമെന്ന് സ്വയം വിശേഷിപ്പിക്കുന്ന വിഭാഗത്തോട് ഇസ്‌ലാഹി പ്രസ്ഥാനം വിയോജിക്കുന്നത് എന്തുകൊണ്ടാണ്?\nഇത്തരം ഒട്ടേറെ ചോദ്യങ്ങള് ഇസ്‌ലാഹി പ്രവര്‍ത്തകരുടെ നേരെ പലപ്പോഴും ഉന്നയിക്കപ്പെട്ടുകൊണ്ടിരിക്കുന്നു. നിരന്തരമായ തെറ്റിദ്ധരിപ്പിക്കല് നടന്നുകൊണ്ടിരിക്കുന്നതിനാല് എത്രമാത്രം വിശദീകരിച്ചാലും ആശയക്കുഴപ്പങ്ങള് അവശേഷിക്കുന്നു. ആയതിനാല് ഇസ്‌ലാഹി പ്രവര്‍ത്തകര്‍ക്ക് ഈ വിഷയകമായി ഭാരിച്ച ഉത്തരവാദിത്തമുണ്ട്. നിരന്തരമായ ആശയവിശദീകരണവും തെറ്റിദ്ധാരണ നീക്കലും അനുപേക്ഷ്യമാകുന്നു. ആദ്യം ഇസ്‌ലാഹി ആദര്‍ശത്തിന്റെ മൌലികതയും വ്യതിരിക്തതയും പ്രവര്‍ത്തകര് സൂക്ഷമായി ഗ്രഹിക്കണം. തുടര്‍ന്ന് ജിജ്ഞാസുക്കള്‍ക്കും സംശയാലുക്കള്‍ക്കും അത് ഫലപ്രദമായി വിശദീകരിച്ചു കൊടുക്കണം.\nപ്രതികരണം , എളുപ്പം ഉത്തരം പറയാന് പാകത്തില് ചില ചോദ്യങ്ങളാണ് ഇതില് കാണുന്നത്. മുജാഹിദുകളോട് ഇസ്ലാമിക രാഷ്ട്രീയവുമായി ബന്ധപ്പെട്ട ചോദ്യങ്ങളുയര്‍ത്തുന്നത് ജമാഅത്തു പ്രവര്‍ത്തകരാകാനാണ് സാധ്യത. ഇസ്ലാഹി പ്രവര്‍ത്തകരുടെ നേരെ ഉന്നയിക്കപ്പെട്ടുകൊണ്ടിരിക്കുന്നുവെന്ന പ്രയോഗം തന്നെ ചോദ്യങ്ങള് പുറത്ത് നിന്നാണെന്ന് സൂചിപ്പിക്കുന്നു. മുജാഹിദ് പ്രസ്ഥാനത്തിന്റെ ഇത്തരം വിഷയങ്ങളിലുള്ള ലേഖനങ്ങള് ശ്രദ്ധിക്കുന്നുവെന്ന നിലക്കും അവരുടെ പുറമെ കാണുന്ന രാഷ്ട്രീയ പ്രവര്‍ത്തനം നിത്യേനകാണുന്നവനെന്ന നിലക്കും ഈ ചോദ്യങ്ങളുടെ ഉത്തരമല്ല എനിക്ക് ലഭിക്കേണ്ടത് അത് അവസാനം പറയാം ആദ്യമായി ഇവിടെനല്‍കിയ ഉത്തരങ്ങളെ പരിശോധിക്കാം.\nഏത് വിഷയത്തിലാണെങ്കിലും ഏതെങ്കിലുമൊരു പണ്ഡിതന്റെയോ നേതൃസഭയുടേയോ വീക്ഷണങ്ങളിലേക്ക് ജനങ്ങളെ ക്ഷണിക്കുകയല്ല ഇസ്‌ലാഹി പ്രസ്ഥാനത്തിന്റെ നിലപാട്. ``അല്ലാഹുവും അവന്റെ റസൂലും ഒരു കാര്യത്തില് തീര്‍പ്പ് കല്‌പിച്ചു കഴിഞ്ഞാല് സത്യവിശ്വാസിയായ ഒരു പുരുഷനാകട്ടെ , സ്‌ത്രീക്കാകട്ടെ, തങ്ങളുടെ കാര്യത്തെ സംബന്ധിച്ച് സ്വതന്ത്രമായ അഭിപ്രായം ഉണ്ടായിരിക്കാവുന്നതല്ല. വല്ലവനും അല്ലഹുവെയും അവന്റെ ദൂതനേയും ധിക്കരിക്കുന്ന പക്ഷം അവന് വ്യക്തമായ നിലയില് വഴിപിഴച്ചു പോയിരിക്കുന്നു.(33:36) എന്ന ഖുര്‍ആന് വാക്യത്തില് വ്യക്തമാക്കിയിട്ടുള്ളതുപോലെ ഏതു കാര്യത്തിലും അല്ലാഹുവിന്റേയും റസൂലി(സ) ന്റേയും തീര്‍പ്പ് യാതൊരു ഭേദഗതിയും കൂടാതെ അംഗീകരിക്കുക എന്നതാണ് ഇസ്‌ലാഹി പ്രസ്ഥാനത്തിന്റെ നിലപാട്. ഇത് രാഷ്ട്രീയവും സാമൂഹികവും സാമ്പത്തികവും സാംസ്‌കാരികവുമായ എല്ലാ കാര്യങ്ങള്‍ക്കും ബാധകമാവുന്നു. ഭരണാധികാരികളുടേയും ഭരണീയരുടേയും ബാധ്യതകള് സംബന്ധിച്ച് അല്ലാഹുവും റസൂലും(സ) പഠിപ്പിച്ച മുഴുവന് കാര്യങ്ങളും കലവറയില്ലാതെ അംഗീകരിക്കണം. `അല്ലാഹുവോ റസൂലോ വിധിച്ചതെന്തായാലും എന്റെ നേതാവോ കക്ഷിയോ തീരുമാനിക്കുന്നതാണ് എനിക്ക് നിര്‍ണായകം എന്നാണ് ഒരാളുടെ നിലപാടെങ്കില് അയാള്‍ക്ക് ഇസ്‌ലാമില് സ്ഥാനമില്ല. അത്തരക്കാരെ എതിര്‍ക്കാന് ഇസ്‌ലാഹി പ്രവര്‍ത്തകര് ബാധ്യസ്ഥരാകുന്നു.\nഞാന് മനസ്സിലാക്കിയിടത്തോളം ജമാഅത്തെ ഇസ്ലാമിയുടെ മൊത്തത്തിലുള്ള നിലപാടും ഇതുതന്നയാണ്. ഒരു പണ്ഡിതന്റെയോ നേതൃസഭയുടെ വീക്ഷണങ്ങളിലേക്കല്ല ജമാഅത്തും ആളുകളെ ക്ഷണിക്കുന്നത്. മറിച്ച് ഖുര്‍ആനില്‍നിന്നും സുന്നത്തില്‍നിന്നും ബോധ്യമായ വസ്തുതകളിലേക്കാണ്. അവിടെ തീരുമാനം അല്ലാഹുവിനും അവന്റെ ദൂതനും വിട്ടുകൊടുത്തിരിക്കുന്നു. പൂര്‍ണമായും. എന്നാല് ഇവിധം വാദം ഉന്നയിക്കാന് മുജാഹിദ് പ്രസ്ഥാനത്തിന് അര്‍ഹതയുണ്ടോ എന്ന് ന്യായമായ കാരണങ്ങളാല് സംശയിക്കുകയും ചെയ്യുന്നു.\nഇസ്ലാമിന്റെ ശാഖോപശാഖകളായ ഏത് കാര്യവും അതിന്റെ അടിസ്ഥാന ആദര്‍ശവുമായി നേര്‍ക്ക് നേരെ ബന്ധപ്പെട്ടതാണ്. ഒരു വൃക്ഷത്തിലെ ശിഖരങ്ങളെ പോലെ അത് അതിന്റെ മുരടും വേരുമായും ബന്ധപ്പെട്ടിരിക്കുന്നു. ആ ബന്ധം വേര്‍പ്പെട്ടാല് പ്രസ്തുത ശിഖരം ഉണങ്ങി നശിച്ച് പോകും. രാഷ്ട്രീയവും സാമൂഹികവും സാമ്പത്തികവും ആരാധനപരവുമായ മുഴുവന് കാര്യങ്ങളും അപ്രകാരം തന്നെ. എന്നാല് ഇവിടെ കാണുന്നത് പോലെ മുജാഹിദ് പ്രസ്ഥാനം രാഷ്ട്രീയ കാര്യങ്ങളില് പെട്ടെന്ന് ചില ഭാഗം വിട്ടുപോകുന്നു. ഉദാഹരണം ഇവിടെ തന്നെ നോക്കുക. 'ഭരണാധികാരികളുടേയും ഭരണീയരുടേയും ബാധ്യതകള് സംബന്ധിച്ച് അല്ലാഹുവും റസൂലും(സ) പഠിപ്പിച്ച മുഴുവന് കാര്യങ്ങളും കലവറയില്ലാതെ അംഗീകരിക്കണം.' ഇത് ഒരു ചാട്ടമാണ്. അതിന് മുമ്പ് ചില കാര്യങ്ങല് വ്യക്തമാക്കേണ്ടതുണ്ടായിരുന്നു. ഭരണാധികാരികളുടെയും ഭരണീയരുടെയും ബാധ്യതകളില്‍നിന്നല്ല ഈ ചര്‍ച തുടങ്ങേണ്ടത്. ഈ വിഷയത്തിലല്ല ജമാഅത്ത് മുജാഹിദ് തര്‍ക്കം. രാഷ്ട്രീയം എന്ന വിഷയം എങ്ങനെ നമ്മുടെ ആദര്‍ശവുമായി ബന്ധപ്പെടുന്നുവെന്നതാണ്. അതുമായി ബന്ധപ്പെട്ട ഒട്ടനേകം സൂക്തങ്ങളുമായി ഇവയെ ബന്ധിപ്പിച്ച് ഒരു നിയതമായ തത്വത്തിന്റെ അടിസ്ഥാനത്തില് രൂപ്പെടുന്ന രാഷ്ട്രീയത്തില് മുജാഹിദുകള്‍ക്ക് താല്‍പര്യം കാണുന്നില്ല. മറിച്ച് ഭരണാധികാരിയുടെയും ഭരണീയരുടെയും ബാധ്യതകള് പറഞ്ഞ് രക്ഷപ്പെടുകയാണ്.\nഅതിന് പുറമെ ഖണ്ഡികയുടെ തുടക്കത്തില് പറഞ്ഞ ഒരു കാര്യം വീണ്ടും ആവര്‍ത്തിച്ച് തെറ്റിദ്ധാരണ പടര്‍ത്താനും ശ്രമിക്കുന്നു. ജമാഅത്തെ ഇസ്ലാമി അതിന്റെ രാഷ്ട്രീയ തീരുമാനം ഇസ്ലാമിന്റെ അടിത്തറകളില്‍നിന്ന് കൊണ്ട് എടുക്കാറുണ്ട്. അത് ജമാഅത്ത് പണ്ഡിതരടങ്ങുന്ന കൂടിയാലോചന സമിതിയില് ചര്‍ച ചെയ്താണ് കൈകൊള്ളുന്നത്. അങ്ങനെ പ്രഖ്യാപിക്കുന്ന തീരുമാനം നടപ്പാക്കാന് അണികള് ബാധ്യസ്ഥരാണ്. ഇത്തരം നടപടിക്രമങ്ങള് മുജാഹിദ് പ്രസ്ഥാനം എടുക്കാറില്ല. അതിനാല് ജമാഅത്ത് എടുക്കുന്ന ശൈലിയിലേക്ക് വ്യഗ്യമായി സൂചന നല്‍കി വളരെ തെറ്റായ ഒരു ആശയം അരക്കിട്ട് ഉറപ്പിക്കാന് വേണ്ടിയാണ് ശബാബ് വീണ്ടും അപ്രകാരം പറയുന്നതെന്ന് ഞാന് സംശയിക്കുന്നു. സാധാരണയായി മുജാഹിദ് പ്രവര്‍ത്തകര് നിലവിലുള്ള ഇസ്ലാമികമല്ലാത്ത രാഷ്ട്രീയ പാര്‍ട്ടികളില് അവരുടെ തൃപ്തിക്കനുസരിച്ച് മറ്റേത് മതവിഭാഗത്തേയും പോലെ പ്രവര്‍ത്തിച്ച് വരികയാണ്. അത്തരം ഒരാള്‍ക്ക് ഈ പറഞ്ഞ നിബന്ധന പാലിക്കാന് കഴിയുമോ '`അല്ലാഹുവോ റസൂലോ വിധിച്ചതെന്തായാലും എന്റെ നേതാവോ കക്ഷിയോ തീരുമാനിക്കുന്നതാണ് എനിക്ക് നിര്‍ണായകം എന്നാണ് ഒരാളുടെ നിലപാടെങ്കില് അയാള്‍ക്ക് ഇസ്‌ലാമില് സ്ഥാനമില്ല. അത്തരക്കാരെ എതിര്‍ക്കാന് ഇസ്‌ലാഹി പ്രവര്‍ത്തകര് ബാധ്യസ്ഥരാകുന്നു.'\nഇത് സ്വന്തം മതസംഘടനയിലെ രാഷ്ട്രീയപാര്‍ട്ടിക്കാരെ സംബന്ധിച്ചാണ് പറയുന്നതെങ്കില് മുഴുവന് മുജാഹിദ് പ്രവര്‍ത്തകരെയും സംഘടനയില്‍നിന്ന് പുറത്താക്കേണ്ടിവരും. എന്താണ് രാഷ്ട്രീയ വിഷയത്തില് അല്ലാഹുവും അവന്‍റെ റസൂലും വിധിച്ചിട്ടുള്ളത് എന്നത് പ്രസക്തമായ ചോദ്യമാണ്. ആ ചോദ്യം ഉയര്‍ത്തിയാല് അതിന് സത്യസന്ധമായ മറുപടി പറയാന് മുജാഹിദ് നേതൃത്വത്തിന് കഴിയുമോ?. ഈ വിഷയത്തില് അല്ലാഹുവും റസൂലും എന്താണ് വിധിച്ചിട്ടുള്ളത് എന്ന് വളരെ വ്യക്തമായി ജമാഅത്തെ ഇസ്ലാമി അണികളെ പഠിപ്പിച്ചിട്ടുണ്ട്. പക്ഷെ അതൊക്കെ മൌദൂദിയുടെ കണ്ടുപിടുത്തം എന്ന നിലക്ക് തള്ളിക്കളയുകയാണ് മുജാഹിദുകള് ഇതുവരെ ചെയ്തു വരുന്നത്. അവരാകട്ടെ അത് പറയുന്നുമില്ല. ഈ ലേഖനത്തിലും ജമാഅത്ത് ചൂണ്ടിക്കാണിക്കുന്ന ഇസ്ലാമിന്റെ അത്തരം അധ്യാപനങ്ങളെ വളച്ചൊടിച്ച് വിമര്‍ശിക്കുന്നതിനപ്പുറം കടക്കുന്നില്ല എന്നത് ദുഖകരമാണ്.\nസമൂഹങ്ങള് പല പ്രവണതകളുടെയും പിടിയില് അകപ്പെട്ടെന്നുവരും. അങ്ങനെ സംഭവിക്കുന്നത് കാലപ്പഴക്കം കൊണ്ട് വന്നുപെടുന്ന ജീര്‍ണതകള് കൊണ്ടാകാം. അനിസ്‌ലാമിക സംസ്‌കാരങ്ങളൂടെയും പ്രത്യയശാസ്‌ത്രങ്ങളുടെയും സിദ്ധാന്തങ്ങളുടെയും സ്വാധീനം കൊണ്ടാകാം. എന്തായാലും ഒരു സാമൂഹിക പ്രവണത ഇസ്‌ലാമിക വിധിക്ക് വിരുദ്ധമാണെന്ന് ബോധ്യപ്പെട്ടാല് ഉടനെ വര്‍ജിക്കാന് ഇസ്‌ലാഹി പ്രവര്‍ത്തകര് സന്നദ്ധരാകണം. `അല്ലാഹുവോ റസൂലോ പറഞ്ഞതെന്തായാലും സാമൂഹിക സമ്പ്രദായങ്ങലെ കൈവിടാന് എനിക്ക് പറ്റില്ല എന്നാണ് ഒരാളുടെ നിലപാടെങ്കില് അത് തികച്ചും അനിസ്‌ലാമികമാകുന്നു. അല്ലാഹുവും റസൂലും(സ) പഠിപ്പിച്ചതിനും വിരുദ്ധമായ സാമ്പത്തിക സമീപനങ്ങളും ധനസമ്പാദന മാര്‍ഗ്ഗങ്ങളും സമൂഹത്തില് വ്യാപകമായാലും അതില് പങ്കുചേരുകയോ അതിനെ ന്യായീകരിക്കുകയോ ചെയ്യുന്ന നിലപാട് ഒരു ഇസ്‌ലാഹി പ്രവര്‍ത്തകന് ഒരിക്കലും സ്വീകരിക്കാന് പാടില്ല.\nശ്രദ്ധിച്ച് വായിക്കുക. ഒന്നും പറയാനില്ലാത്തതുകൊണ്ട് പറഞ്ഞതു തന്നെ ആവര്‍ത്തിക്കുകയാണ്. മറിച്ച് എന്താണ് ഈ വിഷയത്തില് അല്ലാഹുവും റസൂലും പറഞ്ഞത് എന്ന് പറഞ്ഞുകൊടുക്കാതെ അത് ചെയ്യാത്തവര് അനിസ്ലാമിക പ്രവര്‍ത്തനമാണ് നടത്തുന്നത് എന്ന് പറഞ്ഞിട്ട് എന്ത് കാര്യം.\nരാഷ്ട്രീയ സ്വയം നിര്‍ണയാവകാശമൂള്ള ഏതൊരു മുസ്‌ലിം സമൂഹവും ഭരണരംഗത്ത് ഇസ്‌ലാമിന്റെ സിവില് , ക്രിമിനല് നിയമങ്ങള് നടപ്പാക്കാന് ബാധ്യസ്ഥമാണ്. ഇസ്‌ലാമിക നിയമം നടപ്പാക്കാന് അധികാരം ലഭിച്ചിട്ടും ഒരു മുസ്‌ലിം ഭരണാധികാരി അതില് നിന്നും വ്യത്യസ്‌തമായ ഭരണമാണ് നടപ്പാക്കുന്നതെങ്കില് അയാള് കുറ്റക്കാരനാണ്. അയാളൂടെ മനോഭാവമനുസരിച്ച് ആ കുറ്റം പാപത്തിന്റേയോ മതനിഷേധത്തിന്റേയോ പരിധിയില് വരും. ഭരണരംഗത്ത് ഏത് നിയമം നടപ്പാക്കിയാലും കുഴപ്പമില്ല എന്ന നിലപാട് യാതൊരു മുസ്‌ലിമിനും സ്വീകരിക്കാന് പാടില്ല. ഇസ്‌ലാമിനെയോ മുസ്‌ലിംകളെയോ എതിര്‍ക്കുന്ന രാഷ്ട്രീയ പ്രസ്ഥാനങ്ങളില് ചേര്‍ന്നു പ്രവര്‍ത്തിക്കുന്നതും ഒരു മുസ്‌ലിമിന് അനുവദനീയമല്ല. ബന്ധങ്ങളുടേയും ബന്ധവിച്ഛേദത്തിന്റേയും കാര്യത്തില് ഖുര്‍ആനിന്റേയും സുന്നത്തിന്റേയും അദ്ധ്യാപനങ്ങള് മുറുകെ പിടിക്കാന് മുസ്‌ലിംകളെല്ലാം ഒരുപോലെ ബാധ്യസ്ഥരാകുന്നു.\nവീണ്ടും വിഷയം ചാടിക്കടക്കുകയാണ് നമ്മുടെ മുന്നിലുള്ള പ്രശ്നം മുസ്ലിം രാഷ്ട്രത്തിന്റെ ഭരണാധികാരി ഇസ്ലാമിക നിയമങ്ങള് നടപ്പിലാക്കണോ എന്നതിനേക്കാള് ഒരു മുസ്ലിമിന് പിന്തുടരേണ്ടുന്ന വല്ല രാഷ്ട്രീയഅധ്യാപനങ്ങളും ഇസ്ലാമിലുണ്ടോ എന്നതാണ്. അതുകൊണ്ട് ശബാബിന്റെ ഈ ഖണ്ഡിക തര്‍ക്ക വിഷയത്തില് അനാവശ്യമാകുന്നു.\nഇങ്ങനെയൊക്കെയാണ് ഇസ്‌ലാഹി പ്രസ്ഥാനത്തിന്റെ നിലപാടെങ്കില് പിന്നെ ഏത് വിഷയത്തിലാണ് സയ്യിദ് മൌദൂദിയുടേയും സയ്യിദ് ഖുതുബിന്റേയും ചിന്തകളെ പിന്തുടരുന്ന പ്രസ്ഥാനങ്ങളോട് വിയോജിപ്പുള്ളത്? പലര്‍ക്കും ആശയക്കുഴപ്പമുള്ള വിഷയമാണിത്. ഇസ്‌ലാമികേതര ഭരണകൂടങ്ങളുടെ നിയമങ്ങള് അനുസരിക്കുന്നത് ആ ഭരണകൂടങ്ങള്‍ക്കുള്ള ഇബാദത്താണ് അഥവാ ഏകദൈവവിശ്വാസത്തിന് നേര്‍വിപരീതമാണ് എന്ന മൌദൂദിയന് –ഖുത്‌ബിയന് വീക്ഷണത്തോടാണ് ഇസ്‌ലാഹി പ്രസ്ഥാനത്തിന് വിയോജിപ്പുള്ളത്. `ലാ ഇലാഹ ഇല്ലല്ലാഹു എന്ന സത്യസാക്ഷ്യത്തിന്റെ താല്‌പര്യം അല്ലാഹുവല്ലാതെ യാതൊരു ഭരണാധികാരിയും ഇല്ല എന്നാണെന്ന മൌദൂദിയന് വീക്ഷണത്തോടും ഇസ്‌ലാഹി പ്രസ്ഥാനത്തിന് വിയോജിപ്പുണ്ട്. പ്രവാചകന്മാരെയൊക്കെ അല്ലാഹു നിയോഗിച്ചതിന്റെ ലക്ഷ്യം ഇസ്‌ലാമികേതര ഭരണകൂടങ്ങളെ നിഷ്‌കാസനം ചെയ്‌ത് ദൈവിക ഭരണം സ്ഥാപിക്കുകയായിരുന്നുവെന്ന വീക്ഷണത്തോടും വിയോജിപ്പുണ്ട്. രാജവാഴ്‌ച ഏകദൈവത്വത്തിന് വിപരീതമാണെന്ന വീക്ഷണത്തോടും വിയോജിപ്പുണ്ട്.\nചോദ്യത്തില്‍നിന്ന് സയ്യിദ് മൌദൂദിയുടെയും സയ്യിദ് ഖുതുബിന്റെയും ഈ വിഷയത്തിലുള്ള വിശദീകരണം മനസ്സിലായിട്ടില്ല എന്ന് വ്യക്തമാകുന്നു. അദ്ദേഹം തന്നെ ഉത്തരം പറയുന്നതില്‍നിന്ന് അത് കൂടുതല് വ്യക്തമാകുകയും ചെയ്യുന്നു. സത്യത്തില് മുജാഹിദ് പ്രസ്ഥാനം പറയുന്നത് തര്‍ക്കമില്ലാത്ത ചില കാര്യങ്ങള് എന്നാല് അതിന് മുമ്പ് പറയേണ്ട പല കാര്യങ്ങളും അവര് പറഞ്ഞില്ല. അത് പറഞ്ഞതിന്റെ പേരില് മൌദൂദിയോട് അവര് വിയോജിക്കുകയും ചെയ്തു. എന്നാല് വിയോജിച്ച കാര്യത്തില് തങ്ങളുടെ അഭിപ്രായം അപ്പോള് പോലും അവര് പ്രകടിപ്പിക്കുകയും ചെയ്തില്ല. ഇനി തങ്ങളുടെ അപക്വവും അപൂര്‍ണവുമായ നിലപാടിന് തെളിവ് തേടുന്ന പണിയാണ് ബാക്കിയുള്ളത് അതുകൂടി കഴിഞ്ഞാല് മുജാഹിദ് പ്രസ്ഥാനത്തിന്റെ രാഷ്ട്രീയ നിലപാടായി എന്നാണ് നേതൃത്വത്തിന്റെ വിലയിരുത്തല് . ഇതൊക്കെ പൊതുയോഗത്തില് പ്രസംഗിച്ച് പോകാം എന്നതല്ലാതെ നെറ്റിലെ നേരിട്ടുള്ള ചര്‍ചയില് ഒരു സ്ഥാനവും ഇല്ല.\n← വളരെ പുതിയ പോസ്റ്റുകള് വളരെ പഴയ പോസ്റ്റുകള് → ഹോം


Black Innova | മുഖ്യമന്ത്രിയുടെ യാത്ര കറുത്ത ഇന്നോവയിലേക്ക് മാറ്റുന്നത് എന്ത് കൊണ്ട്? – News18 Malayalam\nBlack Innova | മുഖ്യമന്ത്രിയുടെ യാത്ര കറുത്ത ഇന്നോവയിലേക്ക് മാറ്റുന്നത് എന്ത് കൊണ്ട്?\nമുൻ പോലീസ് മേധാവി ലോക്‌നാഥ് ബെഹ്റയുടെ ശുപാർശയിലാണ് മുഖ്യമന്ത്രിയുടെ വാഹനത്തിന്റെ നിറം മാറ്റാൻ തീരുമാനമായത്.\nതിരുവനന്തപുരം: മുഖ്യമന്ത്രി പിണറായി വിജയനും (CM Pinarayi Vijayan) അദ്ദേഹത്തിന്റെ സുരക്ഷാ വ്യൂഹവും ഇനി മുതൽ യാത്ര ചെയ്യുക കറുത്ത ഇന്നോവയിൽ (Black Innova). മുൻ പോലീസ് മേധാവി ലോക്‌നാഥ് ബെഹ്റയുടെ (Loknath Behra) ശുപാർശയിലാണ് മുഖ്യമന്ത്രിയുടെ വാഹനത്തിന്റെ നിറം മാറ്റാൻ തീരുമാനമായത്. നേരത്തെ വെള്ള നിറത്തിലുള്ള ടൊയോട്ട ഇന്നോവ ക്രിസ്റ്റയിൽ (Toyota Innova Crysta) യാത്ര ചെയ്‌തിരുന്ന മുഖ്യമന്ത്രി ഇനി മുതൽ കറുത്ത ഇന്നോവ ക്രിസ്റ്റയിലായിരിക്കും യാത്ര ചെയ്യുക.\nമുഖ്യമന്ത്രിയുടെ വാഹനത്തിന്റെ നിറം മാറ്റുന്നതിന് പുറമെ അദ്ദേഹത്തിന്റെ സുരക്ഷാ വ്യൂഹത്തിലേയും വാഹനങ്ങൾ മാറ്റുന്നുണ്ട്. കാലങ്ങളായി മുഖ്യമന്ത്രിയും സുരക്ഷാ വ്യൂഹവും വെള്ള കാറുകളാണ് ഉപയോഗിച്ചു വരുന്നത്. രാത്രി ആക്രമണങ്ങളിൽ നിന്ന് രക്ഷ നേടാൻ കൂടുതൽ സുരക്ഷിതം എന്ന് വിലയിരുത്തലിൽ പല രാഷ്ട്രത്തലവന്മാരും കറുത്ത കാറുകളാണ് ഉപയോഗിക്കുന്നത്. ഇത് കണക്കിലെടുത്ത് ബെഹ്‌റ മുന്നോട്ട് വെച്ച നിർദേശത്തിലാണ് വാഹനങ്ങളുടെ നിറം മാറ്റാൻ തീരുമാനമായത്.\nസെപ്റ്റംബർ 23ന് തന്നെ ഇതിനായി പൊതുഭരണ വകുപ്പ് അംഗീകാരം നൽകിയിരുന്നു. പുതിയ കാറുകൾ വാങ്ങാൻ പൊലീസിന് സ്പെഷ്യൽ ഫണ്ട് എന്ന നിലയിൽ 62.46 ലക്ഷം രൂപ അനുവദിച്ചിരുന്നു. പുതുതായി വരുന്ന കാറുകളിൽ മൂന്ന് ഇന്നോവ ക്രിസ്റ്റകളും ഒരു ടാറ്റ ഹാരിയാറുമാണ് ഉണ്ടാവുക. ഇതിൽ ഒരു ക്രിസ്റ്റ ഇന്നലെ പോലീസ് ആസ്ഥാനത്ത് എത്തിയിരുന്നു. ബാക്കിയുള്ള മൂന്ന് വാഹനങ്ങളിൽ രണ്ട് ക്രിസ്റ്റകൾ ഈയാഴ്ചയെത്തും ഹാരിയർ ഇതിന് പിന്നാലെ എത്തുന്നതായിരിക്കും.\nപുതിയ കാറുകൾ എത്തുന്നതോടെ മുൻപ് ഉപയോഗിച്ചിരുന്ന നാല് വർഷം പഴക്കമുള്ള രണ്ട് ഇന്നോവ ക്രിസ്റ്റ കാറുകൾ മാറ്റും. കാലപ്പഴക്കം മൂലം കാര്യക്ഷമത കുറഞ്ഞതിനാല് കാറുകള് മാറ്റണം എന്നായിരുന്നു സര്‍ക്കാരിനോട് പൊലീസ് മേധാവിയുടെ ശുപാര്‍ശ. സുരക്ഷാ കാരണങ്ങൾ മുന്നിര്ത്തിയാണോ വാഹനത്തിന്റെ നിറം മാറ്റമെന്നതിന് അധികൃതർ ഉത്തരം നൽകിയില്ല.\nAlso read- PM Modi | വെടിയുണ്ട ഏൽക്കില്ല; പ്രധാനമന്ത്രിയുടെ പുതിയ കാറിന്റെ വില അറിയാമോ?\nFirst published: December 30, 2021, 09:08 IST\ncm pinarayi vijayanToyota innova crysta


ജോജു ജോര്‍ജ് കേന്ദ്രകഥാപാത്രമാകുന്ന ‘മധുരം’ ഡയറക്ട് ഒടിടി റിലീസായിരിക്കുമെന്ന് പുതിയ റിപ്പോര്‍ട്ട് – Sathyam Online\nജോജു ജോര്‍ജ് കേന്ദ്രകഥാപാത്രമാകുന്ന ‘മധുരം’ ഡയറക്ട് ഒടിടി റിലീസായിരിക്കുമെന്ന് പുതിയ റിപ്പോര്‍ട്ട്\nസിനിമ പ്രേമികള് ഏറെ ആകാംക്ഷയോടെ കാത്തിരിക്കുന്ന ജോജു ജോര്‍ജ് കേന്ദ്രകഥാപാത്രമാകുന്ന ‘മധുരം’ റിലീസിന് ഒരുങ്ങുന്നു. അഹമ്മദ് കബീര് ആണ് ചിത്രം സംവിധാനം ചെയ്യുന്നത്. ‘മധുരം’ എന്ന ചിത്രത്തിന്റെ ഫോട്ടോകള് ഓണ്‍ലൈനില് തരംഗമായിരുന്നു. ജോജു ജോര്‍ജ് ചിത്രം ഡയറക്ട് ഒടിടി റിലീസായിരിക്കുമെന്നതാണ് പുതിയ റിപ്പോര്‍ട്ട്.\nചിത്രത്തിന്റെ നിര്‍മാതാക്കളില് ഒരാളുമാണ് ജോജു ജോര്‍ജ്. ബാദുഷ, സുരാജ്, പി എസ്, സിജോ വടക്കൻ തുടങ്ങിയവരാണ് മറ്റ് നിര്‍മാതാക്കള്. സോണി ലിവിലാണ് ചിത്രം റിലീസ് ചെയ്യുക. പേര് സൂചിപ്പിക്കുന്നതുപോലെ തന്നെ ‘മധുരം’ ഒരു പ്രണയകഥയായിരിക്കും പറയാൻ പോകുന്നത്.\nശ്രുതി രാമചന്ദ്രൻ ആണ് ചിത്രത്തില് നായികയായി എത്തുന്നത്. മധുരം എന്ന ജോജു ചിത്രത്തിന് ക്ലീന് യു സര്‍ട്ടിഫിക്കറ്റാണ് ലഭിച്ചിരിക്കുന്നത്. ഹിഷാബ് അബ്‍ദുള് വഹാബാണ് ചിത്രത്തിന്റെ സംഗീത സംവിധാനം നിര്‍വഹിച്ചിരിക്കുന്നത്. മഹേഷ് ഭുവനാനന്ദാണ് ചിത്രത്തിന്റെ ചിത്രസംയോജകൻ.\nജോജു ജോര്‍ജ് ചിത്രത്തില് അര്‍ജുൻ അശോകനും പ്രധാന കഥാപാത്രമായി എത്തുന്നുണ്ട്. രോഹിത് കെ സുരേഷാണ് സ്റ്റില്‍സ്. ജിതിൻ സ്റ്റാൻസിസ്‍ലാസ് ആണ് ചിത്രത്തിന്റെ ഛായാഗ്രാഹകൻ. ജാഫര് ഇടുക്കി, നിഖില വിമല്, ഇന്ദ്രന്‍സ്, മാളവിക, ബാബു ജോസ് തുടങ്ങി ഒട്ടേറെ പ്രമുഖ താരങ്ങള് ‘മധുര’ത്തില് വേറിട്ട കഥാപാത്രങ്ങളായി എത്തുന്നുണ്ട്.


കഥകഥ പൈങ്കിളി: ഉത്തമഭാരതപൌരന്\n( ഈ കഥ വായിച്ച ബഹുമാന്യരായ ചില ബ്ലോഗ്ഗര്‍മാരുടെ അഭിപ്രായം മാനിച്ച് ഒരു മുന്നറിയിപ്പ് :\nഉത്തമഭാരതപൌരന് എന്ന ഈ കഥ 30 വയസ്സില് താഴെയുള്ള -- അതായത് പക്വത എത്താത്ത --  യുവതീയുവാക്കള് വായിക്കാന് പാടുള്ളതല്ല. ഈ മുന്നറിയിപ്പ് വകവയ്ക്കാതെ ഇനി അഥവാ വായിച്ചുപോയാല് -- ഡോണ്ട് ട്രൈ ദിസ് അറ്റ് ഹോം )\nസമയം പതിനൊന്നാകുന്നതേയുള്ളൂ. പുറത്ത് പൊള്ളുന്ന വെയില്.\nസിറ്റിയില് പോയിരുന്ന മകന് കാറ്റുപോലെയാണ് അകത്തേക്ക് പാഞ്ഞു വന്നത്. വന്നപാടെ അടുക്കളയിലേക്ക് പോയി. തിരിച്ചു വന്നത് കൈയില് ഒരു കുപ്പിഗ്ലാസ്സുമായിട്ടായിരുന്നു. ഫ്രിഡ്ജിലെ കുപ്പിയില് നിന്ന് ഐസ്‌വാട്ടര് ഗുളുഗുളേന്ന് ഗ്ലാസ്സിലേക്ക് പകര്‍ന്നു. പിന്നെ മടമടാന്ന് ശബ്ദമുണ്ടാക്കി കുടിച്ചു. വീണ്ടും വെള്ളം പകര്‍ന്നു, കുടിച്ചു. ഒറ്റനില്‍പ്പിനു നാലഞ്ച് ഗ്ലാസ്സ് വെള്ളം അകത്താക്കി.\nമകന്റെ ഈ പരവേശം കണ്ട്, പത്രവായന നിറുത്തി കണ്ണിമയ്ക്കാതെ അവനെത്തന്നെ നോക്കിയിരിക്കയാണ് അച്ഛന്.\nവെള്ളം കുടി കഴിഞ്ഞ് മകന് ആ ഗ്ലാസ്സ് ശക്തിയായി ഊണുമേശമേല് ഇടിച്ചു. ഗ്ലാസ്സിന്റെ മുകള് ഭാഗം പൊട്ടിച്ചിതറി. ബാക്കി ഭാഗം കൂര്‍ത്തുമൂര്‍ത്ത മുനകളുമായി മകന്റെ കൈയില് !\nഎന്താണിവന്റെ ഉദ്ദേശം? തൊട്ടടുത്തിരിക്കുന്ന അച്ഛനെ... ?! അതോ സ്വന്തം കൈത്തണ്ടയിലേക്ക്...?? എന്തിനു വേണ്ടി??? എന്റെ ദൈവമേ !!\nഎന്തെങ്കിലും പറയാനാവും മുന്‍പ് മകന് അടുത്തുകിടന്ന ഒരു കസേരയുടെ മുകളിലേക്ക് ചാടിക്കയറി.\n- എല്ലാരും കേള്‍ക്കാനായി പറയുകയാണ്. എനിക്കിന്നുതന്നെ ഒരു ഐ.ടെന് വാങ്ങിത്തരണം. വാങ്ങിത്തന്നേ പറ്റൂ..... ഇല്ലെങ്കില്.....\nഅവന് പൊട്ടിയ ഗ്ലാസ്സ് ഭീഷണമായ രീതിയില് ചുഴറ്റിക്കൊണ്ടിരുന്നു.....\nവൈകിട്ട്, കൂട്ടുകാരെ കുത്തിനിറച്ച്, മകന്റെ പളപളാ തിളങ്ങുന്ന ഇലക്ട്രിക് റെഡ് ഐ. ടെന് സിറ്റിയില് ചുറ്റിക്കറങ്ങി.\n- എന്നാലും നീയിതിത്രവേഗം എങ്ങനെ ഒപ്പിച്ചെടേ?\n- ഞാനൊരു ഉത്തമഭാരതപൗരനാണെന്ന് അച്ഛന് ബോദ്ധ്യപ്പെട്ടു. അതിനു തന്ന സമ്മാനമാ -\n- നീയോ ഉത്തമപൗരന് ! ഹ ഹ ഹ... ജോക്ക് ഓഫ് ദി ഈയര് ! മറ്റാരും ജീവിച്ചിരിപ്പില്ലെങ്കില് !! ഹ ഹ ഹാ.....\n- എടേയ്, ചിരി നിറുത്ത്. നിനക്കൊക്കെ എങ്ങനെ മനസ്സിലാവാന് ! മുതിര്‍ന്നവരെ അനുസരിക്കുക, അവരുടെ കാലടിപ്പാടുകള് പിന്‍തുടരുക എന്നൊക്കെയല്ലേ നമ്മുടെ അച്ഛനമ്മമാര് എപ്പോഴും നമ്മളെ ഉപദേശിക്കുക. ഞാനാ ഉപദേശം കടുകിട തെറ്റിക്കാതെ അനുസരിച്ചു... അത്രതന്നെ.....\n- എന്നാലും നീ ഇത്ര പെട്ടെന്നെങ്ങനെ ഒരു ഉത്തമപൗരന് ആയീന്നാ മനസ്സിലാവാത്തത്...ആ ട്രിക്ക് ഞങ്ങക്കും കൂടിയൊന്ന് പറഞ്ഞുതാ. ഒരു സ്കോഡ ഒക്റ്റേവിയയോ ഇന്നോവയോ ഒക്കെ തരപ്പെടുത്താന് ഒക്കുമോന്ന് ഞങ്ങളും നോക്കട്ടേ.....\n- ഡേയ്, സദാനേരവും പെണ്‍പിള്ളേരടെ പിറകേ വാലാട്ടി നടക്കാതെ വല്ലപ്പോഴുമൊന്ന് പത്രം വായിക്കയോ ടി.വി. കാണുകയോ ഒക്കെ ചെയ്യ്... ഈ ഇന്‍ഡ്യാമഹാരാജ്യം ഭരിക്കുന്ന, സമാദരണീയരായ, അനുകരണീയരായ, എന്തിനും പോന്നവരായ, നമ്മുടെ മുതിര്‍ന്ന ധീരനേതാക്കന്മാരില് നിന്നും, എം.പി.മാരില് നിന്നുമൊക്കെ നമ്മള് യുവത്വത്തിന് എന്തുമാത്രം പഠിക്കാനുണ്ടെന്നോ! അവരുടെ ചെയ്തികള് ഒന്നു കണ്ടും കേട്ടും പഠിക്ക്.. എന്നിട്ടാ മാതൃക പിന്‍തുടര്... അങ്ങനെ ഒരു ഉത്തമഭാരതപൗരനാവാന് ശ്രമിക്ക് ! ദേ, ഈ എന്നെപ്പോലെ!\nവനിതാബില്ലിനെതിരേ പ്രതിഷേധിക്കാന്, വെള്ളം കുടിച്ച ഗ്ലാസ്സ് അടിച്ചു പൊട്ടിച്ച്, കസേരമേല് ചാടിക്കയറി "മാതൃകാപരവും അത്യന്താധുനികവുമായ" പെരുമാറ്റം കാഴ്ചവച്ച  എം.പി.ക്ക് നന്ദി.\nPosted by ഗീത at 9:46 PM\nസമകാലീന സംഭവത്തെ ഉള്‍ക്കൊള്ളിച്ച് പറഞ്ഞ കൊച്ചു കഥ.\nസത്യം പറഞ്ഞാ ഞാനൊന്ന് ഞെട്ടി. അതും ഈ പതിനൊന്നെ ഇരുപതിന്. പീന്നെയല്ലെ കഥ മനസ്സിലായത്.\nനമ്മള് അല്ല നമ്മുടെ മക്കള് നാളത്തെ പൌരന്മാര്. എല്ലാം ഇപ്പഴേ കണ്ട് പഠിക്കട്ടെ..\nകൊള്ളാം. ഇപ്പോഴത്തെ സന്ദര്‍ഭത്തിന് യോജിച്ച കഥ\nകൊള്ളാം ഇവനെയൊക്കെ കണ്ട് പഠിച്ച് ഉത്തമ പൌരന്മാര് ആകാന് ശ്രമിച്ചാല് ഈ ഭാരതം ഒരു കോലത്തിലാകും.ഇപ്പോള് തന്നെ ഒരു കോലത്തിലാ!\nഏതായാലും അങ് ഡല്‍ഹീന്ന് പഠിച്ചാല് അത്രവലിയ കുഴപ്പം തോന്നുന്നില്ല! തമിഴ്നാട് നിയമസഭയിലേത് കണ്ട് പഠിക്കരുത്.അഛന്മാര്‍ക്ക് ചിലപ്പോള് ഉടുമുണ്ട് കാണില്ല\nഇതിനു "(എ)" സർട്ടിഫിയ്ക്കറ്റ് കൊടുക്കണം. കാരണം ഇത് പിള്ളേർക്ക് വായിക്കാനുള്ളതല്ല.\nഈ അത്തിഉത്തമ ഭാരതപൗരന് കൊള്ളാം...\nഇതുവായിക്കുന്ന പിള്ളേരെ സൂക്ഷിക്കണേ...!\nഹഹഹ തലകെട്ട് കണ്ടു ഞാനോര്‍ത്തു ഒരു നീണ്ട കഥ ആവുമെന്ന്, ഗ്ലാസ് പൊട്ടിച്ചു മകന് ചുഴറ്റി കൊണ്ടിരുന്നപ്പോള് വീണ്ടും ട്വിസ്റ്റ് പ്രതീക്ഷിച്ചു. അപ്പോള് സംഭവം "രാജ്യസഭ നാടകം ഓണ് വനിതാ ബില്", എന്തായാലും ജോര് ആയി പോസ്റ്റ്.\nഡോണ്ട് ട്രൈ ദിസ് അറ്റ് ഹോം എന്നാ മുന്നറിയിപ്പ് കൂടി കൊടുക്ക് ഗീതേച്ചി\nഎന്തൊക്കെയോ തെറ്റിദ്ധരിച്ചു.. വനിത ബില്ലിന് ബൂലോകത്ത് നല്ല മാർക്കറ്റാണല്ലോ? ഗീതയുടെ വക തന്നെ രണ്ട് ബില്ല് പാസ്സാക്കി ഇപ്പോൾ.. സംവരണം 35% മാക്സിമമാ കേട്ടോ.. ഹ..ഹ..\nഗീത- കഥ വായിച്ചു തുടങ്ങിയപ്പോ അത് രാജ്യ സഭയില് എത്തുമെന്ന് കരുതിയില്ല. യുവ തലമു ഇവരെയൊക്കെ മാതൃകയാക്കിത്തുടങ്ങിയാലുള്ള സ്ഥിതി എന്താവും.\nചേച്ചി കഥ സൂപ്പര്\nനമ്മളൊക്കെക്കൂടി മുള്‍കിരീടം അവന്മാരുടെ\nതലേല് വെച്ചുകെട്ടി,പാര്‍ലിമെന്‍റില് പറഞ്ഞയച്ചത്\nഈ മഹാപുരുഷന്മാര്‍ക്കവരുടെ ധീരവീര\nപരാക്രമങ്ങള് ചുമ്മാ റോഡീക്കിടന്ന് കാണിക്കാന്\nപറ്റില്ല..മോനിപ്പോള് തന്നെ പാര്‍ലിമെന്‍റിലേക്ക്\nഒരു ബര്‍ത്ത് ഉറപ്പായി...ഗ്ലാസ് ചീളുകള്‍ക്ക്\nപകരം നമ്മുടെ ആ”ऽ“മാര്‍ക്ക് കത്തിയേര്‍ന്നു\nകണ്ടുപടിക്കാന് ഒരു ഉത്തമ കഥ .;അയ്യോ കണ്ടു പടിചേക്കല്ലേ.\nഇനിയും പഠിക്കാന് ധാരാളമുണ്ട്\nസ്ഥിരമായിട്ട് പാര്‍ലിമെന്റ് നടപടികള് വാച്ച് ചെയ്യുക .......\nസന്ദര്‍ഭത്തിനു ചേരുന്നുണ്ട് .....\nHA THATS SUPER അങ്ങനെ നാമമുള് തെരഞ്ഞെടുത്തു വിട്ടിട്ടു നമ്മുല്ടെ ലോക സഭയില് കിടന്നു അടി വെക്കുന്ന അവന് മാര്‍ക്കെതിരെ നല്ല പോസ്റ്റ്\nപൌരന് ആള് കൊള്ളാം.. :)\nഇനി തിവാരിജിയുടേയും ഉണ്ണിത്താന്റെയും കാലടികൾ പിന്തുടരുന്ന ഒരു പുതുപുത്തൻ പൌരോദയം കൂടിയായാൽ പൂർണ്ണമാവും അല്ലേ..!!!\n30 വയസ്സില് താഴെയുള്ള -- അതായത് പക്വത എത്താത്ത --  യുവതീയുവാക്കള് വായിക്കാന് പാടുള്ളതല്ല.what you mean by this ?? you are saying under 30 youths are not enough matured????\nപേടിപ്പിച്ച് കളഞ്ഞല്ലോ :(\nഅതാണ് മാതൃക !!\noh, great, I think all the teens will definitely read this


കരുണാകരനോടു ചെയ്ത പാപങ്ങള് ഇനിയാരും എണ്ണിപ്പറയേണ്ടെന്ന് മുരളീധരന്; രണ്ടു ശത്രുക്കളെ നേരിടുന്ന പാര്‍ട്ടിയെ തളര്‍ത്തരുത് | Muralidharan said to dont speak about the things done against Karunakaran - Malayalam Oneindia\nUpdated: Wed, Dec 27, 2017, 9:37 [IST]\nകോഴിക്കോട്: കെ കരുണാകരനോട് ചെയ്ത പാതകങ്ങള് എണ്ണിപ്പറഞ്ഞ് വിസ്തരിക്കുന്നത് നിര്‍ത്തണമെന്ന് കെ മുരളീധരന് എംഎല്‍എ കരുണാകരന് നേരിട്ട കേസുകളില് അവസാനത്തേത് മാത്രമാണ് ചാരക്കേസ്. അവയെല്ലാം എടുത്തിട്ട് പുനഃപരിശോധിച്ചാല് ഒരേ ഇലയില് കഴിച്ചവരടക്കം ഒരുപാട് പേര് പിന്നിലുണ്ടാവും. ഇപ്പോള് അത് ചര്‍ച്ച ചെയ്തതുകൊണ്ട് പ്രത്യേകിച്ച് പ്രയോജനമൊന്നുമില്ല. രണ്ട് ശത്രുക്കളെ ഒരേ സമയം നേരിടുന്ന കോഗ്രസ് പാര്‍ട്ടിയെ അത് ക്ഷീണിപ്പിക്കുകയേയുള്ളൂ. മറിച്ച് കരുണാകരന് ആഗ്രഹിച്ച വിധം പാര്‍ട്ടിയെ താഴെതട്ടില് ശക്തിപ്പെടുത്തുകയാണ് ഇപ്പോള് വേണ്ടതെന്നും അദ്ദേഹം പറഞ്ഞു. കോഴിക്കോട് കെ. കരുണാകരന് അനുസ്മരണ സമ്മേളനം ഉദ്ഘാടനം ചെയ്തു സംസാരിക്കുകയായിരുന്നു മുരളീധരന്.\nചാരക്കേസിനെ തുടര്‍ന്ന് കെ. കരുണാകരനെ സ്ഥാനഭ്രഷ്ടനാക്കിയതിനെക്കുറിച്ച് എം.എം.ഹസന്റെ പ്രസംഗത്തെക്കുറിച്ച ചര്‍ച്ചയില് ഞാന് പങ്കെടുത്തിട്ടില്ല. എന്തുകൊണ്ട് മുരളീധരന് മിണ്ടുന്നില്ല എന്നായി അപ്പോള് ചോദ്യം. സ്ഥാനം കിട്ടാനാണോ മുരളീധരന് മിണ്ടാതിരിക്കുന്നതെന്നായി. ഇതു കേട്ടാല് തോന്നും മിണ്ടാതിരുാല് സ്ഥാനങ്ങള് കൊണ്ടുകൊടുക്കുകയാണെന്ന്. മൂന്നാം നിരയില് ഇരുത്താന് കഴിയുമോ എന്ന് നോക്കുവരാണ് പാര്‍ട്ടിയിലുള്ളത്. മുനിസിപാലിറ്റി മുതല് പാര്‍ലമെന്റ് വരെ പടിപടിയായി ഉയര്‍ുന്നവന്ന നേതാവാണ് കരുണാകരന്. തട്ടിലശ്ശേരി കൊലക്കേസില് പ്രതിയാക്കാന് നോക്കി. കൊല ചെയ്തയാള് തന്നെ നേരിട്ട് കോടതിയില് ആര്‍ക്കും പങ്കില്ലെന്നു പറഞ്ഞ് കേസ് വിട്ടിട്ടും തെരഞ്ഞെടുപ്പില് കൊലയാളി കരുണാകരന് വോട്ടില്ലെ് സി.പി.എമ്മുകാര് പ്രചരിപ്പിച്ചു.\nരാജന് കേസില് കോടതിയുടെ പരാമര്‍ശം വന്നപ്പോള് അദ്ദേഹം രാജിവെച്ചു. രാജന് എന്തുപറ്റിയെന്ന് കരുണാകരന് അറിഞ്ഞുകൂടായിരുന്നു. പോലീസുകാര് നല്‍കിയ വിവരമാണ് നിയമസഭയില് പറഞ്ഞത്. ഇപ്പോള് ദിവസവും മന്ത്രിമാരുടെ മേല് കോടതിയുടെ കമന്റുകള് ഉണ്ടാകുന്നു. കമന്റുകള് വിധിയല്ലായെന്നാണ് പിണറായി പറഞ്ഞതെങ്കില് കമന്റിന്റെ പേരില് കെ. കരുണാകരന് രാജിവെച്ചു. എന്റെ രാജികൊണ്ട് രാജന് പുറത്തുവരുെങ്കില് ആകട്ടൈയന്ന് കൂടി അദ്ദേഹം കരുതി.\nപാമോയില് കേസില് അദ്ദേഹത്തെ കുടുക്കാന് നോക്കി. ബംഗാള് സര്‍ക്കാര് വാങ്ങിയതിനേക്കാള് രണ്ട് ഡോളര് കുറച്ചാണ് കേരളം വാങ്ങിയത്. അതിന് ശേഷമാണ് ചാരക്കേസ്. മഹാഭാരതത്തിലെ കര്‍ണനെപോലെയാണ്. കൃഷ്ണാ നീയെന്തിന് കര്‍ണനെ എന്നൊക്കൊണ്ട് കൊല്ലിച്ചുവെന്ന് അര്‍ജുനന് ചോദിക്കുമ്പോള് കൃഷ്ണന് പറഞ്ഞത്, കര്‍ണനെ ജനിച്ച അന്നുമുതല് കൊല്ലാന് നോക്കിയതാണെന്നാണ്. കരുണാകരനെ ദ്രോഹിച്ചതിന്റെ ചരിത്രത്തില് ഗവേഷണം നടത്തിയിട്ട് ആര്‍ക്കാണ് പ്രയോജനം. പക്ഷേ ചരിത്രം അയവിറക്കിയിരുന്നാല് നാം ഒരുമിച്ചായിരിക്കും സമുദ്രത്തിലേക്ക് ആണ്ടുപോകുക. രാഹുല് ഗാന്ധി നല്‍കുന്ന ആവേശത്തെ വോട്ടാക്കി മാറ്റാന് കഴിയണമെങ്കില് താഴെ തട്ടില് പാര്‍ട്ടി സംവിധാനം വേണം. അതില്ലാത്തതാണ് ഗുജറാത്തില് തോല്‍ക്കാന് കാരണമെന്നും മുരളീധരന് പറഞ്ഞു. ഗ്രൂപ്പ് പ്രവര്‍ത്തനം മാത്രം നടത്തിയാല് രക്ഷപ്പെടാമെ് ഇനിയാരും കരുതേണ്ടെ് എം.കെ. രാഘവന് എം.പി പറഞ്ഞു.\nmla k muraleedharan k karunakaran kozhikode കെ കരുണാകരന് കോഴിക്കോട് കെ മുരളീധരന് എംഎല്‍എ\nMuralidharan said to dont speak about the things done against Karunakaran


കാർഷിക നിയമങ്ങൾക്കെതിരെ ഉടൻ സുപ്രീം കോടതിയെ സമീപിക്കുമെന്ന് കൃഷി മന്ത്രി വിഎസ് സുനിൽകുമാർ | Kerala will approach Supreme court soon against Farm laws says VS Sunil Kumar\nകാർഷിക നിയമങ്ങൾക്കെതിരെ ഉടൻ സുപ്രീം കോടതിയെ സമീപിക്കുമെന്ന് കൃഷി മന്ത്രി വിഎസ് സുനിൽകുമാർ\nThiruvananthapuram, First Published 7, Oct 2020, 4:24 PM\nഇതിനെയായിരിക്കും കോടതിയിൽ ചോദ്യം ചെയ്യു. കാർഷിക മേഖലയ്ക്ക് പുറമെ ഗവേഷഖ മേഖലയിലും കേന്ദ്ര സർക്കാരിന്റെ ഇടപെടലുണ്ടെന്ന് മന്ത്രി ആരോപിച്ചു\nതിരുവനന്തപുരം: കേന്ദ്രം പുതുതായി കൊണ്ടുവന്ന കാർഷിക നിയമങ്ങൾക്കെതിരെ ഉടൻ സുപ്രീം കോടതിയെ സമീപിക്കുമെന്ന് സംസ്ഥാന കൃഷി വകുപ്പ് മന്ത്രി സുനിൽകുമാർ. സംസ്ഥാനത്തിന്റെ അധികാരം കേന്ദ്രസർക്കാർ കവർന്നെടുക്കുകയാണ്. ഇതിനെയായിരിക്കും കോടതിയിൽ ചോദ്യം ചെയ്യു. കാർഷിക മേഖലയ്ക്ക് പുറമെ ഗവേഷഖ മേഖലയിലും കേന്ദ്ര സർക്കാരിന്റെ ഇടപെടലുണ്ടെന്ന് മന്ത്രി ആരോപിച്ചു.\nകാർഷിക നിയമത്തിനെതിരെ അതിശക്തമായ പ്രതിഷേധം രാജ്യത്തിന്റെ പല ഭാഗത്തും പൊട്ടിപ്പുറപ്പെട്ടിട്ടുണ്ട്. പഞ്ചാബിലും ഹരിയാനയിലും കോൺഗ്രസ് മുൻ ദേശീയ അധ്യക്ഷൻ രാഹുൽ ഗാന്ധിയുടെ നേതൃത്വത്തിൽ ട്രാക്ടർ റാലി നടക്കുന്നുണ്ട്. രാജ്യത്തെമ്പാടും കർഷക സംഘടനകൾ പ്രതിഷേധവുമായി തെരുവിലിറങ്ങിയിരിക്കുകയാണ്. വിളകൾക്ക് താങ്ങുവില പ്രഖ്യാപിക്കാനാവില്ലെന്നതാണ് പ്രതിഷേധക്കാരുന്നയിക്കുന്ന പ്രധാന ആരോപണം. നേരത്തെ തന്നെ കേന്ദ്ര നിയമത്തിനെതിരെ കേരളം നിലപാടെടുത്തിരുന്നു. സുപ്രീം കോടതിയെ സമീപിക്കുമെന്നും വ്യക്തമാക്കിയിരുന്നു.\nLast Updated 7, Oct 2020, 4:28 PM\nഉടൻ സുപ്രീം കോടതിയെ സമീപിക്കുമെന്ന്


16 February, 2021 02:27:01 PM\nതിരുവനന്തപുരം: പെട്രോളിയം ഉത്പന്നങ്ങളുടെ വിലവർധനവിനെതിരെ കെപിസിസി അധ്യക്ഷൻ മുല്ലപ്പള്ളി രാമചന്ദ്രൻ രാജ്ഭവന് മുന്നിൽ സമരം നടത്തി. സത്യാഗ്രഹ സമരം മുൻ മുഖ്യമന്ത്രി ഉമ്മൻചാണ്ടി ഉദ്ഘാടനം ചെയ്തു. ഇന്ധന വില വർധനവ് കേന്ദ്ര, സംസ്ഥാന സർക്കാരുകൾ കണ്ടില്ലെന്ന് നടിക്കുകയാണെന്നും സംസ്ഥാനം അധിക നികുതി വേണ്ടെന്നു വച്ച് മനുഷ്യത്വം കാണിക്കണമെന്നും ഉമ്മൻചാണ്ടി ആവശ്യപ്പെട്ടു.\nമോദിക്കും പിണറായിക്കും ജനങ്ങളുടെ ദു:ഖം കാണാനാകില്ലെന്നും ജനങ്ങളോട് ഒരു കൂറുമില്ലാത്തവരാണ് കേന്ദ്ര, സംസ്ഥാന സർക്കാരുകളെന്നും മുല്ലപ്പള്ളി രാമചന്ദ്രൻ കുറ്റപ്പെടുത്തി. സര്‍വകാല റെക്കോഡിലാണ് പെട്രോളിന്‍റെയും ഡീസലിന്‍റെയും പാചക വാതക സിലിണ്ടറിന്‍റെയും വില. പാചക വാതക സിലിണ്ടറിന് കഴിഞ്ഞ ദിവസം 50 രൂപയാണ് വർധിപ്പിച്ചത്. മൂന്ന് മാസത്തിനുള്ളില് നാലാമത്തെ തവണയാണ് പാചക വാതകത്തിന് വില കൂട്ടിയത്.\nഇന്ധനവില തുടർച്ചയായ ഒന്‍പതാം ദിവസവും കൂട്ടി. പെട്രോളിന് 30 പൈസയും ഡീസലിന് 37 പൈസയുമാണ് ഇന്ന് കൂട്ടിയത്. കൊച്ചിയിൽ ഡീസൽ വില 84 കടന്നു. പെട്രോൾ വിലയാകട്ടെ 89.56 രൂപയായി. തിരുവനന്തപുരത്ത് പെട്രോൾ വില 91 രൂപയിലെത്തി. 85.51 രൂപയാണ് ഡീസല് വില. കോഴിക്കോട് പെട്രോളിന് 89 രൂപ 78 പൈസയും ഡീസലിന് 84 രൂപ 39 പൈസയുമായി വര്‍ധിച്ചു.


യുവേഫ യൂറോപ്പ ലീഗ്; തോറ്റിട്ടും അത്. മാഡ്രിഡ്, അദ്ഭുതമായി സാല്‍സ്ബര്‍ഗ്\nFirst Published 13, Apr 2018, 6:50 AM IST\nആഴ്സനല്, അത്ലറ്റികോ മാഡ്രിഡ്, മാഴ്സെ, സാല്‍സ്ബര്‍ഗ് സെമിയില് പ്രവേശിച്ചു\nമോസ്കോ: യുവേഫ യൂറോപ്പ കപ്പ് സെമി ലൈനപ്പായി. ആഴ്സനല്, അത്ലറ്റികോ മാഡ്രിഡ്, ഒളിംപിക് മാഴ്സെ, സാല്‍സ് ബര്‍ഗ് എന്നീ ടീമുകള് സെമിയില് പ്രവേശിച്ചു. സിഎസ്കെഎ മോസ്കോയെ 2-2 സമനില പിടിച്ചാണ് ആഴ്സനല് സെമി ബെര്‍ത്ത് സ്വന്തമാക്കിയത്. ഒരു ഘട്ടത്തിൽ 2-0ന് സി എസ് കെ എ മുന്നിൽ എത്തിയിരുന്നു. അഗ്രിഗേറ്റ് 3-4 എന്ന നിലയിൽ. ഒരു ഗോള് കൂടി നേടിയിരുന്നെങ്കില് സിഎസ്കെഎയ്ക്ക് സെമി ഉറപ്പിക്കാമായിരുന്നു.\nഎന്നാല് വെങ്ങറിന്‍റെ ടീം ശക്തമായി തിരിച്ചുവന്ന് മത്സരം 2-2 സമനില ആക്കി. ഇരു പാദങ്ങളിലുമായി 6-3 എന്ന സ്കോറിന് ഗണ്ണേഴ്സസ് സെമിയിലെത്തി. 75ാം മിനുറ്റിൽ വെൽബെക്കും 90ആം മിനുട്ടിൽ റാംസിയുമാണ് ആഴ്സണലിന്‍റെ രക്ഷയ്ക്കെത്തിയ ഗോളുകൾ നേടിയത്. സ്പോര്‍ട്സിങ് ലിസ്ബനിനോട് 1-0ന് പരാജയപ്പെട്ടെങ്കിലും അത്ലറ്റികോ മാഡ്രിഡും സെമിയില് ഇടം നേടി. ആദ്യപാദത്തില് 2-1നായിരുന്നു അത്ലറ്റികോ മാഡ്രിഡിന്‍റെ വിജയം.\n28ാം മിനുട്ടിൽ മൊണ്ടേര നേടിയ ഗോളാണ് ഇന്ന് സ്പോർടിംഗിന് വിജയം ഒരുക്കിയത്. സ്വന്തം ഹോംഗ്രൗണ്ടിൽ ലെപ്സിഗിനെ 5-2ന് തകര്‍ത്ത് മാഴ്സെയും അവസാന നാലില് ഒരിടം കണ്ടെത്തി. ഇരുപാദങ്ങളിലുമായി 6-3ന്‍റെ വിജയമാണ് മാഴ്സെ നേടിയത്. രണ്ടാം മിനിറ്റില് തന്നെ ലെപ്സിഗ് ഗോളടിച്ചപ്പോൾ ഈ പാദവും ജർമൻ ക്ലബ് കൊണ്ടു പോകുമെന്ന തോന്നൽ ഉണ്ടാക്കിയിരുന്നു. എന്നാൽ ആറ്, ഒമ്പത് മിനിറ്റുകളില് ഗോളുകൾ തിരിച്ചടിച്ച് മാഴ്സെ കളി തങ്ങൾക്ക് അനുകൂലമാക്കി.\nഇറ്റാലിയന് വമ്പന്മാരായ ലാസിയോയെ മറികടന്ന് ഓസ്ട്രിയന് ക്ലബ് സാല്‍സ്ബര്‍ഗ് തങ്ങളുടെ കുതിപ്പ് തുടരുന്നു. ആദ്യപാദം കഴിയുമ്പൊ 4-2ന് പിന്നിലായിരുന്നു സാല്‍സ്ബര്‍ഗ്. രണ്ടാം പാദത്തില് ഗോള് രഹിതമായ ആദ്യപകുതി അവസാനിച്ചപ്പോള് ലാസിയോ സെമിയിലെത്തുമെന്ന് ഏറെകുറെ ഉറപ്പായി. എന്നാല് അവിശ്വസനീയമായ തിരിച്ചുവരവാണ് സാല്‍സ്ബര്‍ഗ് നടത്തിയത്. ഫൈനല് വിസില് മുഴങ്ങുമ്പോള് 4-1ന് സാല്‍സ്ബര്‍ഗ് വിജയിച്ചു. ഇരുപാദങ്ങളിലുമായി 6-5ന്‍റെ വിജയം.


Groupon India Website offers onions for Rs9per kilogram', ഒമ്പത് രൂപയ്ക്ക ഉള്ളയുമായി ഗ്രുപ്ഓണ് ഇന്ത്യ ഷോപ്പിംഗ് സൈറ്റ് - Malayalam Gizbot\n3 min ago ഇ.സി.ജി സിഗ്നലുകൾ ഉപയോഗിച്ച് നിങ്ങളുടെ മരണം പ്രവചിക്കുന്ന ആർട്ടിഫിഷ്യൽ ഇന്റലിജൻസ്\n1 hr ago ടാറ്റാ സ്കൈ ബിംഗ് ഉപയോക്താക്കൾക്ക് ഇനി അധിക ചാർജ്ജില്ലാതെ പ്രീമിയം ZEE5 കണ്ടൻറുകൾ ആസ്വദിക്കാം\n2 hrs ago തണുത്ത അന്തരീക്ഷം സൃഷ്ടിക്കാൻ ഔട്ട്ഡോർ എയർ കണ്ടീഷനിംഗ് പദ്ധതിയുമായി ഖത്തർ\n5 hrs ago ഇൻഫിനിക്സ് എസ്5ലൈറ്റ് ഇന്ന് ഉച്ചയ്ക്ക് 12 മണിക്ക് അവതരിപ്പിക്കും\nNews ശബരിമല യുവതിപ്രവേശന വിധിയിലുറച്ച് ജസ്റ്റിസ് നരിമാൻ; കോടതി വിധി കളിക്കാനുള്ളതല്ലെന്ന് പരാമർശം!\nAutomobiles 2020 ട്രയംഫ് ടൈഗർ 900 ഡിസംബർ മൂന്നിന് അവതരിപ്പിക്കും\nഒമ്പത് രൂപയ്ക്ക ഉള്ളിയുമായി ഗ്രുപ്ഓണ് ഇന്ത്യ ഷോപ്പിംഗ് സൈറ്റ്\n| Updated: Friday, September 6, 2013, 14:31 [IST]\nഒമ്പത് രൂപയ്ക്ക് ഒരു കിലോ ഉള്ളി കിട്ടിയാലോ?. അതും കണക്കില്ലാതെ വില കുതിച്ചു കയറുന്നതിനിടയ്ക്ക്. അത്തരം ഒരു ആനുകൂല്യവുമായി എത്തുകയാണ് ഓണ്‍ലൈന് ഷോപ്പിംഗ് സൈറ്റായ ഗ്രൂപ്പ് ഓണ്. ഡല്‍ഹിയിലെ ഹോള്‍സെയില് ഡീലര്‍മാരുമായി ചേര്‍ന്നാണ് പുതിയ പദ്ധതി ആവിഷ്‌കരിച്ചിരിക്കുന്നത്.\nഇന്നുമുതല് ഒരാഴ്ചത്തേക്കാരണ് ഈ ആനുകൂല്യം ലഭ്യമാവുക. ഇന്ത്യയിലെ 78 നഗരങ്ങളില് ഗ്രൂപ്പ് ഓണിന്റെ സേവനം ലഭ്യമാവും. ഓര്‍ഡര് നല്‍കിക്കഴിഞ്ഞാല് പത്തു ദിവസത്തിനുള്ളില് ഉള്ളി വീട്ടിലെത്തും. എന്നു കരുതി പഴയ ഉള്ളിയാണ് ലഭിക്കുക എന്നു കരുതണ്ട. ഓരോ ദിവസവും 3000 കിലോ ഉള്ളി വില്‍ക്കാനാണ് ലക്ഷ്യമിടുന്നതെന്ന് സൈറ്റ് സി.ഇ.ഒ അറിയിച്ചു.\nഈര്‍പ്പം കടക്കാത്ത വിധത്തിലുള്ള പ്രത്യേക കവറില് പൊതിഞ്ഞാണ് ഉള്ളി വീടുകളില് എത്തിക്കുന്നത്. ിതിനായി ബ്ലൂഡാര്‍ട്ട് പോലുള്ള കൊറിയര് കമ്പനികളുമായി ഗ്രൂപ്പ്ഓണ് ധാരണയിലെത്തിയിട്ടുണ്ട്.\nവെബ്‌സൈറ്റില് രജിസ്റ്റര് ചെയ്തവര്‍ക്കു മാത്രമെ ഓര്‍ഡര് നലകാന് സാധിക്കു. അതും ഒരാള്‍ക്ക് ഒരു തവണ മാത്രം.\n48 രാജ്യങ്ങളിലായി വ്യാപിച്ചു കിടക്കുന്ന ഗ്രൂപ്ഓണിന് 200 മില്ല്യന് ഉപഭോക്താക്കളുണ്ട്. സൈറ്റില് രജിസ്റ്റര് ചെയ്യുന്നതിനായി ഇവിടെ ക്ലിക് ചെയ്യുക


VIP In Actress attack case: വിഐപി എന്നു കേള്‍ക്കുന്നതില് കുളിര്‍മ്മയുണ്ട്, നുണപരിശോധനയ്ക്കും തയ്യാറെന്ന് മെഹബൂബ് - VIP In Actress attack case: Mehboob says he is cool to hear that he isaVIP - Malayalam News\nVIP In Actress attack case: വിഐപി എന്നു കേള്‍ക്കുന്നതില് കുളിര്‍മ്മയുണ്ട്, നുണപരിശോധനയ്ക്കും തയ്യാറെന്ന് മെഹബൂബ്\nVIP In Actress attack case: വിഐപി എന്നു കേള്‍ക്കുമ്പോള് ഒരു കുളിര്‍മ്മയൊക്കെയുണ്ട്. പക്ഷേ, കേസിലെ വിഐപി ഞാനല്ല.\nVIP In Actress attack case: Mehboob is ready foralie detector test\n(Updated 15 Jan 2022, 3:48 PM IST)\nനടിയെ ആക്രമിച്ച കേസില് വി ഐപി ഇടപെടല് ഉണ്ടായെന്നും അതൊരു പ്രവാസിയായ വ്യവസായി ആണെന്നുമുള്ള ആരോപണം ദിവസങ്ങളായി അന്തരീക്ഷത്തിലുണ്ട്. അതിനിടെയാണ് കോട്ടയം സ്വദേശിയും ദിലീപിന്റെ ദേ പുട്ട് ഹോട്ടല് ശൃഖലയുടെ പാര്‍ട്ണറുമായ മെഹബൂബ് രംഗത്ത് എത്തുന്നത്. ദിലീപ് തന്നെ ഇക്കയെന്നാണ് വിളിക്കുന്ന് പക്ഷേ കേസില് പറയപ്പെടുന്ന വി ഐപി താനല്ലെന്നുമാണ് മെഹബൂബ് പറയുന്നത്.\nദുബായില് ഒരു കടയുടെ ഉദ്ഘാടനത്തിനു ക്ഷണിക്കാനാണ് ആദ്യമായി ദിലീപിനെ കാണുന്നത്. പക്ഷേ അതു നടന്നില്ല. ദേ പുട്ടിന്റെ ഖത്തര് ശാഖ ഉദ്ഘാടനത്തിന് ദിലീപിനൊപ്പം തന്റെ കുടുംബവും ചടങ്ങില് പങ്കെടുത്തിരുന്നു. ഒരുഘട്ടത്തില് പോലും നടിയുമായി ബന്ധപ്പെട്ട കേസുകള് ദിലീപുമായി സംസാരിച്ചിട്ടില്ലെന്നും ഓഡിയോ റെക്കോര്‍ഡു ചെയ്ത ബാലചന്ദ്രകുമാറിനെ അറിയില്ലെന്നും മെഹബൂബ് വ്യക്തമാക്കുന്നു. ദിലീപ് തനിക്ക് പെന്‍ഡ്രൈവ് കൈമാറിയിട്ടില്ല. ദിലീപുമായി നേരിട്ട് അത്തരം ഒരു ബന്ധവുമില്ല. ദേ പുട്ടില് എത്രതരം പുട്ട് ഉണ്ടെന്നു മാത്രമേ അറിയൂ. അല്ലാതെ നടിയുമായി ബന്ധപ്പെട്ട വിഷയങ്ങള് അറിയില്ല\n38 വര്‍ഷമായി ഗള്‍ഫില് അദ്ധ്വാനിച്ചാണ് താന് ജീവിക്കുന്നത്. കോട്ടയത്തും ഒരു ചെറിയ സ്ഥാപനമുണ്ട്. വിഐപി എന്നു കേള്‍ക്കുമ്പോള് ഒരു കുളിര്‍മ്മയൊക്കെയുണ്ട്. പക്ഷേ, കേസിലെ വിഐപി ഞാനല്ല. ആ രീതിയിലെങ്കിലും വിഐപിയാണ് താന് എന്നു കേള്‍ക്കുന്നതില് കുളിര്‍മ്മയൊക്കെയുണ്ട്. കേസിലെ വെളിപ്പെടുത്തല് സംബന്ധിച്ച് നുണപരിശോധനയ്ക്കു പോലും തയ്യാറാണെന്നും മെഹബൂബ് പറയുന്നു.3വര്‍ഷം മുമ്പാണ് ദിലീപിനെ ആദ്യമായി നേരിട്ടു കാണുന്നത്. ഖത്തറില് ദേ പുട്ടിന്റെ ശാഖ തുടങ്ങുന്നതുമായി ബന്ധപ്പെട്ടായിരുന്നു അത്. ഖത്തറിലെ ശാഖയില് ഒരു ഇന്‍വെസ്റ്റര് മാത്രമാണ് ഞാന്.\nഇതുവരെ അദ്ദേഹത്തെ മൂന്നു തവണമാത്രമാണ് നേരില് കണ്ടിരിക്കുന്നത്. ഖത്തറില് വച്ച് രണ്ടു തവണയും എറണാകുളത്തു വച്ചു ഒരു തവണയും . നടിയുമായി ബന്ധപ്പെട്ട കേസില് ജാമ്യത്തിലിറങ്ങിയ ശേഷമാണ് കണ്ടത് . പക്ഷേ ഇതുവരെ കേസുമായി ബന്ധപ്പെട്ട ഒരു വിവരങ്ങളും ചോദിച്ചിട്ടേയില്ല. ദിലീപിന്റെ ജീവിതത്തിലെ ഒരു വീഴ്ചയാണല്ലോ ആ ആരോപണം . അതുകൊണ്ടാണ് ചോദിക്കാതിരുന്നത്.\nദിലീപുമായി ബന്ധപ്പെട്ട ഗൂഢാലോചനക്കേസില് വന് വഴിത്തിരിവുമായാണ് കോട്ടയത്തെ ഹോട്ടല് വ്യവസായി മെഹബൂബ് എത്തിയിരിക്കുന്നത്. ബാലചന്ദ്രകുമാര് വെളിപ്പെടുത്തിയ ഓഡിയോയില് പരാമര്‍ശിക്കുന്ന വി ഐപി താനല്ലെന്ന വാദവുമായി കോട്ടയം സ്വദേശിയായ മെഹബൂബ് രംഗത്തു വന്നത് . ദിലീപും കുടുംബവുമായി പരിചയവും ബന്ധവുമുണ്ട് പക്ഷേ കേസിലെ വി ഐപി താനല്ലെന്നും അദ്ദേഹം മാദ്ധ്യമങ്ങളോടു വെളിപ്പെടുത്തി.\nദിലീപിന്റെ വീട്ടില് പോയിരുന്നതായി കോട്ടയത്തെ വ്യവസായി മെഹബൂബ് . പക്ഷേ കേസില് പരാമര്‍ശിക്കുന്ന വി ഐപി ഞാനല്ലെന്നും മെഹബൂബ് കോട്ടയത്തു പറഞ്ഞു. നടിയെ അപകീര്‍ത്തിപ്പെടുത്തിയ കേസില് അന്വേഷക സംഘത്തെ അപായപ്പെടുത്താന് ദിലീപ് ശ്രമിച്ചതായ കേസിലാണ് ഈ വ്യവസായിയുടെ വെളിപ്പെടുത്തല്\nകോട്ടയം താഴത്തങ്ങാടി സ്വദേശിയാണ് മെഹബൂബ്. ഹോട്ടല് ബിസിനസില് പാര്‍ട്ണര്‍ഷിപ്പുമായി ബന്ധപ്പെട്ടാണ് ദിലീപുമായി പരിചയമുള്ളത്. നടിയുമായി ബന്ധപ്പെട്ട കേസുകളെ പറ്റി അറിയില്ലെന്നും അദ്ദേഹം പറഞ്ഞു. 38 വര്‍ഷമായി ഖത്തറിലാണ് മെഹബൂബ് . ഖത്തറില് ദേ പുട്ട് എന്ന ഹോട്ടല് ശൃംഖല തുറക്കുന്നതുമായി ബന്ധപ്പെട്ടാണ് ദിലീപിനെ കാണുന്നത്. ഇപ്പോള് നാട്ടിലെത്തിയിട്ടുണ്ടെന്നും അന്വേഷണവുമായി സഹകരിക്കുമെന്നും മെഹബൂബ് പറഞ്ഞു.\nദിലീപിന്റെ സഹോദരനെയോ സഹോദരീ ഭര്‍ത്താവിനെയോ അറിയില്ല. ഇക്ക എന്നാണ് ദിലീപ് തന്നെ വിളിക്കുന്നത്. എന്നാല് കേസില് പറയപ്പെടുന്ന വിഐപി ഞാനല്ലെന്നും മെഹബൂബ് പറഞ്ഞു. ചുരുങ്ങിയ കാലത്തെ പരിചയം മാത്രമേ തനിക്കുള്ളൂ എന്നും മെഹബൂബ് പറയുന്നു\nVIP in Dileeps case


Divasa Rashi Phalam: ഇന്നത്തെ രാശിഫലം, 26th September: ധനു രാശിക്കാരുടെ സാമ്പത്തിക നില മെച്ചപ്പെടും - today horoscope in malayalam 26 september 2019 | Samayam Malayalam\ntoday horoscope in malayalam 26 september 2019\nSamayam Malayalam | Updated: 26 Sep 2019, 07:23:00 AM\nമേടം (ARIES) : നിങ്ങളുടെ ആരോഗ്യം മെച്ചപ്പെടും. പണം ബുദ്ധിപരമായി ചെലവഴിക്കുക. ബിസിനസിൽ നേട്ടങ്ങള് ഉണ്ടാകും. സമൂഹത്തിൽ നിന്ന് അംഗീകാരം ലഭിക്കും. കുടുംബത്തിലെ അന്തരീക്ഷം മെച്ചപ്പെടും.\nഇടവം (TAURUS) : ഇന്ന് അമിതമായി പണം ചെലവഴിച്ചേക്കും. നിങ്ങള് ബന്ധുക്കളുമായി കൂടുതൽ അടുക്കും. മേലധികാരികളുമായി തര്‍ക്കത്തിന് സാധ്യത. വിദ്യാര്‍ത്ഥികളെ അലസത അലട്ടിയേക്കാം. നിങ്ങള് പുതിയ തീരുമാനങ്ങള് കൈക്കൊള്ളാതിരിക്കുക. .\nമിഥുനം (GEMINI) : ചിലരുടെ പിന്തുണ നിങ്ങള്‍ക്ക് ആശ്വാസമാകും. കുടുംബത്തിലെ കടബാധ്യതകള് വീട്ടും. ഇന്നത്തെ യാത്രകള് മാറ്റിവയ്‍ക്കേണ്ടിവരും. ബിസിനിസ് മേഖലയിൽ പ്രവര്‍ത്തിക്കുന്നവര് പണമിടപാടുകളിൽ ശ്രദ്ധിക്കണം.\nകര്‍ക്കിടകം (CANCER) : ഇന്ന് മാനസിക സമ്മര്‍ദ്ദത്തിന് സാധ്യത. ഉദ്യോഗത്തിൽ കഴിവ് തെളിയിക്കുക. പുതിയ അവസരങ്ങള് നിങ്ങളെ തേടിയെത്തും. ബിസിനസിൽ ലാഭം ഉണ്ടാകും. ഇന്ന് ആത്മീയ കാര്യങ്ങളിൽ നിങ്ങള്‍ക്ക് താൽപര്യം കൂടും.\nപുണര്‍തം നക്ഷത്രം; പ്രത്യേകതകള്, പ്രധാന വിവരങ്ങൾ, അറിയേണ്ടതെല്ലാം\nചിങ്ങം (LEO): ഇന്ന് പുതിയ സാമ്പത്തിക ഇടപാടുകള്‍ക്ക് തുടക്കം കുറിക്കും. അച്ഛൻ്റെ ആരോഗ്യത്തിൽ ശ്രദ്ധിക്കുക. ചില ആളുകള് നിങ്ങളെ ബുദ്ധിമുട്ടിച്ചേക്കാം. നിങ്ങളുടെ പങ്കാളിയുടെ ഉദ്യോഗത്തിൽ മാറ്റം ഉണ്ടാകും. വസ്തുവുമായി ബന്ധപ്പെട്ട തടസങ്ങള് നീങ്ങും.\nകന്നി(VIRGO): നിങ്ങള്‍ക്ക് ഇന്ന് മുടങ്ങിയ ശമ്പളം ലഭിക്കും. ഉദ്യോഗത്തിലെ അന്തരീക്ഷം മെച്ചപ്പെടും. നിങ്ങളുടെ യാത്രകളിൽ നിന്ന് ഫലം ഉണ്ടായേക്കില്ല. പുതിയ വാഹനം, വീട് എന്നിവ സ്വന്തമാക്കാൻ ഉടൻ സാധിക്കും. നിങ്ങള് ആരോഗ്യത്തിൽ ശ്രദ്ധിക്കണം.\nതുലാം (LIBRA) : ഇന്ന് ആരോഗ്യ പ്രശ്നങ്ങള് നീങ്ങും. സാമ്പത്തിക നഷ്ടം ഉണ്ടായേക്കാം. പങ്കാളിക്ക് പുതിയ ഉദ്യോഗം ലഭിക്കും. ഉദ്യോഗത്തിൽ മേലുദ്യോഗസ്ഥരുമായി തര്‍ക്കങ്ങള് ഉണ്ടായേക്കാം. നിങ്ങളുടെ വാക്കുകളിൽ കൂടുതൽ ശ്രദ്ധിക്കുക.\nഅമാവാസി 28 ന്; ഇക്കാര്യങ്ങൾ മറക്കാതെ ചെയ്തോളൂ, അപ്രതീക്ഷിത നേട്ടങ്ങൾ ഉറപ്പ്!\nവൃശ്ചികം (SCORPIO) : കുടുംബത്തിൽ അതിഥികള് ഉണ്ടാകും. മറ്റുള്ളവരെ വാഗ്ദാനങ്ങള് നൽകി കബളിപ്പിക്കാതിരിക്കുക. എടുത്തുചാടി തീരുമാനങ്ങള് കൈക്കൊള്ളരുത്. നിങ്ങളുടെ ബിസിനസിലേക്ക് കൂടുതൽ പങ്കാളികള് തേടിയെത്തും. കുടുംബത്തിൽ അനുകൂല അന്തരീക്ഷം ഉണ്ടാകും.\nധനു (SAGITTARIUS) : നിങ്ങളുടെ ആത്മവിശ്വാസനില ഉയരും. ആത്മാര്‍ത്ഥ സുഹൃത്തുക്കളുമായി കൂടിക്കാഴ്ച നടത്തും. നിങ്ങളുടെ സാമ്പത്തിക നില മെച്ചപ്പെടും. നിങ്ങള്‍ക്ക് വിവിധ സ്രോതസുകളിൽ നിന്ന് പണം ലഭിക്കും. ബിസിനസിൽ വരവ് ചെലവ് ശ്രദ്ധിക്കുക.\nമകരം (CAPRICORN) : ഇന്ന് ആരോഗ്യത്തിൽ വളരെയധികം ശ്രദ്ധിക്കുക. ഒത്തുചേരലിന് അനുകൂല ദിനം. കരിയറിൽ ഉയര്‍ച്ച ഉണ്ടാകും. നിങ്ങളുടെ താൽപര്യങ്ങള് മറ്റുള്ളവരിൽ അടിച്ചേൽപ്പിക്കരുത്. ഓരോ പ്രവര്‍ത്തികളിലും ജാഗ്രത പുലര്‍ത്തുക.\nകുംഭം (AQUARIUS) : നിങ്ങള് തീരുമാനങ്ങള് ചിന്തിച്ചു മാത്രം കൈക്കൊള്ളുക. കുടുംബത്തിൻ്റെ അഭിവൃദ്ധിക്കായി കഠിനാധ്വാനം ചെയ്യുക. ഉദ്യോഗത്തിൽ നേട്ടങ്ങള് ഉണ്ടാകും. സുഹൃത്തുക്കളിൽ നിന്ന് സഹായം പ്രതീക്ഷിക്കാം. നിങ്ങൾക്ക് മേലുദ്യോഗസ്ഥരിൽ നിന്ന് അംഗീകാരം ലഭിക്കും.\nമീനം (PISCES) : ഇന്ന് സമ്മര്‍ദ്ദങ്ങളിൽ നിന്ന് ആശ്വാസം ലഭിക്കും. വിവിധ സ്രോതസുകളിൽ നിന്ന് പണം തേടിയെത്തും. മേലധികാരികളുടെ അംഗീകാരം ലഭിച്ചേക്കും. നിങ്ങള് ആരോഗ്യത്തിൽ ശ്രദ്ധിക്കുക. ഉദ്യോഗത്തിൽ കൂടുതൽ വരുമാനം ലഭിക്കും. ഒരു യാത്രയ്ക്ക് സാധ്യത.\nഇന്നത്തെ രാശിഫലം, 25th September: വൃശ്ചികം രാശിക്കാർക്ക് അനുകൂല ദിനം, നേട്ടങ്ങൾ പ്രതീക്ഷിക്കാം! ആര്‍ട്ടിക്കിള് ഷോ\nWeb Title : today horoscope in malayalam 26 september 2019


കേരളത്തില് നിന്ന് സെപ്തംബര് 23ന് സര്‍വീസ് ഉണ്ടായേക്കും, സഊദി അതിര്‍ത്തികള് തുറന്നു; നിബന്ധനകള് കര്‍ശനം – Chandrika Daily\nBy web desk3Tuesday September 15, 2020 21:20 pm\nകേരളത്തില് നിന്ന് സെപ്തംബര് 23ന് സര്‍വീസ് ഉണ്ടായേക്കും, സഊദി അതിര്‍ത്തികള് തുറന്നു; നിബന്ധനകള് കര്‍ശനം\nഎല്ലാ അതിര്‍ത്തികളിലും കോവിഡ് പ്രോട്ടോകോള് പ്രകാരമുള്ള നിബന്ധനകള് കര്‍ശനമായും പാലിച്ചിരിക്കണമെന്ന് അധികൃതര് മുന്നറിയിപ്പ് നല്‍കിയിട്ടുണ്ട്\nറിയാദ് : കോവിഡ് നിയന്ത്രണത്തെ തുടര്‍ന്ന് അടച്ചിട്ട രാജ്യത്തെ അതിര്‍ത്തികളെല്ലാം സഊദി തുറന്നു. ആറ് മാസത്തിലധികമായി നിലനില്‍ക്കുന്ന യാത്ര വിലക്കിന്നാണ് ഇന്ന് അതിര്‍ത്തികള് തുറന്നതോടെ അന്ത്യം കുറിച്ചത്. കരാതിര്‍ത്തികള് വഴിയുള്ള രാജ്യത്തേക്കുള്ള പ്രവേശന കവാടങ്ങളിലെല്ലാം വന്‍തിരക്ക് അനുഭവപെട്ടു. ജിസിസി രാജ്യങ്ങളില് നിന്നുള്ള യാത്രക്കാരാണ് ഇന്നലെ രാജ്യത്തിലെത്തിയവരില് ഭൂരിഭാഗവും. ബഹ്‌റൈന് അതിര്‍ത്തിയിലെ കിംഗ് ഫഹ്ദ് കോസ് വേയില് പുലര്‍ച്ചയോടെ വാഹനങ്ങളുടെ നീണ്ട നിരയായിരുന്നു. സഊദിയില് നിന്ന് ബഹ്‌റൈനിലേക്ക് പോകുന്ന വാഹനങ്ങളുടെ വന് തിരക്കാണുണ്ടായത്. മറ്റു അതിര്‍ത്തികളിലും വന് തിരക്കാണ് അനുഭവപെട്ടതെന്ന് പ്രാദേശിക പത്രങ്ങള് റിപ്പോര്‍ട് ചെയ്തു. എല്ലാ അതിര്‍ത്തികളിലും കോവിഡ് പ്രോട്ടോകോള് പ്രകാരമുള്ള നിബന്ധനകള് കര്‍ശനമായും പാലിച്ചിരിക്കണമെന്ന് അധികൃതര് മുന്നറിയിപ്പ് നല്‍കിയിട്ടുണ്ട്.\nകഴിഞ്ഞ മാര്‍ച്ച 15ന് നിര്‍ത്തലാക്കിയ അന്താരാഷ്ട്ര വ്യോമ ഗതാഗതത്തിനുള്ള വിലക്കും ഭാഗികമായി നീക്കിയെങ്കിലും വിമാനങ്ങളുടെ ഷെഡ്യൂളുകളില് ഇതുവരെ വ്യക്തത കൈവന്നിട്ടില്ല. റീ എന്‍ട്രി വിസ, സന്ദര്‍ശക വിസ എന്നിവയുള്ള വിദേശികളെയും ജിസിസി പൗരന്മാരെയും രാജ്യത്തേക്ക് കൊണ്ടുവരാമെന്ന് രാജ്യത്തെ എല്ലാ എയര് ലൈനുകളെയും ജനറല് അതോറിറ്റി ഓഫ് സിവില് ഏവിയേഷന് സര്‍ക്കുലര് മുഖേന അറിയിച്ചിരുന്നു . യാത്രയുടെ 48 മണിക്കുറിനകം നടത്തിയ പിസിആര് ടെസ്റ്റ് റിപ്പോര്‍ട്ട് ഹാജറാക്കിയാല് മാത്രമേ യാത്രക്കാര്‍ക്ക് ബോര്‍ഡിങ് പാസ് നല്‍കുകയുള്ളൂ. ഓരോ രാജ്യങ്ങളിലെയും സഊദി അംഗീകൃത ലബോറട്ടറികളില് നിന്ന് ചെയ്ത ടെസ്റ്റ് റിപ്പോര്‍ട്ടുകള് മാത്രമേ സ്വീകരിക്കുകയുള്ളൂ. സര്‍ട്ടിഫിക്കറ്റ് കൈവശം സൂക്ഷിക്കേണ്ടതും സഊദിയിലെ വിമാനത്താവളങ്ങളിലെത്തിയാല് അധികൃതര് ആവശ്യപ്പെടുന്ന പക്ഷം കാണിക്കേണ്ടതുമാണ് . വിദേശികള് രാജ്യത്തെത്തിയാല് മൂന്ന് ദിവസം സ്വയം കോറന്റൈനില് പ്രവേശിക്കണം. കൊറന്റൈനുള്ള കരാര് പത്രത്തില് എയര് പോര്‍ട്ടില് വെച്ച് യാത്രക്കാര് ഒപ്പിട്ടു നല്‍കണം. സഊദി ആരോഗ്യ മന്ത്രാലയത്തിന്റെ കോവിഡുമായി ബന്ധപ്പെട്ട നിബന്ധനകള് കര്‍ശനമായി പാലിക്കാന് രാജ്യത്തെത്തുന്ന വിദേശികള് നിര്ബന്ധിതരാണ്.നിബന്ധനകള് ലംഘിച്ചാല് ഗുരുതരമായ കുറ്റമായി കണക്കാക്കും.\nഅതെ സമയം ഇന്ത്യയില് നിന്നുള്ള യാത്രയെ കുറിച്ച് ഇപ്പോഴും വ്യക്തമായ വിവരം ലഭിച്ചിട്ടില്ല. കോവിഡ് വ്യാപനമുണ്ടായ രാജ്യങ്ങളുടെ കാര്യത്തില് അന്തിമ തീരുമാനമെടുക്കേണത് പ്രത്യേക സമിതിയാണ്. ഇപ്പോഴും സ്ഥിതി ഗുരുതരമായി തുടരുന്ന രാജ്യങ്ങളില് നിന്നുള്ളവര്‍ക്ക് പ്രവേശനം നല്‍കുന്ന കാര്യത്തില് ഈ സമിതിയുടെ തീരുമാനം അന്തിമമാകും. വിമാന സര്‍വീസുകള്‍ക്കനുസരിച്ച് മാത്രമേ സഊദിയില് നിന്ന് വിദേശങ്ങളിലേക്കും തിരിച്ചും യാത്ര സാധ്യമാകൂവെന്ന് സഊദി എയര്‍ലൈന്‍സ് അറിയിച്ചു. ഓരോ രാജ്യങ്ങളിലേക്ക് പ്രവേശിക്കാന് പ്രത്യേക വ്യവസ്ഥകളുണ്ട്. ആ വ്യവസ്ഥകള് പാലിക്കല് നിര്‍ബന്ധമാണെന്നും എയര്‍ലൈന്‍സ് അധികൃതര് പറഞ്ഞു.\nവിദേശികളെ നിബന്ധനകള് പാലിച്ച് സ്വീകരിക്കാന് വിമാനത്താവളങ്ങള് സജ്ജമാണെന്ന് ജനറല് അതോറിറ്റി ഓഫ് സിവില് ഏവിയേഷന് ഇന്നലെ വൈകീട്ട് വ്യക്തമാക്കിയിട്ടുണ്ട്. ഇന്ത്യയില് നിന്ന് സഊദിയിലേക്ക് യാത്ര ചെയ്യുന്നവര് നിലവിലെ സാഹചര്യത്തില് ചാര്‍ട്ടേഡ് വിമാനങ്ങളെ തന്നെ ആശ്രയിക്കേണ്ടിവരും. വന്ദേ ഭാരത് വിമാനങ്ങളില് യാത്ര അനുവദിക്കുമോ എന്ന് വ്യക്തമല്ല. ഇരു ഗവണ്‍മെന്റിന്റെയും അനുമതി ലഭിച്ചാല് മാത്രമേ ചാര്‍ട്ടേഡ് വിമാനങ്ങള്‍ക്കും ഇന്ത്യയില് നിന്ന് സഊദിയിലേക്ക് സര്‍വീസ് നടത്താനാവുകയുള്ളൂ. സാധാരണ വിമാന സര്‍വീസുകള്‍ക്കുള്ള അനുമതി ലഭ്യമാകുന്നത് വരെ സഊദി യില്‍നിന്ന് നാട്ടിലെത്താന് വന്ദേഭാരത്, ചാര്‍ട്ടേഡ് വിമാനങ്ങളെ തന്നെ സഊദിയിലുള്ള യാത്രക്കാര്‍ക്ക് ആശ്രയിക്കേണ്ടി വരും .\nനാട്ടിലും സഊദിയിലുമുള്ള വിവിധ ട്രാവല് ഏജന്‍സികള് സഊദിയിലേക്കുള്ള യാത്രക്ക് നീക്കം ആരംഭിച്ചിട്ടുണ്ട് .ചില ഏജന്‍സികള് യാത്ര ചെയ്യാന് ആഗ്രഹിക്കുന്നവരില് നിന്ന് ബുക്കിംഗും സ്വീകരിച്ചുതുടങ്ങി.സഊദി ദേശീയ ദിനമായ സെപ്റ്റംബര് 23 ന് കണ്ണൂരില് നിന്ന് ജിദ്ദയിലേക്കും റിയാദിലേക്കും തിരുവനന്തപുരത്ത് നിന്ന് ജിദ്ദ വഴി റിയാദ് , കൊച്ചിയില് നിന്ന് ജിദ്ദ വഴി റിയാദ് എന്നിവിടങ്ങളിലേക്ക് സര്‍വീസ് നടത്തുമെന്ന് സഊദി എയര്‍ലൈന്‍സ് കേരളത്തിലെ ഏജന്‍സിയായ റവാബി ടൂര്‍സ് ആന്‍ഡ് ട്രാവല്‍സ് അറിയിച്ചിട്ടുണ്ട്. കോവിഡിന്റെ വ്യാപ്തിയും ആശങ്കയും മനസ്സിലാക്കി സഊദിയുടെ അന്തിമ അനുമതിക്ക് വിധേമായിട്ടായിരിക്കും ഇക്കാര്യങ്ങളൊക്കെ നടക്കുകയെന്നതാണ് ലഭിക്കുന്ന സൂചന.\nCategories: gulf, News Tags: flight, saudi


പുരസ്‌കാരങ്ങള് വാരിക്കൂട്ടി ലിജോ ജോസ് പല്ലിശ്ശേരിയുടെ 'ഈ.മ.യൗ'..... - metromatinee.com Lifestyle Entertainment & Sports\nപുരസ്‌കാരങ്ങള് വാരിക്കൂട്ടി ലിജോ ജോസ് പല്ലിശ്ശേരിയുടെ ‘ഈ.മ.യൗ’…..\nസിഫ് ടാന്‍സാനിയ അന്താരാഷ്ട്ര ചലച്ചിത്രോത്സവത്തില് അവാര്ഡുകള് വാരിക്കൂട്ടി ഈ .മ .യൗ. ചിത്രത്തിന് മൂന്ന് അവാര്‍ഡുകളാണ് ടാന്‍സാനിയ അന്താരാഷ്ട്ര ചലച്ചിത്രോത്സവത്തില് നിന്ന് കരസ്ഥമാക്കാനായത്. നടന്, തിരക്കഥ , സംവിധാനം എന്നീ വിഭാഗങ്ങളിലെ അവാര്ഡുകളാണ് ഈ മ യൗ സിഫ് ടാന്‍സാനിയ അന്താരാഷ്ട്ര ചലച്ചിത്രോത്സവത്തില് നിന്ന് സ്വന്തമാക്കിയത്.\nചിത്രത്തിന്റെ രചയിതാവായ പി. എഫ്. മാത്യൂസ് ഫേസ്ബുക്കിലൂടെ അറിയിച്ചതാണ് ഇക്കാര്യം. ഈ വിവരം ആഷിഖ് അബു ഇന്‍സ്റ്റാഗ്രാമിലൂടെയും ആരാധകരിലേക്ക് എത്തിച്ചിട്ടുണ്ട്.\nക്രിസ്ത്യന് വീടുകളില് മരണ സമയത്ത് മരണപ്പെടുന്ന ആള്‍ക്ക് ചൊല്ലിക്കൊടുക്കുന്ന പ്രാര്‍ത്ഥനയായ ഈശോ മറിയം യൗസേപ്പേ എന്നതിന്റെ ചുരുക്കപ്പേരാണ് ഇ.മ.യൗ. മികച്ച സംവിധായകനുള്ള പുരസ്‌കാരം ലിജോ ജോസ് പല്ലിശേരിക്ക് നേടിക്കൊടുത്ത ഈ ചിത്രം പപ്പായ ഫിലിംസിന്റെ ബാനറില് ആഷിഖ് അബുവാണ് തീയേറ്ററുകളിലെത്തിച്ചത്. അങ്കമാലി ഡയറീസിന്റെ സൂപ്പര്ഹിറ്റ് വിജയത്തിന് ശേഷം ലിജോ ജോസ് പല്ലിശ്ശേരി സംവിധാനം ചെയ്ത ചിത്രം ഏറെ നിരൂപക പ്രേക്ഷക പ്രശംസ പിടിച്ചു പറ്റിയ ചിത്രം കൂടിയാണ്.\nപൗളി വിത്സണ്, ചെമ്പന് വിനോദ്, ദിലീഷ് പോത്തന്, വിനായകന് എന്നിവരാണ് ചിത്രത്തില് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. വെറും 18 ദിവസം കൊണ്ടാണ് ലിജോ ജോസ് സിനിമയുടെ ഷൂട്ടിങ് തീര്‍ത്തത്. കൊച്ചിയായിരുന്നു പ്രധാന ലൊക്കേഷന്. പി.എഫ് മാത്യൂസാണ് തിരക്കഥ രചിച്ചിരിക്കുന്നത്. ഷൈജു ഖാലിദാണ് ഛായാഗ്രാഹകന്. സംഗീതം പ്രശാന്ത് പിള്ള. രാജേഷ് ജോര്ജ് കുളങ്ങരയാണ് ഈ.മ.യൗ നിര്മ്മിക്കുന്നത്.\nഒരുപാട് കാത്തിരിപ്പിനും അനിശ്ചിതത്വങ്ങള്‍ക്കുമൊടുവിലാണ് ലിജോ ജോസ് പെല്ലിശ്ശേരി സംവിധാനം ചെയ്ത ഈ .മ .യൗ തീയേറ്ററുകളിലെത്തിയത്. കൊച്ചി ചെല്ലാനം കടലോര ഗ്രാമത്തിലെ വാവച്ചന് മേസ്തിരിയുടെ മരണവും അനുബന്ധ സംഭവങ്ങളും രണ്ടു വൈകുന്നേരങ്ങള്‍കിടക്കായി വ്യത്യസ്ത വീക്ഷണങ്ങളിലൂടെ നോക്കിക്കാണുന്ന ചിത്രമാണ് ഈ മ യൗ.\nLijo jose Pallishery’s EE Ma Youe Got Tansaniya International Award…\nRelated Topics:Chemban Vinod, Dileesh Pothen, Ee Ma Yau, Lijo Jose Pellissery\nമമ്മൂട്ടി സിനിമകള് ചെയ്യുന്നത് പണത്തിന് വേണ്ടി മാത്രമല്ല, അതുകൊണ്ടാണ് അങ്കിളിന് അവാര്ഡ്ക ലഭിച്ചതും!\nഅമരത്തിലെ മുത്തായ മാതു മലയാളത്തിലേക്ക് മടങ്ങിവരുന്നു….\nഅമിതമായി മദ്യപാനം; മോശമായി പെരുമാറി; സഹിക്കുന്നതിനും ഒരു പരിധിയുണ്ട്; മൂന്നാം വിവാഹവും തകർന്നു പൊട്ടിക്കരഞ്ഞ് വനിത വിജയകുമാർ;\nജീവിതം മാറ്റി മറിച്ച അനുഭവം; രണ്ടാമതും അച്ഛനായ സന്തോഷം പങ്കുവച്ച് കാര്‍ത്തി\nകേരളം കണ്ട പരാജിതനായ മുഖ്യമന്ത്രി പിണറായി വിജയന്; സൈബര് സഖാക്കളുടെ കുപ്രചാരണത്തിനെതിരെ പൊട്ടിത്തെറിച്ച് ദേവന്


ചില ചിത്രങ്ങൾ: ചാരിറ്റി ഷോപ്പ്\nതലക്കെട്ട് വായിച്ചിട്ട് എന്തെങ്കിലും പുതുമ തോന്നുന്നുണ്ടോ?\nനമ്മളില് പലര്‍ക്കും ഈ ചിത്രത്തിലെ ബോര്‍ഡില് എഴുതിയിരിക്കുന്നതുപോലെ(NEW TO YOU CHARITY SHOP) ഇത് പുതിയത് തന്നെയായിരിക്കും. ഇന്ത്യയിലോ, അറബിരാജ്യങ്ങളിലോ ഇതുപോലൊന്ന് ഞാന് കണ്ടിട്ടില്ല. ആരെങ്കിലും കണ്ടിട്ടുണ്ട്, ഇതിനൊരു പുതുമയും ഇല്ല എന്നുണ്ടെങ്കില് എന്നോട് ക്ഷമിക്കുക. കാണാത്തവര്‍ക്ക് വേണ്ടി ഒന്ന് വിശദീകരിക്കാം.\nഞാനിത് കണ്ടത് ഇംഗ്ലണ്ടിലാണ്. മറ്റ് പല പാശ്ചാത്യ രാജ്യങ്ങളിലും ഇത്തരത്തിലുള്ള ഷോപ്പുകള് ഉണ്ടാകുമായിരിക്കാം.\nഇതൊരു ചാരിറ്റി ഷോപ്പാണ്. നമ്മുടെ വീട്ടിലെ ആവശ്യമില്ലാത്തതും, ഉപയോഗപ്രദമായിട്ടുള്ളതുമായ, കേടുപാടുകള് ഒന്നും ഇല്ലാത്ത ഏത് തരം സാധനങ്ങള് വേണമെങ്കിലും നമുക്ക് ഈ കടയില് കൊണ്ടുപോയി നട തള്ളാം. അവരതിനെ കഴുകി തുടച്ച് മിനുക്കി വളരെ ചെറിയ ഒരു വിലയുമിട്ട് വില്‍പ്പനയ്ക്ക് വെയ്ക്കും. എന്നിട്ടതെല്ലാം വിറ്റ് കിട്ടുന്ന വരുമാനം ജീവകാരുണ്യപ്രവര്‍ത്തനങ്ങള്‍ക്ക് വേണ്ടി ഉപയോഗിക്കും. ഇത്തരം കടകളെ ചാരിറ്റി ഷോപ്പ് എന്ന് വിളിക്കുന്നത് എന്തുകൊണ്ടാണെന്ന് കൂടുതല് വിശദീകരിക്കേണ്ടല്ലോ ?\nആള്‍ക്കാര്‍ക്ക് ഉപയോഗപ്രദമായിട്ടുള്ളതും, യാതൊരു കേടുപാടുകളില്ലാത്തതുമായ പല സാധനങ്ങളും വളരെ തുച്ഛമായ വിലയ്ക്ക് ഇത്തരം ചാരിറ്റി ഷോപ്പുകളില് നിന്ന് കിട്ടും. ചിലപ്പോള് ബ്രാന്‍ഡ്-ന്യൂ സാധനങ്ങള് വരെ അക്കൂട്ടത്തില് നിന്ന് കിട്ടിയെന്ന് വരാം. പുത്തന് പുതിയ സാധനങ്ങളും ആളുകള് ചാരിറ്റി ഷോപ്പിലേക്ക് സംഭാവന ചെയ്യാറുണ്ട്. അതൊക്കെ ഓരോരുത്തരുടെ മനസ്സിന്റെ വലുപ്പം പോലെ.\nവരൂ നമുക്കീ ഷോപ്പിനകത്തേക്കൊന്ന് കയറി നോക്കാം.\nബാഗുകള്, ചെരിപ്പുകള്, തൊപ്പികള്......\nകുട്ടിയുടുപ്പുകള്, ക്രോക്കറി, വീഡിയോ ടേപ്പുകള്,\nനിത്യോപയോഗ സാധനങ്ങള്, അടുക്കളപ്പാത്രങ്ങള്, കരകൌശല വസ്തുക്കള്,\nഫോട്ടൊ ഫ്രെയിമുകള്, റെക്കോഡ് പ്ലയറുകള് കാര്‍പ്പറ്റുകള് എന്നിങ്ങനെ എല്ലാമുണ്ടിവിടെ.\nപുസ്തകങ്ങളാണ് എന്നെ ഇക്കൂട്ടത്തില് ഏറ്റവും അധികം ആകര്‍ഷിച്ചത്. 25പി(ഏകദേശം 20 രൂപാ) യൊക്കെ കൊടുത്താല് കിട്ടുന്ന പുസ്തകങ്ങളുടെ ശരിക്കുള്ള വില 15 മുതല് 20 പൌണ്ട്(1000 രൂപയ്ക്ക് മുകളില്)വരെയാണ്.ഒരു പേജ് പോലും മുഷിയുകയോ, മടങ്ങി വൃത്തികേടാകുകയോ ചെയ്യാത്ത എല്ലാത്തരം പുസ്തകങ്ങളും എനിക്കവിടന്ന് കിട്ടാറുണ്ട്.\nഫര്‍ണീച്ചര്, ഷാളുകള് ,.....\nടേബിള് ലാമ്പുകള്, ലാമ്പ് ഷേഡുകള് തുടങ്ങി എല്ലാത്തരം സാധനങ്ങളും കിട്ടുന്ന ഈ ചാരിറ്റി ഷോപ്പ് പീറ്റര്‍ബറോ എന്ന സ്ഥലത്ത് ഞാന് താമസിക്കുന്ന വീട്ടില് നിന്നും 300 മീറ്റര് അപ്പുറത്തുള്ള റോഡിലാണ്. ഇനി നമുക്കാ കൌണ്ടറിലേക്ക് ഒന്ന് എത്തി നോക്കാം.\nകൌണ്ടറില് എന്നെത്തന്നെ നോക്കി നില്‍ക്കുന്ന സ്ത്രീയോട് അനുവാദം വാങ്ങിയിട്ടാണ് ഞാന് ഈ പടങ്ങളൊക്കെ എടുത്തത്. ഞങ്ങളുടെ രാജ്യത്ത് ഇത്തരം ചാരിറ്റി ഷോപ്പുകള് ഒന്നും ഇല്ല. അതുകൊണ്ട് കുറച്ചുപേരെ കാണിച്ചുകൊടുക്കാന് വേണ്ടിയാണ് പടങ്ങള് എടുക്കുന്നതെന്ന് പറഞ്ഞപ്പോള് അവര്‍ക്ക് എന്റെ രാജ്യമേതെന്ന് അറിയണം. എന്നെ കണ്ടാല് പറയില്ലേ ‘മേരാ ഭാരത് മഹാന്” ആണെന്ന് ?\nഇന്ത്യാക്കാരനാണെന്ന് പറഞ്ഞപ്പോള് ഇന്ത്യയില് അവര് നടത്തിയിട്ടുള്ള ജീവകാരുണ്യ പ്രശ്നങ്ങള് അവര് അക്കമിട്ട് പറഞ്ഞു. സുനാമി ദുരിതത്തില്‍പ്പെട്ടവര്‍ക്ക് അക്കാലത്തും ഇപ്പോഴും അവര് സഹായങ്ങള് ചെയ്തുകൊണ്ടിരിക്കുന്നു. ഇപ്പോള് അവരുടെ നോട്ടീസ് ബോര്‍ഡില് കിടക്കുന്നതും ഇന്ത്യാക്കാര്‍ക്ക് ഈയടുത്ത് ചെയ്ത സഹായങ്ങളുടെ പടങ്ങളാണ്.\nചാരിറ്റി ഷോപ്പിന് മുന്നിലൂടെ കടന്നുപോകുമ്പോള്, എന്നും എന്റെ മനസ്സിലുദിക്കുന്ന ചില ചിന്തകളും, ചോദ്യങ്ങളുമുണ്ട്.\nനമ്മുടെ നാട്ടില് ഇത്തരത്തില് ഒരു ചാരിറ്റി ഷോപ്പ് തുടങ്ങിയാല് എങ്ങിനെയുണ്ടാകും ?\nഅത്തരം ഒരു ഷോപ്പ് വലിയ തട്ടുകേടില്ലാതെ നടത്തിക്കൊണ്ടുപോകാന് പറ്റുമോ ?\nപറ്റുമെങ്കില്, അത് എങ്ങിനെ സാദ്ധ്യമാക്കാന് പറ്റും ?\nഎങ്ങിനെ മുന്നോട്ട് കൊണ്ടുപോകാന് സാധിക്കും?\nനാട്ടുകാരതിനെ തള്ളുമോ, കൊള്ളുമോ ?\nഎന്തൊക്കെ സാധനങ്ങളായിരിക്കും നാട്ടുകാര് കൊണ്ടുവന്ന് തരുക?\nഅതിന്റെ വരുമാനം എന്തെല്ലാം ജീവകാരുണ്യപ്രവര്‍ത്തനങ്ങള്‍ക്ക് ഉപയോഗിക്കാന് കഴിയും ?\nമലയാളികള്‍ക്കിടയില് ഒരു ചാരിറ്റി സംസ്കാരം വളര്‍ത്തിയെടുക്കാനെങ്കിലും ഇതുകൊണ്ട് പറ്റിയാല് അതൊരു നല്ല കാര്യമല്ലേ ?\nഎന്ത് തോന്നുന്നു ?\nPosted by നിരക്ഷരൻ at 20:02\nAnonymous 1 March 2008 at 11:57\nനമ്മുടെ നാട്ടില് എത്രത്തോളം വിലപ്പോകും എന്ന് അറിയില്ല മാഷേ.ഇവിടെ salvation army ഇങ്ങനെ\nകട നടത്തുന്നുണ്ട്.ഒരിക്കല് ഞാന് അവിടെ അബദ്ധത്തില് അവിടെ ചെന്നു .മൊത്തം കാപ്പിരികള് ആയിരുന്നു അവിടെ സാധനം വാങ്ങാന് വന്നത്,പൂപ്പിന്റെ നാറ്റം കൊണ്ട് ചെന്നപ്പഴെ ഇറങ്ങി പോരേണ്ടി വന്നു.\nഅതിരിക്കട്ടെ ...ഇന്ന് നാടകം എഴുതാതെ ഇതായിരുന്നോ പണി .കല്യാണി കടവില് കാത്തു നില്‍ക്കുന്നു.നിരെട്ടനെയും കാത്ത് :):)\n29 February 2008 18:42\nഇത് കൊള്ളാമല്ലോ സംഗതി.\nനമുക്ക് വേണ്ടാത്ത സാധനങ്ങള് മറ്റുള്ളോര്‍ക്ക് പ്രയോജനം ചെയ്യും. നമുക്ക് വേണ്ടതുണ്ടെങ്കില് വിലകുറച്ച് കിട്ടുകയും ചെയ്യും.\nചാരിറ്റി ഷോപ്പ് സിന്ദാബാദ്!\n29 February 2008 23:12\nAnonymous 1 March 2008 at 11:58\nനല്ല ഒരു ആശയമാണ് ....നമ്മുടെ നാട്ടില് എത്ര മാത്രം പ്രാവര്‍ത്തികമാണ് എന്നതാണ് സംശയം ...മെട്രോ പോളിട്ടന് സിറ്റികളില് പരീക്ഷിക്കാവുന്ന ഒന്ന് ...ഗ്രാമങ്ങളില് പണ്ടേ ഉള്ളതല്ലേ ഇതല്ലാം ...ഇപ്പൊ ഒരു മോടിഫികേഷന് ആയി എന്ന് മാത്രം ...\n01 March 2008 00:2\nഇതു വളരെ നല്ല ആശയമാണ് മാഷേ.\nലണ്ടനില് അല്ലാതെ ദുബായില്\nകരാമയിലെവിടെയോ കണ്ടതോര്‍മ വരുന്നു.\nപക്ഷെ അതൊരു ഷോപ്പ് ആയിരുന്നില്ല.\nഇന്ത്യയിലും പാകിസ്ഥാനിലും ഉണ്ടായ\nഭൂകമ്പത്തിനു സഹായമായി തുണികളും\nമറ്റു അവശ്യ സാധനങ്ങളും ഇവര് ശേഖരിച്ചിരുന്നു.\nയു കേയിലെത് വളരെ നന്നായി നടത്തുന്ന ഒന്നാണ്.\nഓ ടോ : ഈ പോസ്റ്റ് ആഗ്രഗേട്സില് കണ്ടില്ല.\n01 March 2008 02:02\nAnonymous 1 March 2008 at 11:59\nചിത്രങ്ങള്‍ക്കും വിവരണത്തിനും നന്ദി...\n01 March 2008 02:18\nനിരക്ഷരന് 1 March 2008 at 12:07\nചിന്തയും, തനിമലയാളവും, ഗൂഗിലും ചതിച്ചു. ഒരിടത്തും ഇത് വന്നില്ല. അതുകൊണ്ട് രണ്ടാമത് പോസ്റ്റേണ്ടി വന്നു. കമന്റുകള് കട്ടി & പേസ്റ്റി.\nകാപ്പിലാന് - യു.കെ.യില് ഇതൊക്കെ നല്ല രീതിയിലാണ് നടക്കുന്നത്. ഇവിടെ ഒരു നാറ്റവുമില്ല. എന്തായാലും ഒരോ രാജ്യത്തും ഇത് എങ്ങിനെയാണ് നടക്കുന്നതെന്നെങ്കിലും മനസ്സിലാക്കാന് ഈ പോസ്റ്റുകാരണം പറ്റുമല്ലോ ? നന്ദി.\nആഷ - സിന്ദാബാദ്, സിന്ദാബാദ്..അരമണിക്കൂര് സിന്ദാബാദ്.\nഡോക്ടര് - നമ്മുടെ ഗ്രാമങ്ങളില് പണ്ടേ ഇതൊക്കെ ഉണ്ടോ ? അതിനെപ്പറ്റി എനിക്കറിയില്ല. വിശദീകരിക്കാമോ ?\nഗോപന് - അഗ്രഗേറ്ററുകള് എല്ലാം ചതിച്ചു. ഇപ്പോ രണ്ടാമത് പോസ്റ്റി.\nഹരിശ്രീ - നന്ദി.\nകൃഷ് | krish 1 March 2008 at 12:34\npts 1 March 2008 at 12:42\nവളരെ അഭിനന്ദനാര് ഹമായ ഒരു പോസ്റ്റാണിത്.എനിക്ക് തോന്നുന്നു നമ്മുടെ നാട്ടീലും ഇത്തരം സ്ഥാപനങള്ക്ക് സ്കോപ്പുണ്ട് എന്നാണ്.ഈ രീതിയിലല്ലെങിലും ധാരാളം ജീവകാരുണ്യ സ്ഥാപനങള് ഇവിടെ പ്രവറ്ത്തിക്കുന്നുണ്ട്.അവര് ക്ക് തന്നെ ഇത്തരം പുതിയ രീതിയിലുള്ള ആശയങള് പ്രാവറ്ത്തികമാക്കാവുന്നതേയുള്ളു.\nഗീതാഗീതികള് 1 March 2008 at 13:23\nനിരക്ഷരന് നമ്മുടെ നാട്ടില് ഇങ്ങനൊരു സംരഭം തുടങ്ങിയാല്, കൂടെ കൂടാന് ഞാനുമുണ്ട്. നല്ലൊരു സംരംഭം തന്നെയാണ്.\nപിന്നെ വിജയിക്കുമോ എന്നുള്ളത് കണ്ടു തന്നെ അറിയണം. കാരണം നമ്മുടെ നാട്ടുകാര്‍ക്ക് ദുരഭിമാനം എന്ന സാധനം കുറച്ചുകൂടുതലാണല്ലോ? മറ്റുള്ളവര് ഉപയോഗിച്ച സാധനങ്ങള് വാങ്ങി ഉപയോഗിക്കാന് നമ്മളത്ര മോശക്കാരാണോ ച്ഛേ!\nഅതുല്യ 1 March 2008 at 13:55\nശരിയാണു ഏത് പ്രദേശത്തും ഇത് പോലെ ഒന്ന് ഉണ്ടായിരുന്നെങ്കില് എന്ന് എനിക്ക് തോന്നാറുണ്ട്. പണ്ട് മിലിട്ടറി ബേസുകളില് ഒക്കെ താമസിച്ചിരുന്നത് കൊണ്ട്, കൊല്ലം തോറുമുള്ള നാടുകടത്തലിന്റെ ഭാഗമായിട്ട്, മിക്ക ക്ണ്ടോണ്മെന്റുകളിലും പ്ഴയ ഹെലി. ഹാങറുകളൊക്കെ ഇത് പോലെ നാട് മാറി പോകുന്നവര്‍ക്ക് ഡംബ് യാര്‍ഡാക്കി കൊടുക്കാറുണ്ട്. വേണ്ടാത്തത് ഇല്ലാം തന്നെ ഇത് പോലെ അവിടെ കൊണ്ട് പോയി വയ്ക്കാറുണ്ട് ഞങ്ങള്. പിന്നെ അത് അവിടെ യുള്ള ഉദ്യോഗസ്ഥന്മാര് പോയി സോര്‍ട്ട് ചെയ്ത് മാറ്റി, പിന്നീട് അത് മൂന്ന് മാസത്തില് ഒരിയ്ക്കല് ഒരു ലിസ്റ്റായിട്ട് നോട്ടീസ് ഒട്ടിയ്ക്കും. മിക്കവയും വളരെ കുറഞ വിലയ്ക്ക് സേനാംങ്ങള് തന്നെ വാങുകയും, ഇടയ്ക്ക് എന്തെങ്കിലും കപ്പലുകള് പീസ് പാട്റോളിങിനായി വെള്ളപോക്ക സ്ഥലമോ മറ്റോ സന്ദര്‍ശിക്കാന് ഇട വന്നാല്, ഇത് മുഴോനും അവിടെ കൊണ്ട് പോയി കൊടുക്കുമായിരുന്നു. സുനാമി വന്നപ്പോഴ് ഇത് പോലെ ദുബായുടെ മിക്ക ഭാഗങ്ങളിലും റേഡ്ക്രോസ്സിന്റെ ഭാഗമായിട്ട് ഇത് പോലെ റ്റെന്റുകള് തുറക്കുകയും, ഒരുപാട് ആളുകള് ഇത് പോലെയുള്ള എല്ലാ തരത്തിലുള്ള സാധനങ്ങള് എത്തിയ്കുകയും ചെയ്തിരുന്നു. ഇത് പോലെയൊക്കെയുള്ള സെറ്റ് അപ്പ് എല്ലാ സ്ഥലത്തും ഒക്കെ ഉണ്ടായിരുന്നെങ്കില്! ഇതിനു പിന്നില് പ്രവര്‍ത്തിയ്ക്കാനായിട്ട് നമ്മുടേ നാട്ടില് ആളെ കിട്ടുക എന്നതും, സ്ഥല പരിമിതിയമൊക്കെയാണു. കാരണം, ജോലിക്കാര് മിക്കവരും സന്നദ്ധ സേനാംഗന്ന്ഗളാവണം. അല്ലെങ്കില് ശംബളം കാരണം, വലിയ ലാഭം ഇവര് ഇതില് നിന്ന് പ്രതീക്ഷിച്ചാല്, ഇന്ത്യ എന്ന ഒരു രാജ്യത്ത് ഇതിനു നിലനില്പുണ്ടാവില്ല.\nഇതിനു നേര് വിപിരീതമായിട്ട്, പണ്ടൊരു സായിപ്പസ് മാത്രമുള്ള കമ്പനിയിലെ പണിക്കിടയില്, ഈയാശ്ച ഗ്യാരേജ് സേല്‍സുണ്ടാവുമെന്ന് ഇമെയില് കണ്ട് കമ്പനിയില് ചെന്നപ്പോഴ്, മിക്ക സായിപ്പന്മാരുടെം വീട്ടിലുള്ള പഴ ബാത്റൂം മഗും കുട്ടികള്‍ടേ പഴയ വാട്ട്ര് ബോട്ടിലുമൊക്കെ കണിശമായ സെക്കന്റ് ഹാന്ദ് വില പറഞ് വാങിക്കുട്ടുന്നത് കണ്ട് ഞാന് അന്ധാളിച്ചു. റ്റോയ്സ് ഒക്കെ ഇന്ന വിലക്ക് വാങി, ഇത്ര ദിവസമായി, ബാക്കി അപ്പോ ഇത്രേം കിട്ടണമെന്ന് ഒക്കെ പറഞ് സ്ത്രീകള് പറയുന്നുണ്ടായിരുന്നു. ഇത് ചാരിറ്റീടെ ഭാഗമാണെന്നാണു ഞാനാദ്യം ധരിച്ചത്, പിന്നീടാണു അറിഞത്, ഇത് കഴിഞ്, ഈ പെഇസ കൊണ്ട് രാത്രി ഗോള്‍ഫ് ക്ലബ്ബില് പാര്‍ട്ടി നടത്തുകയാണു പതിവെന്ന്. ശരിയാണോ തെറ്റാണോ ആവോ ആര്‍ക്കറിയാം.\nകുമാറിന്റെ ഡബ്ബാവാല കഴിഞാല് പിന്നെ ഈ ലേഖനവും ഈയാഴ്ച്ച ബ്ലോഗുകള്‍ക്ക് മുതല്‍ക്കൂട്ടായി. BRAVO ZULU for both the posts.\nവേണു venu 1 March 2008 at 14:10\nഈ ഷാപ്പും കൊള്ളാമല്ലോ . പുതിയ അറിവു തന്നെ.:)\nമിന്നാമിനുങ്ങുകള് //സജി.!! 1 March 2008 at 14:12\nചാരിറ്റി ഷോപ്പ് സിന്ദാബാദ്.....\nപ്രിയ ഉണ്ണികൃഷ്ണന് 1 March 2008 at 15:35\nദൊക്കെ ബ്ടേമ്ം ണ്ട് ട്ടാ നിരൂ‍ൂ‍ൂ‍ൂ‍ൂ\nശ്രീവല്ലഭന് 1 March 2008 at 17:07\nനല്ല പോസ്റ്റ് നിരക്ഷരന്.\nപല സന്നദ്ധ സംഘടനകളും ഇങ്ങനെ ചാരിറ്റി ഷോപ്പ് നടത്താറുണ്ട്. Oxfam (www.oxfam.org.uk (See their 'Shop'), Save the Children Fund www.savethechildren.org.uk, എന്നിങ്ങനെ പല അന്താരാഷ്ട്ര സംഘടനകള്‍ക്കും ചാരിറ്റി വിന്ഗ് ഉണ്ട്. അതിന് കൃത്യമായ ഫണ്ടിംഗ് ഇല്ലാതെ തുടങ്ങുകയും മുന്നോട്ടു കൊണ്ട് പോവുകയും ചെയ്യാന് പറ്റുമെന്ന് തോന്നുന്നില്ല. ഒരു പക്ഷെ അതുപോലുള്ള സംഘടനകള്‍ക്കോ, ബിസിനസ്സ് സ്ഥാപനങ്ങളുടെ ചാരിറ്റികള്‍ക്കോ, അതുമല്ലെങ്കില് കുറെ പണം സംഘടിപ്പിക്കാന് പറ്റുന്നവര്‍ക്കോ മാത്രമെ ചെയ്യാന് സാധിക്കു എന്നാണ്.\nഇതിലെ ഐറ്റംസ് പലതും ഫ്രീ ആയി കിട്ടുന്നതാണ് (അല്ലെങ്കില് സന്നദ്ധ സംഘടനകളുടെ കയ്യില് നിന്നും കുറഞ്ഞ വിലക്ക് വാങ്ങി വില്‍ക്കുന്നവ) . അല്ലെങ്കില് സ്വന്തം കയ്യില് നിന്നും കുറെ പണം മുടക്കി തുടങ്ങണം. തുടക്കത്തില് വളരെ അധികം investment വേണ്ടതാണ്. ഒരു കെട്ടിടം നല്ല സ്ഥലത്തു കിട്ടണമെങ്കില് തന്നെ ലക്ഷക്കണക്കിന് രൂപാ മുടക്കുണ്ട്.\nനമ്മള് സാധനങ്ങള് വളരെ മോശമാകുമ്പോള് മാത്രം കളയുന്ന സ്വഭാവം ഉള്ളവര് ആണ് (maximum utilisation). വികസിത രാജ്യങ്ങളില് ഉള്ളവര് പലതും കുറച്ചൊക്കെ ഉപയോഗിച്ചു കഴിയുമ്പോള് ഇതുപോലുള്ള സ്ഥാപനങ്ങള്‍ക്ക് ഫ്രീ ആയി കൊടുക്കാറുണ്ട്.\nശ്രീവല്ലഭന് 1 March 2008 at 17:08\nഹരിത് 1 March 2008 at 19:44\nഗ്രേറ്റ് പോസ്റ്റ് മൈ ഫ്രണ്ട്\nകുറ്റ്യാടിക്കാരന് 1 March 2008 at 19:51\nമനോജേട്ടാ, പോസ്റ്റ് കണ്ടു. ഇഷ്ടപ്പെട്ടു.\nപിന്നെ, ചാരിറ്റി ഷോപ്പല്ലെങ്കിലും ഇതുപോലെ പ്രവര്‍ത്തിക്കുന്ന പലരും ഉണ്ട്. അതിലൊന്ന് ദുബായിലും ഉണ്ട്. ദാര് അല് ബിറ്ര് എന്ന സംഘടനയാണവര്. ഇതൊരു മത സംഘടനയാണ്. പക്ഷേ സംഭാവനകള് (ഇത്തരം വസ്ത്രങ്ങള് തുടങ്ങിയവ) സ്വീകരിക്കുന്നതില് അവര്‍ക്ക് ജാതി മതഭേദമൊന്നുമില്ല. ഇത് വിതരണം ചെയ്യുന്നതില് ഉണ്ടോ എന്നറിയില്ല.\nഎന്റെ പല സുഹ്ര്‌ത്തുക്കളും ഇതിലേക്ക് ഡൊണേറ്റ് ചെയ്യാറുണ്ട്. ആര്‍ക്ക് വേണമെങ്കിലും സംഭാവനകള് കൊടുക്കുകയുമാവാം.\nവഴി പോക്കന്..2March 2008 at 05:39\nഅതൊക്കെ പോട്ടെ നിരക്ഷരനെന്തിനാ അവിടെ കയറിയത്.. ചുളു വിലക്കു സാധനങ്ങളു മേടിക്കാന് തന്നെയല്ലെ??\nSharu....2March 2008 at 06:02\nവളരെ നല്ല പോസ്റ്റ്, നന്നായി :)\nരാജേഷ് മേനോന് | Rajesh Menon2March 2008 at 07:12\nഇങ്ങനൊന്നിനെക്കുറിച്ചു കേട്ടിട്ടില്ലായിരുന്നു. നന്ദി, നിരക്ഷരന്.\nനമ്മുടെ നാട്ടില് കച്ചവടക്കണ്ണില്ലാതെ ഇത്തരമൊന്നു സങ്കല്‍പ്പിക്കുക അസാദ്ധ്യം.\nPriya2March 2008 at 09:02\nശ്രീ വല്ലഭന് പറഞ്ഞതിനോടാ ഞാനും യോജിക്കുന്നെ. നമ്മള് ആരും ഇങ്ങനെ കുറച്ചുപയോഗിച്ചു കളയുന്ന സ്വഭാവം ഉള്ളവര് അല്ല. ഇനി ഇങ്ങനെ എന്തേലും വന്നാല് അങ്ങനെ ചെയ്യുമോന്നു ചോദിച്ചാല് ഉണ്ടായേക്കാം . പിന്നെ കുട്ടികളുടെ ടോയ്സ് പോലുള്ളവ മിക്കവാറും ബന്ധുക്കളുടെയോ സുഹൃത്തുക്കളുടെയോ കുഞ്ഞുങ്ങള് എടുത്തോണ്ട് പോവും. ( ഒരിക്കല് എന്റെ കസിന്റെ മോള് പറഞ്ഞ പോലെ " ഇതു പന്ന സേയ്ക്കള് അല്ലെ, ഞാന് കൊണ്ടോവാ " ) പിന്നെ ഡ്രസ്സ് പഴയതു വാങ്ങുന്നവര് ഉണ്ട്, വിപുലമായി അല്ലെങ്കിലും. അത് അത്ര ഇഷ്ടം കൊണ്ടൊന്നും അല്ല എങ്കിലും. ഇങ്ങനെ എന്തെങ്കിലും വന്നാല് അതിന് ഒരു വില കിട്ടും. പുസ്തകങ്ങള് എന്നും നല്ലതാണു. ഇപ്പോളും അങ്ങനത്തെ കടകള് ഉണ്ടല്ലോ (ഇവിടെ ദുബായിലും ) ചാരിറ്റി അല്ലെങ്കിലും.\nഇതിനെല്ലാം ഒരു ചാരിറ്റി ഓര്ഗനൈസേഷന് മുന്നിട്ടിറങ്ങിയാല് നന്ന്. പക്ഷെ അങ്ങനെ ഉണ്ടോ , ഉണ്ടാവോ? സുനാമി ദുരിതാശ്വാസത്തിന്റെ അവസ്ഥ കണ്ടതാ .\nനല്ലൊരു ടോപ്പിക് . നന്ദി നിരക്ഷര് ജി\nവാല്‍മീകി2March 2008 at 16:16\nകൊള്ളാം മാഷേ, നന്നായി ഇങ്ങനെയൊരു പരിചയപ്പെടുത്തല്. ഇതുപോലെയുള്ള സംരംഭങ്ങള് എല്ലാ സ്ഥലത്തും തുടങ്ങണം.\nചിതല്2March 2008 at 16:17\nവേറെ എവിടെന്നും സാധനം വാങ്ങാറില്ല. അല്ലേ..\nഎന്തായാലും ഉഗ്രന് കളക്ഷന്..\nനല്ല പോസ്റ്റ്.. അഭിനന്ദനം\nസ്നേഹതീരം2March 2008 at 19:03\nവളരെ നല്ല ആശയം തന്നെ. കേരളത്തില് ഇതൊക്കെ എത്ര നടപ്പിലാവുമെന്നറിയില്ല. കാരണം, കാണുന്നതെല്ലാം വാങ്ങിക്കൂട്ടുന്ന സ്വഭാവം ഇവിടെയൊക്കെ വന്നുതുടങ്ങുന്നതേയുള്ളൂ ( എന്റെ മാത്രം തോന്നലാവാം, ട്ടോ) പിന്നെ വാങ്ങുന്നതെന്തു തന്നെയായാലും, പരമാവധി ഉപയോഗിക്കുക എന്നൊരു (ദു ?)ശീലവും ഇവിടെയുണ്ടല്ലോ. പഴയതാണേലും,ഉള്ള കോട്ടണ്‍സാരികള് കഴുകി വൃത്തിയാക്കി അല്പം സ്റ്റാര്‍ച്ചൊക്കെ മുക്കി, തേച്ച്, നേരാംവണ്ണം ഉടുത്താല് അതിനും ഒരു ഭംഗിയുണ്ട്, എന്നു വിശ്വസിക്കുന്ന എന്നേപ്പോലുള്ള പഴഞ്ചന്മാര് ഇനിയും ഇവിടെ കുറേപ്പേര് കൂടി ബാക്കിയുണ്ടെന്നാണ് എനിക്കു തോന്നുന്നത്. :)\nഎന്നാലും, കുറച്ചു നാള് കഴിയുമ്പോള് ഇതുപോലെയുള്ള ഷോപ്പുകള് ഇവിടെ കൊച്ചിയിലെങ്കിലും വരാതിരിക്കില്ല എന്നു തോന്നുന്നു. കാരണം, ഇതൊരു സ്മാര്‍ട് സിറ്റിയാവുകയല്ലേ :)\nAkhilesh2March 2008 at 23:08\nസംഗതി കൊള്ളം!... But when we do it in our country people might misuse it to dumb the useless(In all the means no one can use it) things over there...\nVarshangalcku munpu nadanna sambhavam, Tsunami bhaditharcku sahayam ethickkan corporate companies employeesnodu paranjaappol...kure aallkkar valare ulsahathode...veettilulla keeri parinja thunikal ellam thanne kondu vannu...\nSahayickaanulla oru manasthidhy manushyande second nature aakanam...allathe aarcko vendi cheyyunna oru vazhipaadakaruthu...\nNjan oru anubhavam paranjenne ollo...aarengilum cheythaa nalla reethiyilulla sahayathe vimarshikkan muthirnittilla....\nപരിത്രാണം3March 2008 at 03:29\nകൊള്ളാം നല്ല ആശയം :)\nനമ്മുക്കിടയില് അഭിപ്രായത്തിനും ചര്‍ച്ചക്കും ഒരു ക്ഷാമവും ഇല്ല ഏറ്റെടുത്ത് നടത്തി വിജയിപ്പിക്കാന് പറ്റിയ ആളുകളെ കിട്ടുകയാണെങ്കില് നടപ്പിലാക്കാവുന്നതാണ്. ഒരേ പദ്ധതി കൊണ്ട് ഒരുപാടു പേര്‍ക്ക് ഉപകാരമാകുന്ന കാര്യം അല്ലേ. തുടക്കത്തിലെ ആവേശവും ലക്ഷ്യവും അവസാനം വരെ വേണമെന്നു മാത്രം. മറ്റുള്ളവര് എന്തു ചെയ്തു എന്തു ചെയ്തില്ല എന്നു ചര്‍ച്ച ചെയ്യാതെ നമ്മള് എന്തു ചെയ്തു എന്നതിനെ കുറിച്ചാലോചിക്കുന്നതല്ലേ നല്ലത്. ലോകത്തിലെ ഏറ്റവും അമൂല്യമായതാണ് സമയം അത് ഇങ്ങിനെ ചര്‍ച്ചയില് മാത്രം ഒതുങ്ങാതിരിക്കട്ടെ. പിന്നെ നാട്ടിലായതു കൊണ്ട് നാടിന്റെ വികസനത്തിന് എപ്പോഴും ഒരു വിലങ്ങു തടിയാകുന്ന നമ്മുടെ രാഷ്ട്റീയക്കാരെ പറ്റിയാണ് ഉല്‍കണ്ഠ!\nകാവലാന്3March 2008 at 07:14\n"ഒരു പേജ് പോലും മുഷിയുകയോ, മടങ്ങി വൃത്തികേടാകുകയോ ചെയ്യാത്ത എല്ലാത്തരം പുസ്തകങ്ങളും എനിക്കവിടന്ന് കിട്ടാറുണ്ട്."\nദുഷ്ടാ......ഞമ്മള് കര്തി,ജ്ജെന്തെങ്കിലും ഓര്ക്ക് ശംഫാവന ചെയ്തേരിക്കും.....ന്ന്.\nവെറുതെയല്ല കേരളത്തിലിതു വരാത്തത് വാങ്ങല്, മാത്രമല്ലേ അറിയൂ കൊടുക്കാന് അറിയില്ലല്ലോ.\nശ്രീ3March 2008 at 07:41\nവളരെ മികച്ച ഒരു ആശയം തന്നെ.\nനമ്മുടെ നാട്ടിലും ഇതു പോലെ ഉള്ള സംഭവങ്ങള് തുടങ്ങേണ്ടിയിരിയ്ക്കുന്നു.\nഈ അറിവ് പങ്കു വച്ചതിനു നന്ദി, നിരക്ഷരന് ചേട്ടാ...\nഅപ്പു3March 2008 at 12:49\nനിരക്ഷരാ, ഇതിവിടെ പങ്കുവച്ചതിനു നന്ദി. നമ്മുടെ നാട്ടില് ഇതു നടക്കുമോ എന്നു കണ്ടുതന്നെ അറിയണം. ഒന്നാമത് ഭൂരിപക്ഷം പേരും വാങ്ങിയ സാധനങ്ങളൊന്നും കളയില്ല. രണ്ടാമത് ഉപയോഗിച്ചസാധനങ്ങള് വാങ്ങിഉപയോഗിക്കാന് ആരും ഒരൂങ്ങുമെന്നും തോന്നുന്നില്ല. സൌദി അറേബ്യയിലായിരീക്കുമ്പോള് ഇസ്ലാമിക് കള്‍ച്ചര് സെന്റര് ഇതുമായി സമാനസ്വഭാവമുള്ള ഒരു കാര്യം ചെയ്യുന്നതു കണ്ടിട്ടുണ്ട്. നമുക്ക് വേണ്ടാത്ത പഴയ തുണീയും മറ്റും അവരെ ഏല്പിച്ചാല്പാവങ്ങള്‍ക്ക്ക് അത് കോടുക്കും.\nസതീശ് മാക്കോത്ത് | sathees makkoth3March 2008 at 16:48\nഎനിക്കിതൊരു പുതിയ അറിവാണ്.പഴയതും പാഴായതുമായി നമ്മുക്ക് തോന്നുന്നത് മറ്റുള്ളവര്‍ക്ക് ഉപയോഗയോഗ്യമാണങ്കില് അതൊരു നല്ല കാര്യം തന്നെ.\nമന്ദാരം4March 2008 at 08:58\nആശയം വളരെ നല്ലതു തന്നെ..\nപക്ഷേ ഇതു ഇവിടെ വേണ്ട്. ഇതു നാടു വേറെയാണ്. നാട്ടുകാരെ നന്നാ‍ക്കുവാനുള്ള എന്തേലും ആശയവും കൊണ്ടൂ ഇനി ഇതുവഴിയെ വന്നാല്....\nഹരിശ്രീ6March 2008 at 08:34\nചിത്രങ്ങളും വിവരണവും പതിവുപോലെ നന്നായിട്ടുണ്ട്.....\ndavid santos7March 2008 at 13:31\nഅനൂപ് എസ്.നായര് കോതനല്ലൂര് 8 March 2008 at 19:56\nsindu9March 2008 at 13:44\ni don't think in India, people willbinterested in buying used dresses.But in case of the crockery,furniture,toys.etc.etc.ur idea will succeed.\nനിരക്ഷരന് 12 March 2008 at 09:18\nകൃഷേട്ടാ,പീ.ട്ടി.എസ്സ്. ഗീതാഗീതികള്,വേണുജീ, സജീ, ഹരിത്, ഷാരൂ, രാജേഷ് മേനോന്, പ്രിയാ, വാല്‍മീകി, ശ്രീ, അപ്പു, സതീഷ് മാക്കോത്ത്,ഹരിശ്രീ, അനൂപ്, സിന്ധു ...എല്ലാവര്‍ക്കും നന്ദി.\nഅതുല്യേച്ചീ - വിലയേറിയ ആ കമന്റിന് ഒരുപാട് നന്ദി. ചേച്ചിയുടെ കമന്റ് വായിച്ചതിന് ശേഷമാണ് കുമാറിന്റെ ‘ഡബ്ബാവാലകള്‘ എന്ന പോസ്റ്റ് വായിച്ചത്. കുമാറിന്റെ ആ മഹത്തായ പോസ്റ്റിനൊപ്പം എന്റെ ഈ ചിന്ന പോസ്റ്റിനേയും വിലയിരുത്തിയത് ഒരു വലിയ അംഗീകാരമായി കാണുന്നു. നന്ദി.\nപ്രിയ ഉണ്ണികൃഷ്ണന് - അമേരിക്കയില് ഉണ്ടെന്ന് എനിക്കറിയാം. നാട്ടില് തുടങ്ങിയാല് എന്താകും ഗതി എന്നതാണല്ലോ നമ്മുടെ വിഷയം :)\nശ്രീവല്ലഭന് - അത്രയും വിശദമായും ആധികാരികമായും ഒരു മറുപടി നല്‍കാന്, ഒരു വേള്‍ഡ് ബാങ്ക് ഉദ്യോഗസ്ഥനായ താങ്കള്‍ക്കല്ലാതെ മറ്റാര്‍ക്കാണ് ഈ ബൂലോകത്ത് പറ്റുക ? വളരെ വളരെ നന്ദി.\nകുറ്റ്‌യാടിക്കാരാ - താങ്കള് പറഞ്ഞ സംഘടനയുമായി സഹകരിക്കാന് ഒരവസരം എനിക്കുമുണ്ടായിട്ടുണ്ട്.\nവഴിപോക്കാ - എന്റെ രഹസ്യം പൊളിച്ചല്ലോ :)\nചിതലേ - ഇതൊന്നും വിളിച്ച് എന്റെ മാനം കളയല്ലേ മാഷേ :)\nസ്നേഹതീരം - അതെ. കൊച്ചി സ്മാര്‍ട്ടാകുന്ന കൂട്ടത്തില് ഇങ്ങനെ ചിലതുകൂടെ പ്രതീക്ഷിക്കുന്നതില് തെറ്റില്ലല്ലോ ?\nഅഖിലേഷേ - അഖിലേഷ് പറഞ്ഞതിനോട് പൂണ്ണമായും യോജിക്കുന്നു.\nപരിത്രാണം - രാഷ്ടീയക്കാരെപ്പറ്റിയുള്ള ആ തിരിച്ചറിവ് എനിക്കിഷ്ടമായി :)\nകാവലാനേ - എന്നെപറ്റി എല്ലാം മനസ്സിലായി അല്ലേ :)\nമന്ദാരം - അയ്യോ ഞാനില്ല മാഷേ.... :)\nഡേവിഡ് സാണ്ടോസ് - സായിപ്പേ, എന്നാണ് മലയാളം വായിക്കാന് പഠിച്ചത്. ഞാനാകെ സന്തോഷിച്ചു, ഒരു സായിപ്പിന്റെ കമന്റൊക്കെ കണ്ടപ്പോള്. പിന്നെ നോക്കുമ്പോള് ഇതേ കമന്റ് മറ്റു പല ബ്ലോഗിലും ഇട്ടിരിക്കുന്നത് കണ്ടു. മറ്റേ നമ്പറായിരുന്നു... അല്ലേ കൊച്ചു കള്ളാ...\nചാരിറ്റി ഷോപ്പ് സന്ദര്‍ശിക്കുകയും, സാധനങ്ങള് വാങ്ങുകയും, സംഭാവന നല്‍കുകയും, കൂടാതെ നല്ല നല്ല നിര്‍ദ്ദേശങ്ങള് നല്‍കുകയും ചെയ്ത എല്ലാവര്‍ക്കും നന്ദി.\nഉഗാണ്ട രണ്ടാമന് 15 April 2008 at 15:36\nനല്ല പോസ്റ്റ്... നിരക്ഷരന്‍ജി


ഹർത്താലിനെതിരെ അതിരൂക്ഷ വിമർശനവുമായി ഹൈക്കോടതി; നടപടി എടുത്തേ മതിയാകു, ഹർത്താൽ ഇന്നൊരു തമാശയായി മാറി |\nഹർത്താലിനെതിരെ അതിരൂക്ഷ വിമർശനവുമായി ഹൈക്കോടതി; നടപടി എടുത്തേ മതിയാകു, ഹർത്താൽ ഇന്നൊരു തമാശയായി മാറി\nസംസ്ഥാനത്ത് അടിക്കടിയുണ്ടാകുന്ന ഹർത്താലുകൾക്കെതിരെ അതിരൂക്ഷ വിമർശനവുമായി ഹൈക്കോടതി. ഹർത്താൽ അതീവ ഗുരുതര പ്രശ്‌നമാണ്. ഒരു വർഷം 97 ഹർത്താൽ കേരളത്തിന്റെ പലയിടങ്ങളിലായി നടന്നുവെന്ന് വിശ്വസിക്കാൻ കഴിയുന്നില്ല. ഹർത്താലിനെതിരെ സർക്കാർ എന്ത് നിലപാട് എടുത്തുവെന്ന് വിശദീകരിക്കാനും ഹൈക്കോടതി ആവശ്യപ്പെട്ടു\nഹർത്താലിനെതിരെ സമർപ്പിച്ച ഹർജികൾ പരിഗണിക്കുകയായിരുന്നു ഹൈക്കോടതി. വ്യാപാരികൾ അടക്കം ഉന്നയിച്ച പ്രശ്‌നത്തിൽ സർക്കാർ നിലപാട് കോടതി ആരാഞ്ഞു. ഇവർക്ക് സംരക്ഷണം നൽകാനാകില്ലേയെന്നും ഹൈക്കോടതി ചോദിച്ചു. ഹർത്താൽ പ്രഖ്യാപിക്കുന്നതിന് ഏഴ് ദിവസം മുമ്പ് നോട്ടീസ് നൽകണമെന്ന് നിർദേശിച്ച ഹൈക്കോടതി ഇത് നിയമമായി മാറ്റുന്നത് പരിഗണിക്കാൻ സർക്കാരിന് സാധിക്കില്ലേയെന്നും ചോദിച്ചു\nഹർത്താൽ എന്നത് ഇപ്പോൾ കേവലം തമാശയായി മാറി. ഹർത്താലിനെതിരായ ജനവികാരം കാണുന്നില്ലെയെന്ന് കോടതി ചോദിച്ചു. ഇന്നുച്ചയ്ക്ക് മുമ്പ് നിലപാട് അറിയിക്കാനാണ് സർക്കാരിന് നിർദേശം നൽകിയിരിക്കുന്നത്.\n← ലോകകപ്പ് നേടുന്നതിനേക്കാൾ വലിയ വിജയമെന്ന് കോഹ്ലി; പൂജാരയെ കൊണ്ട് ഡാൻസ് കളിപ്പിച്ച് ടീമംഗങ്ങൾ\nഹർത്താലിൽ സ്വകാര്യമുതൽ നശിപ്പിച്ചാൽ കടുത്ത നടപടി വരും; ഓർഡിനൻസ് ഇറക്കാനൊരുങ്ങി സർക്കാർ →\nതൃശ്ശൂർ, വയനാട് സീറ്റുകളിൽ അനിശ്ചിതത്വം തുടരുന്നു; മൂന്ന് സീറ്റുകളിൽ ബിഡിജെഎസ് സ്ഥാനാർഥികളെ പ്രഖ്യാപിച്ചു


health | Muziriz Post\nശ്രീനിവാസന്‍റെ ആരോഗ്യനിലയില് പുരോഗതി\nശ്രീനിവാസന് പ്രധാന കഥാപാത്രത്തെ അവതരിപ്പിക്കുന്ന 'ലൂയിസ്' എന്ന ചിത്രത്തിന്‍റെ ഷൂട്ടിംഗ് പുരോഗമിക്കുകയാണ്. ശ്രീനിവാസന് ഇതുവരെ അഭിനയിച്ച കഥാപാത്രങ്ങളില് നിന്നും തികച്ചും വേറിട്ട് നില്‍ക്കുന്ന ഒരുകഥാപാത്രത്തെയാണ് ലൂയിസില് അവതരിപ്പിക്കുന്നതെന്നാണ് അണിയറപ്രവര്‍ത്തകര് അവകാശപ്പെടുന്നത്.\nപച്ചക്കറികള് താന് തന്നെ കൃഷിചെയ്ത് ഉണ്ടാക്കുകയാണ്. അതിനാല് മായം ചേരുന്നതിനെ കുറിച്ചോ രാസവളങ്ങളെ കുറിച്ചോ വ്യാകുലപ്പെടേണ്ടതില്ല.\nജനങ്ങളുടെ ആരോഗ്യം: കേരളം പുതിയ പൊതുജനാരോഗ്യ നിയമം കൊണ്ടുവരും\nസ്വാതന്ത്ര്യ പൂര്‍വ ഘട്ടത്തില് തന്നെ നിലവില്‍വന്ന ട്രാവൻകൂർ-കൊച്ചി പബ്ലിക് ഹെൽത്ത് ആക്ടും മലബാർ പബ്ലിക് ഹെൽത്ത് ആക്ടും ഏകോപിപ്പിച്ചാണ് സംസ്ഥാനത്ത് പുതിയൊരു പബ്ലിക് ഹെൽത്ത് ആക്ട് രൂപീകരിക്കുന്നത്.\nHealth Desk9months ago\nനൂറുഗ്രാം റംബൂട്ടാനിൽ 40 മില്ലിഗ്രാം വൈറ്റമിൻ സി അടങ്ങിയുട്ടുണ്ട്. റംബൂട്ടാൻ സ്ഥിരമായി കഴിച്ചാൽ പനി, ജലദോഷം എന്നിവ വരാതെ തടയാം. ചർമസൗന്ദര്യം സംരക്ഷിക്കാനും ശരീരത്തിൽനിന്നു വിഷാംശങ്ങൾ നീക്കം ചെയ്യാനും ഇതു സഹായിക്കുന്നു.\nഉള്ളിയില് ഇരുമ്പിന്റെ അംശം വളരെ കൂടുതലായി അടങ്ങിയിരിക്കുന്നു. തന്മൂലം ഉള്ളിയുടെ നിത്യോപയോഗം ശരീരവിളര്‍ച്ചയെ തടയും. ആദിവാസികളില് ഉണ്ടാകുന്ന അരിവാള് രോഗം (സിക്കിള് സെല് അനീമിയ) ഉള്ളിയുടെ നിത്യോപയോഗത്താല് ഒരു പരിധിവരെ മാറുന്നതാണെന്ന് പഠനങ്ങള് തെളിയിക്കുന്നു.\nമാഗിയുള്‍പ്പെടെ തങ്ങളുടെ 60 ശതമാനം ഭക്ഷ്യോത്പന്നങ്ങളും ആരോഗ്യത്തിന് ഗുണമില്ലാത്തവയെന്ന് നെസ്‌ലെ\n2014-ല് ഉത്തര്‍പ്രദേശിലെ ഒരു ഗ്രാമത്തില് നടത്തിയ പരിശോധനയില് മാഗി നൂഡില്‍സില് കൂടിയ അളവില് മോണോസോഡിയം ഗ്ലൂടാമേറ്റ് കണ്ടെത്തിയിരുന്നു. തുടര്‍ന്ന് 38,000 ടണ് നൂഡില്‍സാണ് കമ്പനിക്ക് വിപണിയില് നിന്ന് പിന്‍വലിക്കേണ്ടിവന്നത്.\nപ്രണബ് മുഖര്‍ജിക്ക് ശ്വാസകോശ അണുബാധ; ആരോഗ്യ നിലയില് മാറ്റം ഇല്ല\nപ്രണബ് മുഖര്‍ജി ശ്വാസകോശ അണുബാധയ്ക്ക് ചികിത്സയിലാണെന്ന് ആര്‍മി റിസര്‍ച്ച് ആന്‍ഡ് റഫറല് ആശുപത്രി ബുധനാഴ്ച അറിയിച്ചു.\nഎണ്ണ, മുട്ടയുടെ വെള്ള, വിനാഗിരി അല്ലെങ്കിൽ നാരങ്ങാ നീര് എന്നിവയുടെ മിശ്രിതമാണ് മയോനിസ്. മണവും രുചിയും കൊണ്ട് നമ്മെ കീഴ്പ്പെടുത്തുന്ന ഈ കുഴമ്പ് രൂപത്തിലുള്ള മിശ്രിതത്തിൽ ഉപ്പും, കുരുമുളകും മറ്റ് സുഗന്ധദ്രവ്യങ്ങളും ചേർക്കാറുണ്ട്.


രണ്ടു ദിവസം സമയം; കേരളാ കോണ്‍ഗ്രസ് തര്‍ക്കം പരിഹരിക്കാന് യുഡിഎഫ് | Kairali News | kairalinewsonline.com\nകേരളാ കോണ്‍ഗ്രസ് തര്‍ക്കം പരിഹരിക്കാന് രണ്ടു ദിവസം കൂടി സമയം ആവശ്യപ്പെട്ട് യുഡിഎഫ് നേതൃത്വം. ബുധനാഴ്ച വരെ കാത്തിരിക്കാന് ജോസഫിനോട് ഉമ്മന്‍ചാണ്ടി ആവശ്യപ്പെട്ടു.\nഇന്ന് മൂന്ന് മണിക്കു മുമ്പ് തീരുമാനം അറിയിച്ചില്ലെങ്കില് കടുത്ത തീരുമാനത്തിലേക്ക് പോകുമെന്ന് പി.ജെ. ജോസഫ് അറിയിച്ചിരുന്നു. രണ്ടുദിവസത്തിനുശേഷം രാജിവെച്ചില്ലെങ്കില് അവിശ്വാസവുമായി മുന്നോട്ടുപോകുമെന്ന് നിലപാടില് തന്നെയാണ് ജോസഫ്.\nകോട്ടയം ജില്ലാപഞ്ചായത്ത് അധ്യക്ഷ സ്ഥാനം സംബന്ധിച്ച തര്‍ക്കം പരിഹരിക്കാന് കിണഞ്ഞു ശ്രമിക്കുകയാണ് യുഡിഎഫ് നേതൃത്വം. സമവായത്തിന് തയ്യാറല്ലെന്നും ഇന്ന് മൂന്നുമണിക്കു മുമ്പ് തീരുമാനം അറിയിക്കണമെന്നും ജോസഫ് വിഭാഗം യുഡിഎഫിന് അന്ത്യശാസനം നല്‍കിയിരുന്നു.\nഅവിശ്വാസ പ്രമേയം കൊണ്ടുവരുന്നതിന് കോണ്‍ഗ്രസ് ഒപ്പം നിന്നില്ലെങ്കില് കടുത്ത നിലപാടിലേക്ക് നീങ്ങുമെന്നും വ്യക്തമാക്കി. എന്നാല് ഉമ്മന്‍ചാണ്ടിയുടെ ഇടപെടലില് യുഡിഎഫ് ഭയപ്പെടുത്തുക ആയിരുന്നു ജോസഫിനെ. മകളുടെ വിവാഹ നിശ്ചയ ചടങ്ങ് സംബന്ധിച്ച ജോസ് കെ മാണി തിരക്കിലാണെന്നും പ്രശ്ന പരിഹാരത്തിന്2ദിവസം കൂടി നല്‍കണമെന്നുള്ള ഉമ്മന്‍ചാണ്ടിയുടെ ആവശ്യത്തിനു മുമ്പില് ജോസഫ് വിഭാഗം വഴങ്ങി.\nഅതേസമയം, തല്‍കാലം ജില്ലാപഞ്ചായത്ത് പ്രസിഡന്റ് സ്ഥാനം വിട്ടുകൊടുക്കില്ലെന്ന നിലപാടില് തന്നെയാണ് ജോസ്പക്ഷം.\nതെരഞ്ഞെടുപ്പ് കമ്മീഷന് തീരുമാനം വരും കാത്തിരിക്കണമെന്നും യുപിഎയുടെ ഭാഗമായ തങ്ങളെ തള്ളിക്കളയാന് സംസ്ഥാന നേതൃത്വത്തിനാകില്ലെന്ന ഉറച്ച വിശ്വാസത്തിലാണ് ജോസ് കെ മാണിപക്ഷം.\nതദ്ദേശ തെരഞ്ഞെടുപ്പുകള് അടുത്തു വരുന്ന സാഹചര്യത്തില് ഇരുവിഭാഗങ്ങളെയും ഒപ്പം നിര്‍ത്തി പ്രശ്നം ര്യമായി പരിഹരിക്കാനുള്ള ശ്രമം തന്നെയാണ് ഇപ്പോഴും മുന്നണി നേതൃത്വം നടത്തുന്നത്. അത് എത്രമാത്രം ഫലം കാണുമെന്ന് കാത്തിരുന്ന് കാണേണ്ടിയിരിക്കുന്നു.\nTags: Jose K Manikerala congressPJ JosephUDF